
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 24 

30 Ιανουάριου 2013 


ΝΟΜΟΣ ΥΠ’ ΑΡΙΘ. 4115 

Οργάνωση καί λειτουργία Ιδρύματος Νεολαίας καί Δία 
Βίου Μάθησης καί Εθνικού Οργανισμού Πιστοποίη¬ 
σης Προσόντων και Επαγγελματικού Προσανατολι¬ 
σμού και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ ΠΡΩΤΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΙΔΡΥΜΑΤΟΣ 
ΝΕΟΛΑΙΑΣ ΚΑΙ ΔΙΑ ΒΙΟΥ ΜΑΘΗΣΗΣ 

Άρθρο 1 

Νομική μορφη-Εδρα του Ιδρύματος Νεολαίας 
και Δια Βίου Μάθησης (ΙΝΕΔΙΒΙΜ) 

1. Με την υπ’ αριθ. 127175/Η/4.11.2011 (Β' 2508) κοινή 
απόφαση των Υπουργών Οικονομικών και Παιδείας, Δια 
Βίου Μάθησης και θρησκευμάτων, το νομικό πρόσωπο 
με την επωνυμία «Ινστιτούτο Νεολαίας» που ιδρύθηκε 
με το άρθρο 17 του ν. 3369/2005 και το νομικό πρόσωπο 
ιδιωτικού δικαίου με την επωνυμία «Ινστιτούτο Διαρκούς 
Εκπαίδευσης Ενηλίκων» που ιδρύθηκε με το άρθρο 4 του 
ν. 2327/1995, συγχωνεύθηκαν με απορρόφηση στο νομικό 
πρόσωπο με την επωνυμία «Εθνικό Ιδρυμα Νεότητας». 
Με την αυτή κοινή υπουργική απόφαση το νομικό πρό¬ 
σωπο με την επωνυμία «ΕθνικόΊδρυμα Νεότητας» (ΕΙΝ) 
μετονομάστηκε σε «ΙΔΡΥΜΑ ΝΕΟΛΑΙΑΣ ΚΑΙ ΔΙΑ ΒΙΟΥ 
ΜΑΘΗΣΗΣ» (ΙΝΕΔΙΒΙΜ). 

2. Το ΙΝΕΔΙΒΙΜ αποτελεί νομικό πρόσωπο ιδιωτικού 
δικαίου που ανήκει στον ευρύτερο δημόσιο τομέα, δια¬ 
θέτει οικονομική και λειτουργική αυτοτέλεια, έχει κοι¬ 
νωφελή και μη κερδοσκοπικό χαρακτήρα, λειτουργεί 
προς εξυπηρέτηση του δημοσίου συμφέροντος και επο¬ 
πτεύεται από τον Υπουργό Παιδείας και θρησκευμάτων, 
Πολιτισμού και Αθλητισμού. 

3. Η έδρα του ΙΝΕΔΙΒΙΜ βρίσκεται στην Αθήνα. 

Αρθρο 2 

Σκοπός-Αρμοδιότητες ΙΝΕΔΙΒΙΜ 

Το «Ιδρυμα Νεολαίας και Δια Βίου Μάθησης» είναι 
πάροχος του Υπουργείου Παιδείας και θρησκευμάτων, 
Πολιτισμού και Αθλητισμού. 


1. Το «Ιδρυμα Νεολαίας και Δια Βίου Μάθησης» έχει 
ως σκοπό του την υλοποίηση δράσεων, προγραμμάτων 
και έργων για: 

(α) τη Δια Βίου Μάθηση κατά την έννοια του ν. 3879/ 
2010 (ΑΊ63), 

(β) τη νέα γενιά, με έμφαση τη στήριξη των νέων στη 
εκπαιδευτική και επαγγελματική διαδρομή και κινητικό¬ 
τητα τους, την ανάδειξη και τη στήριξη της καινοτομίας 
και κινητικότητας, 

(γ) τη διαχείριση των θεμάτων που σχετίζονται με 
οποιονδήποτε τρόπο με τη μαθητική και φοιτητική μέ¬ 
ριμνα. 

2. Οι αρμοδιότητες του «Ιδρύματος Νεολαίας και Δια 
Βίου Μάθησης» είναι οι εξής: 

α) Υλοποιεί όλες τις σχετικές δράσεις και τα έργα 
που αναφέρονται στον ανωτέρω σκοπό του. 

β) Ενεργεί ως ενδιάμεσος φορέας διαχείρισης ή τελι¬ 
κός δικαιούχος προγραμμάτων χρηματοδοτούμενων, εν 
όλω ή εν μέρει, από εθνικούς πόρους ή την Ευρωπαϊκή 
Ένωση ή από άλλους διεθνείς οργανισμούς, καθώς και 
συγχρηματοδοτούμενων Επιχειρησιακών Προγραμμά¬ 
των. 

γ) Αναθέτει την εκπόνηση μελετών που αφορούν στην 
ανοικοδόμηση, επισκευή, συντήρηση, ανακαίνιση, καθώς 
και οποιωνδήποτε αναγκαίων εργασιών για την αξιο¬ 
ποίηση των ακινήτων του. 

δ) Προβαίνει στην προμήθεια του πόσης φύσεως εξο¬ 
πλισμού που είναι απαραίτητος για την αξιοποίηση και 
την εκμετάλλευση της περιουσίας του. 

ε) Φροντίζει για την επαγγελματική εκπαίδευση και 
συνεχή επαγγελματική κατάρτιση των εργαζομένων του. 

στ) Εκμεταλλεύεται τα δικαιώματα πνευματικής και 
βιομηχανικής ιδιοκτησίας του. 

ζ) Εκπονεί προγράμματα, μελέτες, σεμινάρια, συνέ¬ 
δρια και έρευνες, παράγει υποστηρικτικό υλικό με την 
συνεργασία άλλων φορέων που βοηθούν στην αναπτυ¬ 
ξιακή διαδικασία του τόπου, στην απασχόληση, στην 
εκπαίδευση, στην οργάνωση μεθόδων αξιοποίησης του 
ελεύθερου χρόνου και στην αντιμετώπιση των κοινωνι¬ 
κών μορφωτικών και πολιτιστικών προβλημάτων. 

η) Αναλαμβάνει και εκτελεί προγράμματα μελετών 
εθνικής κλίμακας σχετικών με τις δραστηριότητές του, 
χρηματοδοτούμενα από εθνικούς, κοινοτικούς ή άλλους 
πόρους μετά από απόφαση του Υπουργού Παιδείας και 
θρησκευμάτων, Πολιτισμού και Αθλητισμού και αφορούν 

κυρίως σε σχολικές βιβλιοθήκες, φοιτητικές και σπου¬ 
δαστικές εστίες και σχολικά κτίρια και εξοπλισμό τους, 
με σκοπό την προσαρμογή των υφιστάμενων φοιτητικών 
και σπουδαστικών εστιών, καθώς και σχολικών κτιρίων 
στις ανάγκες της εκπαιδευτικής πολιτικής. 

θ) Παρέχει την τεχνολογική διαχειριστική και λογιστι¬ 
κή υποστήριξη των δράσεων, προγραμμάτων και έργων 
που χρηματοδοτούνται από εθνικούς ή κοινοτικούς πό¬ 
ρους που ανατίθενται από τον Υπουργό Παιδείας και 
Θρησκευμάτων, Πολιτισμού και Αθλητισμού ή και τις 
Γενικές Γραμματείες του οικείου Υπουργείου. 

ι) Πραγματοποιεί κάθε σχετική με τις ανωτέρω αρμο¬ 
διότητες δραστηριότητα που του αναθέτει ο Υπουργός 
Παιδείας και Θρησκευμάτων, Πολιτισμού και Αθλητισμού 
με απόφασή του που δημοσιεύεται στην Εφημερίδα της 
Κυβερνήσεως. 

3. Για την επίτευξη των ανωτέρω σκοπών και αρμοδιο¬ 
τήτων του, το «Ίδρυμα Νεολαίας και Δια Βίου Μάθησης» 
ασκεί κάθε πράξη και δραστηριότητα που αποσκοπεί 
στην εκπλήρωσή τους. 

4. Η υλοποίηση των προγραμμάτων, έργων, μελετών 
ή ερευνών που αναθέτει ή είναι φορέας πρότασης η 
Γ ενική Γ ραμματεία Δια Βίου Μάθησης και η Γ ενική Γ ραμ- 
ματεία Νέας Γενιάς στο «Ίδρυμα Νεολαίας και Δια Βίου 
Μάθησης» διενεργείται βάσει των προδιαγραφών που 
ορίζει κάθε φορά η αναθέτουσα αρχή και υπό την επο- 
πτεία της. 

5. Ως περιουσία, τη διαχείριση της οποίας αναλαμβά¬ 
νει το «Ίδρυμα Νεολαίας και Δια Βίου Μάθησης», νοού¬ 
νται ιδίως τα ακόλουθα περιουσιακά στοιχεία: 

α) Τα κάθε είδους κινητά και ακίνητα πράγματα, συ¬ 
μπεριλαμβανομένου και του εξοπλισμού, τα οποία ανή¬ 
κουν στους φορείς που έχουν απορροφηθεί από το 
«Ιδρυμα Νεολαίας και Δια Βίου Μάθησης» σύμφωνα με 
την κοινή υπουργική απόφαση 127175/Η/4.11.2011 (Β' 2508) 
ή τελούν υπό τη διοίκηση και διαχείρισή τους ή έχουν 
μισθωθεί από αυτούς ή βρίσκονται στην εκμετάλλευσή 
τους για οποιαδήποτε αιτία και με οποιαδήποτε νομική 
μορφή. 

β) Οι κάθε είδους πόροι και κινητές αξίες των φορέων 
που έχουν απορροφηθεί από το «Ιδρυμα Νεολαίας και 
Δια Βίου Μάθησης» σύμφωνα με την κοινή υπουργική 
απόφαση 127175/Η/4.11.2011, όπως χρήματα, καταθέσεις, 
ομόλογα, μετοχές και εν γένει χρεόγραφα σε κάθε εί¬ 
δους νόμισμα. 

γ) Τα δικαιώματα βιομηχανικής και πνευματικής των 
φορέων που έχουν απορροφηθεί από το «Ιδρυμα Νε¬ 
ολαίας και Δια Βίου Μάθησης» σύμφωνα με την κοινή 
υπουργική απόφαση 127175/Η/4.11.2011, όπως ευρεσιτε¬ 
χνίες, υποδείγματα, σήματα και τα δικαιώματα σε νέες 
τεχνογνωσίες, καθώς και οι επωνυμίες, διακριτικοί τίτλοι 
και γνωρίσματα που χρησιμοποιούν. 

δ) Τα περιουσιακά στοιχεία, όπως κινητά, ακίνητα, 
πόροι, κινητές αξίες και δικαιώματα που ανήκουν ή περι¬ 
έρχονται σε άλλα νομικά πρόσωπα, εφόσον και κατά το 
μέρος που συνεχίζουν να εξυπηρετούν, άμεσα ή έμμεσα, 
τους σκοπούς των φορέων που έχουν απορροφηθεί από 
το «Ίδρυμα Νεολαίας και Δια Βίου Μάθησης» σύμφωνα 
με την κοινή υπουργική απόφαση 127175/Η/4.11.2011. Εκ¬ 
κρεμείς πράξεις παραχώρησης περιουσιακών στοιχείων 
των φορέων που έχουν απορροφηθεί από το «Ιδρυμα 
Νεολαίας και Δια Βίου Μάθησης», σύμφωνα με την κοινή 
υπουργική απόφαση 127175/Η/4.11.2011, υλοποιούνται από 
το «Ιδρυμα Νεολαίας και Δια Βίου Μάθησης». 


Άρθρο 3 

Όργανα διοίκησης ΙΝΕΔΙΒΙΜ 

Τα όργανα διοίκησης του «Ιδρύματος Νεολαίας και 
Δια Βίου Μάθησης» είναι: 

α) το Διοικητικό Συμβούλιο, 

β) ο Πρόεδρος του Διοικητικού Συμβουλίου και 

γ) ο Διευθύνων Σύμβουλος. 

Άρθρο 4 

Διοικητικό Συμβούλιο ΙΝΕΔΙΒΙΜ 

1. Το «Ίδρυμα Νεολαίας και Δια Βίου Μάθησης» διοι- 
κείται από επταμελές Διοικητικό Συμβούλιο προσώπων 
εγνωσμένου κύρους και διακριθέντων στο δημόσιο βίο, 
με σπουδές και εμπειρία συναφείς προς τους σκοπούς 
του ιδρύματος, που ορίζεται με απόφαση του Υπουργού 
Παιδείας και Θρησκευμάτων, Πολιτισμού και Αθλητι¬ 
σμού, με τριετή θητεία. Με την ίδια απόφαση ορίζο¬ 
νται ο Πρόεδρος και ο Αντιπρόεδρος του Διοικητικού 
Συμβουλίου και ο Διευθύνων Σύμβουλος του Ιδρύματος. 
Ένα από τα μέλη του Διοικητικού Συμβουλίου είναι ο 
εκπρόσωπος των εργαζομένων στο Ίδρυμα, ο οποίος 
ορίζεται από τον οικείο Σύλλογο εργαζομένων ή, εφό¬ 
σον αυτός δεν υπάρχει, με καθολική ψηφοφορία των 
εργαζομένων στο ίδρυμα. 

Ο Διευθύνων Σύμβουλος είναι πλήρους και απο¬ 
κλειστικής απασχόλησης και πρέπει να είναι κάτοχος 
πτυχίου ιδρύματος ανώτατης εκπαίδευσης και να δια¬ 
θέτει πείρα σε θέματα σχετικά με τους σκοπούς του 
Ιδρύματος. Ο Διευθύνων Σύμβουλος επιλέγεται κατό¬ 
πιν ανοικτής πρόσκλησης η οποία εκδίδεται από τον 
Υπουργό Παιδείας και Θρησκευμάτων, Πολιτισμού και 
Αθλητισμού και λαμβάνει την προσήκουσα δημοσιότητα. 
Κάθε αναγκαία λεπτομέρεια για την υλοποίηση της 
παρούσας παραγράφου ρυθμίζεται με απόφαση του 
Υπουργού Παιδείας και Θρησκευμάτων, Πολιτισμού και 
Αθλητισμού. 

2. Με κοινή απόφαση των Υπουργών Παιδείας και Θρη¬ 
σκευμάτων, Πολιτισμού και Αθλητισμού και Οικονομικών 
καθορίζεται η αμοιβή για την άσκηση των καθηκόντων 
του Διευθύνοντος Συμβούλου. 

3. Τα μέλη του Δ.Σ., των οποίων λήγει η θητεία, εξα¬ 
κολουθούν να ασκούν τα καθήκοντά τους μέχρι την 
αντικατάστασή τους και δικαιούνται μέχρι τότε να 
λαμβάνουν τις αμοιβές ή τις αποζημιώσεις, που προ- 
βλέπονται για την άσκηση των καθηκόντων τους. Στην 
περίπτωση αυτή η αντικατάστασή τους πρέπει να γίνει 
το συντομότερο δυνατόν και όχι πέραν των δύο μηνών 
από τη λήξη της θητείας του Δ.Σ.. 

4. Σε περίπτωση αποχώρησης μέλους του Δ.Σ. για 
οποιονδήποτε λόγο και ιδίως λόγω παραίτησης, απώ¬ 
λειας της ιδιότητας, με την οποία διορίζεται κ.λπ., αυτό 
αντικαθίσταται για το υπόλοιπο της θητείας του Δ.Σ. με 
απόφαση του Υπουργού Παιδείας και Θρησκευμάτων, 
Πολιτισμού και Αθλητισμού, η οποία δημοσιεύεται στην 
Εφημερίδα της Κυβερνήσεως. 

5. Γ ια τη συμμετοχή τους στις συνεδριάσεις του Δ.Σ., 
ο Πρόεδρος και τα μέλη αυτού λαμβάνουν αποζημίωση, 
το ύψος της οποίας καθορίζεται με κοινή απόφαση των 
Υπουργών Οικονομικών και Παιδείας και Θρησκευμάτων, 
Πολιτισμού και Αθλητισμού. 

6. Εισηγητής για όλα τα θέματα, που συζητούνται 
στο Δ.Σ. είναι ο Διευθύνων Σύμβουλος του Οργανισμού. 

7. Το Δ.Σ. συγκαλείται με έγγραφη πρόσκληση του 
Προέδρου τακτικά μία φορά το μήνα και εκτάκτως, όταν 
κρίνεται απαραίτητο από τον Πρόεδρο ή όταν ζητηθεί 
εγγράφως από τουλάχιστον πέντε (5) μέλη του. 

8. Το Δ.Σ. βρίσκεται σε απαρτία όταν είναι παρόντα 
τουλάχιστον τέσσερα (4) μέλη του. Οι αποφάσεις του 
λαμβάνονται με απόλυτη πλειοψηφία των μελών του. 
Σε περίπτωση ισοψηφίας υπερισχύει η ψήφος του Προ¬ 
έδρου. 

9. Στις συνεδριάσεις του Δ.Σ. μπορεί να συμμετέχουν 
χωρίς δικαίωμα ψήφου άλλα πρόσωπα, αρμόδια για το 
χειρισμό συζητούμενων θεμάτων, μετά από πρόσκλη¬ 
ση του Προέδρου. Τα πρόσωπα αυτά υποχρεούνται να 
αποχωρήσουν μετά την ολοκλήρωση της συζήτησης του 
θέματος, για το οποίο έχουν προσκληθεί, και οπωσδή¬ 
ποτε πριν από την έναρξη της διαδικασίας για τη λήψη 
απόφασης. 

10. Τα πρακτικά του Δ.Σ. υπογράφονται από τον Πρό¬ 
εδρο και τον Γραμματέα, αφού προηγουμένως επικυ¬ 
ρωθούν από το Δ.Σ.. 

11. Το Δ.Σ. είναι αρμόδιο για κάθε θέμα, το οποίο αφο¬ 
ρά στη λειτουργία του ΙΝΕΔΙΒΙΜ, εκτός εάν ορίζεται 
διαφορετικά σε άλλη διάταξη του νόμου αυτού. 

12. Με απόφαση του Δ.Σ., που εγκρίνεται από τον 
Υπουργό Παιδείας και Θρησκευμάτων, Πολιτισμού και 
Αθλητισμού, καθορίζεται κάθε άλλη λεπτομέρεια για 
τη λειτουργία του. 

13. Το Δ.Σ. μπορεί με απόφασή του να μεταβιβάζει αρ- 
μοδιότητές του στον Πρόεδρο του Δ.Σ. και στον Διευθύ- 
νοντα Σύμβουλο. Ο Πρόεδρος του Δ.Σ. και ο Διευθύνων 
Σύμβουλος δεν έχουν δικαίωμα ψήφου, όταν πρόκειται 
για τη λήψη απόφασης για τη μεταβίβαση αρμοδιοτήτων 
του Δ.Σ. σε αυτούς. 

Άρθρο 5 

Πόροι και περιουσία του ΙΝΕΔΙΒΙΜ 

1. Πόροι του «Ιδρύματος Νεολαίας και Δια Βίου Μάθη¬ 
σης» είναι ιδίως οι εξής: 

α) Επιχορηγήσεις από τον τακτικό προϋπολογισμό του 
Υπουργείου Παιδείας και Θρησκευμάτων, Πολιτισμού 
και Αθλητισμού. 

β) Πόσης φύσεως επιχορηγήσεις και χρηματοδοτήσεις 
από το Πρόγραμμα Δημοσίων Επενδύσεων, την Ευρω¬ 
παϊκή Ένωση και άλλους διεθνείς οργανισμούς. 

γ) Έσοδα από τη διαχείριση των περιουσιακών στοι¬ 
χείων του, τόκοι από τη χρηματοοικονομική εκμετάλ¬ 
λευση των διαθεσίμων του και κάθε άλλη πρόσοδος 
από την εκμετάλλευση του ενεργητικού του. 

δ) Έσοδα από την εκτέλεση έργων και υπηρεσιών 
που είτε ανατίθενται στοΐδρυμα Νεολαίας και Δια Βίου 
Μάθησης από τον Υπουργό Παιδείας και Θρησκευμάτων, 
Πολιτισμού και Αθλητισμού, τη Γ ενική Γ ραμματεία Δια 
Βίου Μάθησης ή τη Γ ενική Γ ραμματεία Νέας Γ ενιάς είτε 
εκτελούνται για λογαριασμό τρίτων (δημόσιων υπηρεσι¬ 
ών, εθνικών και διεθνών οργανισμών, νομικών προσώπων 
δημοσίου ή ιδιωτικού δικαίου και ιδιωτών), τα οποία 
εκτελούνται με απόφαση του Διοικητικού Συμβουλίου. 

ε) Δωρεές, χορηγίες, κληρονομιές, κληροδοσίες και 
άλλες παροχές τρίτων και επιχορηγήσεις από τρίτες 
πηγές. 

2. Όλη η ακίνητη και κινητή περιουσία, καθώς και τα 
δικαιώματα διανοητικής ιδιοκτησίας των νομικών προ¬ 
σώπων που συγχωνεύθηκαν με την κοινή υπουργική 


απόφαση 127175/Η/4.11.2011, καθώς επίσης και οι κάθε 
είδους απαιτήσεις τους και οι ένδικες αξιώσεις τους 
έχουν ήδη περιέλθει χωρίς καμία άλλη διατύπωση στο 
Ίδρυμα Νεολαίας και Δια Βίου Μάθησης, το οποίο υπει- 
σήλθε ως καθολικός διάδοχος στα δικαιώματα και τις 
υποχρεώσεις των φορέων που συγχωνεύθηκαν με την 
κοινή υπουργική απόφαση 127175/Η/4.11.2011. Μέσα σε 
χρονικό διάστημα δύο μηνών από την ισχύ του παρό¬ 
ντος, το Ίδρυμα Νεολαίας και Δια Βίου Μάθησης με 
ευθύνη του Δ.Σ. προβαίνει στη διενέργεια απογραφής 
του συνόλου της κινητής και ακίνητης περιουσίας και 
των υποχρεώσεων που κατά τις διατάξεις του παρόντος 
περιέρχονται σε αυτό. 

Άρθρο 6 

Οικονομική διαχείριση 

1. Η οικονομική διαχείριση του ΙΝΕΔΙΒΙΜ γίνεται με 
προϋπολογισμό εσόδων και εξόδων, συνοδευόμενο από 
αιτιολογική έκθεση και ετήσιο πρόγραμμα δράσης, που 
συντάσσονται από το Διοικητικό Συμβούλιο υποβάλλο¬ 
νται στον Υπουργό Παιδείας και Θρησκευμάτων, Πολι¬ 
τισμού και Αθλητισμού για έγκριση μέσα στις νόμιμες 
προθεσμίες για τους εποπτευόμενους από το Δημόσιο 
φορείς. 

2. Η διαχειριστική χρήση του ΙΝΕΔΙΒΙΜ συμπίπτει με το 
ημερολογιακό έτος. Κατ’ εξαίρεση, η πρώτη διαχειριστι¬ 
κή χρήση του ΙΝΕΔΙΒΙΜ θα είναι υπερδωδεκάμηνη, δεδο¬ 
μένου ότι στο ΕθνικόΊδρυμα Νεότητας συγχωνεύτηκαν 
με απορρόφηση το Ινστιτούτο Διαρκούς Εκπαίδευσης 
Ενηλίκων και το Ινστιτούτο Νεολαίας και μετονομάστη¬ 
κε σεΊδρυμα Νεολαίας και Δια Βίου Μάθησης και λήγει 
στις 31 Δεκεμβρίου του επόμενου ημερολογιακού έτους. 

3. Ο τακτικός διαχειριστικός έλεγχος του ΙΝΕΔΙΒΙΜ 
γίνεται από ορκωτούς ελεγκτές, που ορίζονται με 
απόφαση του Διοικητικού Συμβουλίου στην αρχή κάθε 
έτους. Με την ίδια απόφαση ορίζεται και η αμοιβή των 
ελεγκτών. 

4. Έως το τέλος Ιουνίου του επόμενου της οικονομικής 
χρήσης ημερολογιακού έτους το Διοικητικό Συμβούλιο 
υποβάλει προς τον Υπουργό Παιδείας και Θρησκευμά¬ 
των, Πολιτισμού και Αθλητισμού για έγκριση τον ισολο¬ 
γισμό και τα αποτελέσματα χρήσεως μαζί με τηνΈκθε- 
ση των ορκωτών ελεγκτών καιΈκθεση του Διοικητικού 
Συμβουλίου για την τήρηση των νόμιμων διατάξεων και 
των διατάξεων του Οργανισμού. Ο Υπουργός Παιδείας 
και Θρησκευμάτων, Πολιτισμού και Αθλητισμού μπορεί 
να διατάξει οποιονδήποτε έκτακτο έλεγχο οικονομικής 
διαχείρισης του ΙΝΕΔΙΒΙΜ. Οι δαπάνες του ελέγχου βα¬ 
ρύνουν το ΙΝΕΔΙΒΙΜ. 

5. Το ΙΝΕΔΙΒΙΜ εντάσσεται στο ίδιο καθεστώς βιβλίων 
και στοιχείων του Κώδικα Βιβλίων και Στοιχείων που 
τηρούσε ο απορροφών οργανισμός. 

6. Καμία δαπάνη δεν μπορεί να πραγματοποιηθεί αν 
δεν υπάρχει επαρκής πίστωση στον προϋπολογισμό 
του ΙΝΕΔΙΒΙΜ. Κάθε υποχρέωση, που αναλαμβάνεται 
χωρίς να υπάρχει επαρκής πίστωση, είναι αυτοδικαίως 
και απολύτως άκυρη. 

Άρθρο 7 

Κανονισμός λειτουργίας ΙΝΕΔΙΒΙΜ 

Με απόφαση του Υπουργού Παιδείας και Θρησκευ¬ 
μάτων, Πολιτισμού και Αθλητισμού και των κατά περί¬ 
πτωση συναρμόδιων Υπουργών, που εκδίδεται κατόπιν 

πρότασης του Διοικητικού Συμβουλίου του ΙΝΕΔΙΒΙΜ, 
καταρτίζεται ο Κανονισμός λειτουργίας του. Με τον 
Κανονισμό αυτόν ρυθμίζονται ιδίως τα εξής: 

α) Οι κανόνες λειτουργίας του Διοικητικού Συμβου¬ 
λίου. 

β) Η κατανομή των αρμοδιοτήτων του Προέδρου και 
των μελών του Διοικητικού Συμβουλίου, του Διευθύνοντα 
Συμβούλου, καθώς και των υπηρεσιών του Ιδρύματος. 

γ) Οι ειδικότερες διαδικασίες του τρόπου λειτουργίας 
του. 

δ) Τα προσόντα, οι όροι πρόσληψης και εργασίας και 
η βαθμολογική και μισθολογική εξέλιξη του κάθε φύσης 
προσωπικού. 

ε) Το πειθαρχικό δίκαιο του προσωπικού. 

Άρθρο 8 

Κανονισμοί Οικονομικής Διαχείρισης 
και Προμηθειών του ΙΝΕΔΙΒΙΜ 

Με κοινή απόφαση του Υπουργού Παιδείας και Θρη¬ 
σκευμάτων, Πολιτισμού και Αθλητισμού και των κατά πε¬ 
ρίπτωση συναρμόδιων Υπουργών, που εκδίδεται κατόπιν 
πρότασης του Διοικητικού Συμβουλίου του ΙΝΕΔΙΒΙΜ, 
που δίδεται εντός τριάντα ημερών από την έναρξη ισχύ¬ 
ος του παρόντος και δημοσιεύεται στην Εφημερίδα της 
Κυβερνήσεως, καταρτίζεται ο Κανονισμός Οικονομικής 
Διαχείρισης και ο Κανονισμός Προμηθειών και Υπηρεσι¬ 
ών του. Με τους κανονισμούς αυτούς ρυθμίζονται ιδίως 
οι όροι και οι διαδικασίες ανάθεσης μελετών, υπηρεσιών 
και εκτέλεσης έργων και εργασιών, προμηθειών κινη¬ 
τών πραγμάτων, εξοπλισμού και συναφών εργασιών, 
αγοράς ακινήτων, παραχωρήσεων χρήσης, μισθώσεων, 
εκμισθώσεων και γενικά μεταβίβασης ή απόκτησης κάθε 
άλλου ενοχικού ή εμπράγματου δικαιώματος, πλην των 
πωλήσεων και ανταλλαγών ακινήτων πραγμάτων. 

Άρθρο 9 
Προσωπικό 

1. Το προσωπικό που προσλαμβάνεται στοΊδρυμα Νε¬ 
ολαίας και Δια Βίου Μάθησης απασχολείται με σύμβαση 
εργασίας ιδιωτικού δικαίου και διέπεται από τις διατά¬ 
ξεις της εργατικής νομοθεσίας. Για την πρόσληψη του 
προσωπικού έχουν εφαρμογή οι κάθε φορά ισχύουσες 
διατάξεις. 

2. Με απόφαση του Υπουργού Παιδείας και Θρησκευ¬ 
μάτων, Πολιτισμού και Αθλητισμού και του κατά πε¬ 
ρίπτωση αρμόδιου Υπουργού και ύστερα από γνώμη 
του Διοικητικού Συμβουλίου του Ιδρύματος Νεολαίας 
και Δια Βίου Μάθησης και των αρμόδιων οργάνων του 
φορέα προέλευσης, επιτρέπεται να αποσπώνται σε 
αυτό μόνιμοι ή με σύμβαση εργασίας ιδιωτικού δικαίου 
αορίστου χρόνου υπάλληλοι του Υπουργείου Παιδείας 
και Θρησκευμάτων, Πολιτισμού και Αθλητισμού ή των 
λοιπών φορέων και υπηρεσιών του δημόσιου τομέα. 
Η απόσπαση προκαλείται ύστερα από σχετική αίτηση 
του υπαλλήλου. Η διάρκεια της απόσπασης μπορεί να 
ορίζεται μέχρι τρία (3) έτη και μπορεί να παρατείνεται, 
μετά από αίτηση του υπαλλήλου, για δύο ακόμη τριετίες. 
Η απόσπαση διακόπτεται με απόφαση του Διοικητικού 
Συμβουλίου, αν εξέλιπαν οι λόγοι που επέβαλαν την 
απόσπαση είτε μετά από αίτηση του υπαλλήλου. Ο χρό¬ 
νος της απόσπασης θεωρείται ως χρόνος πραγματικής 
υπηρεσίας του υπαλλήλου στην οργανική του θέση για 
κάθε συνέπεια. Οι αποσπώμενοι στο Ιδρυμα Νεολαίας 


και Δια Βίου Μάθησης λαμβάνουν από αυτό το σύνολο 
των αποδοχών τους με τα πόσης φύσεως επιδόματα, 
γενικά ή ειδικά, που έχουν στην οργανική θέση τους με 
τις προϋποθέσεις καταβολής τους. 

Άρθρο 10 

Εσωτερική διάρθρωση Οργανωτική δομή ΙΝΕΔΙΒΙΜ 

Το ΙΝΕΔΙΒΙΜ διαρθρώνεται από τις παρακάτω οργα¬ 
νωτικές μονάδες: 

Α) Επίπεδο Ανώτατης Διοίκησης 
Περιλαμβάνει το Διοικητικό Συμβούλιο και τις αυτοτε¬ 
λείς οργανωτικές μονάδες/ Συμβούλους που υπάγονται 
στο Διοικητικό Συμβούλιο. Οι αυτοτελείς οργανωτικές 
μονάδες - οργανωτικοί ρόλοι και οι Ειδικοί Σύμβουλοι 
του επιπέδου αυτού είναι: 

Με υπαγωγή στο Διοικητικό Συμβούλιο: 

- Διευθύνων Σύμβουλος 

- Νομική Υπηρεσία (Επίπεδο Διεύθυνσης, με παράλλη¬ 
λη υπαγωγή και στον Διευθύνοντα Σύμβουλο) 

- Τμήμα Γραμματείας Νομικής Υπηρεσίας (Επίπεδο 
Τμήματος, με υπαγωγή στη Νομική Υπηρεσία) 

- Υπεύθυνος Εσωτερικού Ελέγχου 

- Τμήμα Γραμματείας Διοικητικού Συμβουλίου (Επί¬ 
πεδο Τ μήματος) 

- Τμήμα Δημοσιότητας και Προβολής (Επίπεδο Τμή¬ 
ματος με παράλληλη υπαγωγή στον Διευθύνοντα Σύμ¬ 
βουλο). 

Με υπαγωγή στον Διευθύνοντα Σύμβουλο: 

- Σύμβουλοι Διοίκησης 

- Τμήμα Διαχείρισης Ποιότητας (Επίπεδο Τμήματος) 

- Τμήμα Πληροφορικής και Τηλεπικοινωνιών (Επίπεδο 
Τ μήματος). 

Β) Επίπεδο Διευθύνσεων 

- Περιλαμβάνει τις Διευθύνσεις: 

- Προγραμμάτων Νεολαίας και Δια Βίου Μάθησης 

- Εκπαιδευτικής Μέριμνας και Τεχνικών Υπηρεσιών 

- Διοικητικών και Οικονομικών Υπηρεσιών. 

Γ) Επίπεδο Τμημάτων 

Περιλαμβάνει τα ακόλουθα Τμήματα ανά Διεύθυνση: 

1. Διεύθυνση Προγραμμάτων Νεολαίας και Δια Βίου 
Μάθησης 

α) Τμήμα Σχεδιασμού Δράσεων 
β) Τμήμα Διαχείρισης'Εργων Προγραμμάτων Νεολαίας 
γ) Τμήμα Διαχείρισης'Εργων Προγραμμάτων Δια Βίου 
Μάθησης. 

2. Διεύθυνση Εκπαιδευτικής Μέριμνας και Τεχνικών 
Υπηρεσιών 

α) Τμήμα Προγραμματισμού Υποδομών και Δομών 

β) Τμήμα Μελετών και Τυποποίησης 

γ) Τμήμα Κατασκευών 

δ) Τμήμα Διαχείρισης Ειδικών Δράσεων 

ε) Τμήμα Διαχείρισης Περιουσίας. 

3. Διεύθυνση Διοικητικών και Οικονομικών Υπηρεσιών 
α) Τμήμα Κεντρικής Γραμματείας 

β) Τμήμα Οικονομικής Διαχείρισης - Λογιστήριο 
γ) Τμήμα Διοίκησης και Ανάπτυξης Ανθρωπίνου Δυ¬ 
ναμικού 

δ) Τμήμα Προμηθειών και Διοικητικής Μέριμνας. 

Άρθρο 11 

Οργανικές θέσεις ΙΝΕΔΙΒΙΜ 

1. Συνιστώνται στο ΙΝΕΔΙΒΙΜ εκατόν είκοσι δύο (122) 

θέσεις τακτικού προσωπικού και έξι (6) θέσεις δικηγό¬ 
ρων με έμμισθη εντολή. 

Διατηρούνται οι δύο θέσεις Ειδικών Συμβούλων Διοί¬ 
κησης και δύο θέσεις Ειδικών Συνεργατών Διοίκησης 
του άρθρου 19 του ν. 3404/2005 (Α'260). 

2. Οι εκατόν είκοσι δύο (122) θέσεις τακτικού προσωπι¬ 
κού καλύπτονται με σύμβαση εργασίας ιδιωτικού δικαί¬ 
ου αορίστου χρόνου και κατανέμονται ως ακολούθως 
ανά επίπεδο εκπαίδευσης: 

40 ΠΕ 
17 ΤΕ 
53 ΔΕ 
12 ΥΕ. 


3. Στις κατηγορίες ΠΕ, ΤΕ, ΔΕ και ΥΕ ανήκουν οι πα¬ 
ραπάνω οργανικές θέσεις, ανά κλάδο και επίπεδο εκ¬ 
παίδευσης: 


ΕΠΙΠΕΔΟ ΕΚΠΑΙΔΕΥΣΗΣ 

ΣΥΝΟΛΟ 

ΘΕΣΕΩΝ 



ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

34 

ΠΕ ΜΗΧΑΝΙΚΩΝ 

6 

ΤΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

7 

ΤΕ ΚΟΙΝΩΝΙΚΗΣ ΕΡΓΑΣΙΑΣ 

3 

ΤΕ ΜΗΧΑΝΙΚΩΝ 

3 

ΤΕ ΤΕΧΝΟΛΟΓΩΝ ΤΡΟΦΙΜΩΝ 

1 

ΤΕ ΤΕΧΝΟΛΟΓΩΝ ΜΗΧΑΝΙΚΩΝ 

1 

ΤΕ ΕΝΕΡΓΕΙΑΚΗΣ ΤΕΧΝΟΛΟΓΙΑΣ 

1 

ΤΕ ΗΛΕΚΤΡΟΝΙΚΩΝ ΜΗΧΑΝΙΚΩΝ 

1 

ΔΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

48 

ΔΕ ΓΕΝΙΚΩΝ ΥΠΗΡΕΣΙΩΝ 

1 

ΔΕ ΣΧΕΔΙΑΣΤΩΝ 

1 

ΔΕ ΟΔΗΓΩΝ 

2 

ΔΕ ΕΠΑΓΓ. ΣΧΟΛΗΣ 


ΜΑΓΕΙΡΙΚΗΣ ΤΕΧΝΗΣ 

1 

ΥΕ ΤΕΧΝΙΚΩΝ ΥΠΗΡΕΣΙΩΝ 

2 

ΥΕ ΓΕΝΙΚΩΝ ΥΠΗΡΕΣΙΩΝ 

9 

ΥΕ ΕΠΑΓΓ. ΣΧΟΛΗΣ 


ΜΑΓΕΙΡΙΚΗΣ ΤΕΧΝΗΣ 

1 


4. Η κατάταξη του αριθμού των θέσεων κατά κατη¬ 
γορία, κλάδο και Διεύθυνση του ΙΝΕΔΙΒΙΜ, γίνεται με 
απόφαση του Δ.Σ. ύστερα από Εισήγηση του Διευθύ- 
νοντος Συμβούλου. 

5. Με προεδρικό διάταγμα, το οποίο εκδίδεται κατόπιν 
πρότασης των Υπουργών Παιδείας και θρησκευμάτων, 
Πολιτισμού και Αθλητισμού, Διοικητικής Μεταρρύθμισης 
και Ηλεκτρονικής Διακυβέρνησης και Οικονομικών μετά 
από σχετική εισήγηση του Δ.Σ. του ΙΝΕΔΙΒΙΜ, δύναται 
να τροποποιείται ο παρών οργανισμός και η διάρθρωση 
της υπηρεσίας, να αυξάνονται ή να καταργούνται οι 
Διευθύνσεις, τα Τμήματα και τα Γραφεία, να ιδρύονται 
νέες οργανικές μονάδες (αυτοτελείς ή μη), να μεταβάλε- 
ται (αυξάνεται ή μειώνεται) ο αριθμός του απαιτούμενου 
προσωπικού και οι αναγκαίες ειδικότητες ανά οργανική 
μονάδα και γενικώς να ρυθμίζεται κάθε λεπτομέρεια 
για την αναδιάρθρωση των υπηρεσιών, ανάλογα με 
τις ανάγκες της και τις αρμοδιότητες που ανατίθενται 
κάθε φορά στο ΙΝΕΔΙΒΙΜ σύμφωνα με τις διατάξεις του 
παρόντος. 


Άρθρο 12 

Αντιμετώπιση οικονομικών ζητημάτων από τη 
μεταφορά αρμοδιοτήτων προς Ανώτατα Εκπαιδευτι¬ 
κά Ιδρύματα της χώρας 

Σύμφωνα με την με αριθ. 67792/Η/15.6.2012 κοινή 
υπουργική απόφαση (Β' 1915) με την οποία τροποποι- 
είται/συμπληρώνεται η 127177/Η/4.11.2011 (Β' 2508) κοινή 
υπουργική απόφαση: «Οι αρμοδιότητες του Εθνικού 
Ιδρύματος Νεότητας που σχετίζονται με την οικονομική 
διαχείριση και την κάλυψη των λειτουργικών δαπανών 
των Φοιτητικών και Σπουδαστικών Εστιών, συνεχίζουν 
και ασκούνται από το ίδιο το Ε.Ι.Ν. έως την πάροδο 
τριών μηνών από τη συγκρότηση του πρώτου Διοικη¬ 
τικού Συμβουλίου των Νομικών Προσώπων Ιδιωτικού 
Δικαίου που προβλέπονται στο άρθρο 58 του ν. 4009/ 
2011 (ΑΊ95)». 

Το ΙΝΕΔΙΒΙΜ συνεχίζει να ασκεί τις αρμοδιότητες αυ¬ 
τές, σύμφωνα με την με αριθ. 67792/Η/15.6.2012 κοινή 
υπουργική απόφαση, χρησιμοποιώντας για το έτος 2012 
την τακτική επιχορήγηση που έχει προβλεφθεί και για 
κάθε επόμενο έτος την επιχορήγηση που θα προβλέ- 
πεται, πλην της μισθοδοσίας και πάσης φύσεως άλλων 
οικονομικών υποχρεώσεων του μεταφερθέντος προσω¬ 
πικού που απορρέουν από τις συμβάσεις του. 

ΚΕΦΑΛΑΙΟ ΔΕΥΤΕΡΟ 
ΟΡΓΑΝΩΣΗ ΚΑΙ ΛΕΙΤΟΥΡΓΙΑ 
ΕΘΝΙΚΟΥ ΟΡΓΑΝΙΣΜΟΥ 
ΠΙΣΤΟΠΟΙΗΣΗΣ ΠΡΟΣΟΝΤΩΝ 
ΚΑΙ ΕΠΑΓΓΕΛΜΑΤΙΚΟΥ ΠΡΟΣΑΝΑΤΟΛΙΣΜΟΥ 

Αρθρο 13 

Νομική μορφή-Έδρα του Εθνικού Οργανισμού 
Πιστοποίησης Προσόντων και Επαγγελματικού 
Προσανατολισμού (Ε.Ο.Π.Π.Ε.Π.) 

1. Με την υπ’ αριθ. 119959/Η/20.10.2011 (Β' 2351) κοινή 
απόφαση των Υπουργών Οικονομικών και Παιδείας και 
Δια Βίου Μάθησης και Θρησκευμάτων η οποία κυρώθηκε 
με την παρ. 2 του άρθρου 329 του ν. 4072/2012 (Α'86), 
το νομικό πρόσωπο ιδιωτικού δικαίου με την επωνυμία 
«Εθνικό Κέντρο Πιστοποίησης Δομών Δια Βίου Μάθησης 
(Ε.ΚΕ.ΠΙΣ.)», που συστήθηκε με το άρθρο 22 του ν. 2469/ 
1997 (Α'38) και το νομικό πρόσωπο ιδιωτικού δικαίου με 
την επωνυμία «Εθνικό Κέντρο Επαγγελματικού Προσα¬ 
νατολισμού (Ε.Κ.Ε.Π.)», που συστήθηκε με το άρθρο 16 
του ν. 2224/1994 (Α'112), συγχωνεύτηκαν με απορρόφηση 
στο νομικό πρόσωπο ιδιωτικού δικαίου με την επω¬ 
νυμία «Εθνικός Οργανισμός Πιστοποίησης Προσόντων 
(Ε.Ο.Π.Π.)» που συστήθηκε με το άρθρο 11 του ν. 3879/ 
2010 (Α'163) και καταργήθηκαν ως αυτοτελή νομικά πρό¬ 
σωπα. Με την αυτή κοινή υπουργική απόφαση το Ν.Π.Ι.Δ. 
με την επωνυμία «Εθνικός Οργανισμός Πιστοποίησης 
Προσόντων (Ε.Ο.Π.Π.)» μετονομάστηκε σε «Εθνικός Ορ¬ 
γανισμός Πιστοποίησης Προσόντων και Επαγγελματικού 
Προσανατολισμού» (εφεξής Ε.Ο.Π.Π.Ε.Π.). 

2. Ο Ε.Ο.Π.Π.Ε.Π. αποτελεί νομικό πρόσωπο ιδιωτικού 
δικαίου και ανήκει στον ευρύτερο δημόσιο τομέα, δι¬ 
αθέτει διοικητική και οικονομική αυτοτέλεια, έχει κοι¬ 
νωφελή και μη κερδοσκοπικό χαρακτήρα, λειτουργεί 
χάριν του δημοσίου συμφέροντος και εποπτεύεται από 
τον Υπουργό Παιδείας και θρησκευμάτων, Πολιτισμού 
και Αθλητισμού. 

3. Η έδρα του Ε.Ο.Π.Π.Ε.Π. βρίσκεται στην Αθήνα. 

Άρθρο 14 

Σκοπός και αρμοδιότητες του Ε.Ο.Π.Π.Ε.Π. 

1. Ο Ε.Ο.Π.Π.Ε.Π. αποτελεί τον εθνικό φορέα πιστοποί¬ 
ησης των εισροών και εκροών της μη τυπικής εκπαίδευ¬ 
σης και της άτυπης μάθησης και λειτουργεί ως εθνική 
δομή των Ευρωπαϊκών Δικτύων που διαχειρίζονται θέ¬ 
ματα προσόντων και ευρωπαϊκών εργαλείων διαφάνειας 
και κινητικότητας, όπως το Εθνικό Σημείο Συντονισμού 
του Ευρωπαϊκού Πλαισίου Προσόντων, το Εθνικό Κέντρο 
Ευρωδιαβατηρίου, το Ελληνικό Εθνικό Κέντρο Πληροφό¬ 
ρησης για τον Επαγγελματικό Προσανατολισμό, μέλος 
του Ευρωπαϊκού Δικτύου Ευωρυίόδηοο, το Εθνικό Σημείο 
Αναφοράς στο Ευρωπαϊκό Δίκτυο για τη Διασφάλιση 
της Ποιότητας στην Επαγγελματική Εκπαίδευση και 
Κατάρτιση (ΕΘΑ-Ν/ΕΤ) και το Ευρωπαϊκό Σύστημα Ακα¬ 
δημαϊκών Μονάδων για την Επαγγελματική Εκπαίδευση 
και Κατάρτιση (ΕΘϊ/ΕΤ). 

2. Σκοποί του Ε.Ο.Π.Π.Ε.Π. είναι ιδίως: 

α) η πιστοποίηση των εισροών της μη τυπικής εκπαί¬ 
δευσης και, ειδικότερα: αα) η πιστοποίηση των δομών, 
των επαγγελματικών περιγραμμάτων, των προγραμ¬ 
μάτων των φορέων της αρχικής και της συνεχιζόμενης 
επαγγελματικής κατάρτισης και γενικότερα της μη 
τυπικής εκπαίδευσης, περιλαμβανομένης της γενικής 
εκπαίδευσης ενηλίκων, ββ) η πιστοποίηση των φορέων 
συνοδευτικών υποστηρικτικών υπηρεσιών και των φο¬ 
ρέων παροχής συμβουλευτικών υπηρεσιών επαγγελ¬ 
ματικού προσανατολισμού και γγ) η χορήγηση άδειας 
λειτουργίας των φορέων αυτών, όπου αυτό απαιτείται, 

β) η εξασφάλιση των προϋποθέσεων και η εξυπη¬ 
ρέτηση των στόχων που αναφέρονται στα εθνικά, τα 
ευρωπαϊκά και τα συγχρηματοδοτούμενα προγράμμα¬ 
τα επαγγελματικής κατάρτισης σε σχέση με την πι¬ 
στοποίηση των εισροών και εκροών της μη τυπικής 
εκπαίδευσης, 

γ) η δημιουργία και ανάπτυξη του Εθνικού Πλαισίου 
Προσόντων και η αντιστοίχισή του με το Ευρωπαϊκό 
Πλαίσιο Προσόντων, η αντιστοίχισή των προσόντων 
που αποκτώνται μέσω της τυπικής εκπαίδευσης, της μη 
τυπικής εκπαίδευσης και της άτυπης μάθησης, στα επί¬ 
πεδα του Εθνικού Πλαισίου Προσόντων, η αντιστοίχισή 
στο Εθνικό Πλαίσιο Προσόντων διεθνών κλαδικών προ¬ 
σόντων και η δημιουργία των κλαδικών περιγραφικών 
δεικτών σε μορφή γνώσεων, δεξιοτήτων και ικανοτήτων, 
που αντιστοιχούν στα επίπεδα του Εθνικού Πλαισίου 
Προσόντων, 

δ) η πιστοποίηση των εκροών της μη τυπικής εκπαί¬ 
δευσης και της άτυπης μάθησης και, ειδικότερα: αα) η 
ανάπτυξη συστήματος αναγνώρισης και πιστοποίησης 
των προσόντων που αποκτώνται μέσω της μη τυπικής 
εκπαίδευσης και της άτυπης μάθησης, η πιστοποίηση 
των προσόντων αυτών και η αντιστοίχισή τους στα 
επίπεδα του Εθνικού Πλαισίου Προσόντων, ββ) η πιστο¬ 
ποίηση των εκπαιδευτών ενηλίκων, των στελεχών συνο¬ 
δευτικών υποστηρικτικών εργασιών και των στελεχών 
παροχής συμβουλευτικών υπηρεσιών επαγγελματικού 
προσανατολισμού και γγ) η αδειοδότηση, ο έλεγχος 
και η εποπτεία της λειτουργίας φορέων πιστοποίησης 
των προσόντων που αποκτώνται μέσω της μη τυπικής 
εκπαίδευσης και της άτυπης μάθησης, 

ε) η ανάπτυξη και η εφαρμογή συστήματος μεταφοράς 
πιστωτικών μονάδων για την επαγγελματική εκπαίδευση 
και κατάρτιση, 


στ) η διασφάλιση της ποιότητας της δια βίου μάθησης 
και της δια βίου Συμβουλευτικής και Επαγγελματικού 
Προσανατολισμού (ΣΥ.Ε.Π.) σε συνεργασία με τους λοι¬ 
πούς αρμόδιους δημόσιους φορείς, 
ζ) η εισήγηση του καθορισμού των επαγγελματικών 
δικαιωμάτων των κατόχων προσόντων που αποκτώνται 
στο πλαίσιο της δια βίου μάθησης, πλην της ανώτατης 
εκπαίδευσης, 

η) η αναγνώριση της ισοτιμίας των τίτλων που απο- 
νέμονται από καταργημένους ελληνικούς φορείς επαγ¬ 
γελματικής εκπαίδευσης και κατάρτισης, καθώς και η 
αναγνώριση της ισοτιμίας τίτλων επαγγελματικής εκ¬ 
παίδευσης και κατάρτισης της αλλοδαπής, με εξαίρεση 
αυτών της ανώτατης εκπαίδευσης, 
θ) η επιστημονική και τεχνική υποστήριξη των αρμόδι¬ 
ων φορέων των Υπουργείων Παιδείας και Θρησκευμά¬ 
των, Πολιτισμού και Αθλητισμού και Εργασίας, Κοινω¬ 
νικής Ασφάλισης και Πρόνοιας, στο σχεδίασμά και την 
εφαρμογή της Εθνικής Πολιτικής για τη Συμβουλευτική 
και τον Επαγγελματικό Προσανατολισμό, 
ι) η ανάπτυξη της επικοινωνίας και ο συντονισμός της 
δράσης των δημόσιων και ιδιωτικών φορέων παροχής 
υπηρεσιών «Συμβουλευτικής και Επαγγελματικού Προ¬ 
σανατολισμού» με σκοπό τη βελτίωση των ήδη παρε¬ 
χόμενων υπηρεσιών, μέσω της συνεχούς ενημέρωσης 
και ανταλλαγής πληροφοριών, 
ια) η δημιουργία Εθνικού Δικτύου Ενημέρωσης και 
Πληροφόρησης όλων των ενδιαφερομένων φορέων 
και προσώπων σε θέματα εκπαίδευσης, κατάρτισης 
και ανταλλαγών με τις χώρες της Ευρωπαϊκής Ένωσης, 
ιβ) Η παροχή κάθε είδους και μορφής υπηρεσιών 
επαγγελματικού προσανατολισμού προς τους αρμόδι¬ 
ους φορείς των Υπουργείων Παιδείας και Θρησκευμά¬ 
των, Πολιτισμού και Αθλητισμού, Εργασίας, Κοινωνικής 
Ασφάλισης και Πρόνοιας, τα Κέντρα και τους φορείς 
επαγγελματικής εκπαίδευσης και κατάρτισης, τις επι¬ 
χειρήσεις, καθώς και τις οργανώσεις των εργοδοτών 
και εργαζομένων, 

ιγ) η εκπαίδευση, κατάρτιση και επιμόρφωση στελε¬ 
χών του τομέα «Συμβουλευτικής και Επαγγελματικού 
Προσανατολισμού» σε συνεργασία ή/και συμπληρωματι¬ 
κά με τους υπάρχοντες φορείς (δομές) των Υπουργείων 
Παιδείας και Θρησκευμάτων, Πολιτισμού και Αθλητισμού 
και Εργασίας, Κοινωνικής Ασφάλισης και Πρόνοιας, 
ιδ) ο προσδιορισμός αφ’ ενός των προϋποθέσεων και 
κανόνων λειτουργίας των φορέων Συμβουλευτικής και 
Επαγγελματικού Προσανατολισμού και αφ’ ετέρου της 
επάρκειας των προσόντων των στελεχών παροχής υπη¬ 
ρεσιών Συμβουλευτικής και Επαγγελματικού Προσανα¬ 
τολισμού και η τήρηση αντίστοιχων μητρώων, 
ιε) ο προσδιορισμός των προϋποθέσεων παροχής 
υπηρεσιών Συμβουλευτικής και Επαγγελματικού Προ¬ 
σανατολισμού (ΣΥ.Ε.Π.) από φυσικά και νομικά πρόσωπα, 
των προδιαγραφών πιστοποίησης της επάρκειας των 
προσόντων των στελεχών παροχής υπηρεσιών ΣΥ.Ε.Π., 
της διαδικασίας διασφάλισης ποιότητας των παρεχό¬ 
μενων υπηρεσιών και της τήρησης των απαιτούμενων 
μητρώων. 

3. Γ ια την εκπλήρωση των σκοπών του ο Ε.Ο.Π.Π.Ε.Π. 
ιδίως: 

α) μελετά, αναπτύσσει, οργανώνει και εφαρμόζει τις 
προδιαγραφές των συστημάτων πιστοποίησης των εισ¬ 
ροών της μη τυπικής εκπαίδευσης, 

β) καταρτίζει και τηρεί τα μητρώα των πιστοποιημέ¬ 
νων δομών, εκπαιδευτών, στελεχών δια βίου συμβου¬ 
λευτικής και ελεγκτών - αξιολογητών των δομών αυτών, 
γ) ασκεί συνεχή έλεγχο και αξιολογεί τη λειτουργία 
των πιστοποιημένων δομών της μη τυπικής εκπαίδευ¬ 
σης, περιλαμβανομένων και των φορέων παροχής συ¬ 
νοδευτικών υποστηρικτικών υπηρεσιών και των φορέων 
παροχής συμβουλευτικών υπηρεσιών επαγγελματικού 
προσανατολισμού, 

δ) εισηγείται την έκδοση κανονιστικού πλαισίου για 
τις προϋποθέσεις, τους όρους και τη διαδικασία πιστο¬ 
ποίησης των δομών, των επαγγελματικών περιγραμμά¬ 
των, των προγραμμάτων της μη τυπικής εκπαίδευσης, 
περιλαμβανομένων των φορέων παροχής συνοδευτικών 
υποστηρικτικών υπηρεσιών και των φορέων παροχής 
συμβουλευτικών υπηρεσιών επαγγελματικού προσα¬ 
νατολισμού, 

ε) υποβάλλει προτάσεις στον Υπουργό Παιδείας και 
Θρησκευμάτων, Πολιτισμού και Αθλητισμού και στο Συμ¬ 
βούλιο Δια Βίου Μάθησης και Σύνδεσης με την Απασχό¬ 
ληση για τη χάραξη κατευθύνσεων, το σχεδίασμά και 
τον προγραμματισμό μέτρων πολιτικής για τη συνεχή 
βελτίωση και ανάπτυξη του συστήματος πιστοποίησης 
των εισροών της μη τυπικής εκπαίδευσης, 
στ) συνεργάζεται με διεθνείς ή ευρωπαϊκούς φορείς ή 
φορείς άλλων χωρών, οι οποίοι έχουν ανάλογο σκοπό, 
εκπροσωπεί το Υπουργείο Παιδείας και Θρησκευμά¬ 
των, Πολιτισμού και Αθλητισμού σε όργανα διεθνών ή 
ευρωπαϊκών οργανισμών σε ζητήματα πιστοποίησης 
εισροών, αναγνώρισης και πιστοποίησης των προσό¬ 
ντων και επαγγελματικού προσανατολισμού και συμβου¬ 
λευτικής, παρακολουθεί τις διεθνείς και τις ευρωπαϊκές 
εξελίξεις στα ζητήματα αυτά, εκπονεί τις αναγκαίες 
έρευνες, μελέτες και εμπειρογνωμοσύνες, οργανώνει 
σχετικές εκδηλώσεις και εισηγείται στον Υπουργό Παι¬ 
δείας και Θρησκευμάτων, Πολιτισμού και Αθλητισμού 
τη διαμόρφωση της δημόσιας πολιτικής, των κανόνων 
και των προγραμμάτων που αφορούν τα συστήματα 
πιστοποίησης των εισροών και εκροών της μη τυπικής 
εκπαίδευσης και της άτυπης μάθησης, καθώς και του 
επαγγελματικού προσανατολισμού και συμβουλευτικής, 
ζ) εισηγείται στον Υπουργό Παιδείας και Θρησκευ¬ 
μάτων, Πολιτισμού και Αθλητισμού την έκδοση κανο¬ 
νιστικού πλαισίου για τις προϋποθέσεις, τους όρους 
και τη διαδικασία πιστοποίησης των προσόντων, περι- 
λαμβανομένου συστήματος εξέτασης, αξιολόγησης και 
επικύρωσης των γνώσεων, δεξιοτήτων και ικανοτήτων 
όσων επιθυμούν την αναγνώριση και πιστοποίηση των 
προσόντων τους, εφαρμόζει το κανονιστικό πλαίσιο, 
τηρεί μητρώο των πιστοποιηθέντων και ενημερώνει το 
Ηλεκτρονικό Μητρώο Δια Βίου Μάθησης της Γενικής 
Γραμματείας Δια Βίου Μάθησης, 
η) εισηγείται στον Υπουργό Παιδείας και Θρησκευ¬ 
μάτων, Πολιτισμού και Αθλητισμού την έκδοση κανονι¬ 
στικού πλαισίου για τις προϋποθέσεις, τους όρους και 
τη διαδικασία αδειοδότησης φορέων πιστοποίησης των 
προσόντων, αδειοδοτεί τους φορείς αυτούς, ελέγχει την 
εφαρμογή του κανονιστικού πλαισίου και τηρεί μητρώο 
των αδειοδοτηθέντων φορέων, 
θ) εισηγείται στον Υπουργό Παιδείας και Θρησκευμά¬ 
των, Πολιτισμού και Αθλητισμού για την έκδοση κανονι¬ 
στικού πλαισίου για την απονομή τίτλων της μη τυπικής 
εκπαίδευσης, όπως τα διπλώματα αρχικής επαγγελ¬ 


ματικής κατάρτισης, τα πιστοποιητικά, οι βεβαιώσεις 
επάρκειας και άλλοι τίτλοι που βεβαιώνουν επιτυχώς 
περατωθείσα επαγγελματική κατάρτιση, καθώς και 
επιτυχώς περατωθείσα επαγγελματική κατάρτιση που 
μπορεί να απαιτείται συμπληρωματικά προς τους κύ¬ 
κλους σπουδών του τυπικού εκπαιδευτικού συστήματος, 
ι) εισηγείται στον Υπουργό Παιδείας και Θρησκευμά¬ 
των, Πολιτισμού και Αθλητισμού για την έκδοση κανονι¬ 
στικού πλαισίου για τον καθορισμό των επαγγελματικών 
δικαιωμάτων των κατόχων προσόντων που αποκτώνται 
στο πλαίσιο της δια βίου μάθησης, πλην της ανώτατης 
εκπαίδευσης, 

ια) εισηγείται στον Υπουργό Παιδείας και Θρησκευ¬ 
μάτων, Πολιτισμού και Αθλητισμού για την έκδοση κα¬ 
νονιστικού πλαισίου για την αναγνώριση της ισοτιμί¬ 
ας των τίτλων που απονέμονται από καταργημένους 
ελληνικούς φορείς επαγγελματικής εκπαίδευσης και 
κατάρτισης, καθώς και την αναγνώριση της ισοτιμίας 
τίτλων επαγγελματικής εκπαίδευσης και κατάρτισης 
της αλλοδαπής, με εξαίρεση αυτών της ανώτατης εκ¬ 
παίδευσης, 

ιβ) εκπονεί τα πρότυπα και τα μέσα που αφορούν 
την αναγνώριση και πιστοποίηση των προσόντων, ανα¬ 
πτύσσει τη σχετική τεχνογνωσία και συνεργάζεται με 
τους φορείς της δια βίου μάθησης, ώστε να επιτευχθεί 
ο σκοπός του και οι στόχοι των περιπτώσεων β', γ', 
δ', ε' και η' της παραγράφου 3 του άρθρου 1 του ν. 
3879/2010 (ΑΊ63), 

ιγ) παρέχει πρόσβαση στις πληροφορίες και καθο¬ 
δήγηση στους ενδιαφερομένους φορείς σχετικά με τη 
συσχέτιση των εθνικών προσόντων, μέσω του Εθνικού 
Πλαισίου Προσόντων, με το Ευρωπαϊκό Πλαίσιο Προ¬ 
σόντων, 

ιδ) αναπτύσσει κριτήρια και πρότυπες μεθόδους αξι¬ 
ολόγησης ανθρώπινου δυναμικού για εκπαίδευση και 
κατάρτιση, 

ιε) αναπτύσσει την επικοινωνία και συντονίζει τη 
δράση των δημόσιων και ιδιωτικών φορέων παροχής 
υπηρεσιών συμβουλευτικής και επαγγελματικού προ¬ 
σανατολισμού, με σκοπό τη βελτίωση των ήδη παρε¬ 
χόμενων υπηρεσιών, μέσω της συνεχούς ενημέρωσης 
και ανταλλαγής πληροφοριών, 
ιστ) συνεργάζεται για θέματα της αρμοδιότητάς του 
με Οργανισμούς, Κέντρα και Ινστιτούτα της ημεδαπής 
και της αλλοδαπής προς επίτευξη των στόχων του, 
κστ) εκπονεί και αναθέτει έρευνες, μελέτες και προ¬ 
γράμματα για την επίτευξη των σκοπών του, 
ιζ) σχεδιάζει και υλοποιεί προγράμματα που εντάσ¬ 
σονται στους σκοπούς του Ε.Ο.Π.Π.Ε.Π., είτε από τον 
ίδιο τον Οργανισμό είτε σε συνεργασία με άλλους 
δημόσιους ή ιδιωτικούς φορείς, στο πλαίσιο εθνικών, 
ευρωπαϊκών και διακρατικών προγραμμάτων, 
ιη) μεριμνά για τη διασφάλιση της ποιότητας της δια 
βίου μάθησης και της δια βίου ΣΥΕΠ, σε συνεργασία με 
τους λοιπούς αρμόδιους δημόσιους φορείς, 
ιθ) διενεργεί ελεγκτικό έργο για λογαριασμό άλλων 
φορέων του δημόσιου ή του ευρύτερου δημόσιου τομέα, 
κ) σχεδιάζει, παράγει και διαχειρίζεται τις απαραίτη¬ 
τες βάσεις δεδομένων και τα κάθε μορφής λογισμικά 
εργαλεία, που κρίνονται απαραίτητα για την αποτε¬ 
λεσματική άσκηση των αρμοδιοτήτων του και την εκ¬ 
πλήρωση των σκοπών του, είτε από το ίδιο το νομικό 
πρόσωπο είτε σε συνεργασία με άλλους δημόσιους ή 

ιδιωτικούς φορείς, στο πλαίσιο εθνικών, ευρωπαϊκών 
και διακρατικών προγραμμάτων, 
κα) Πραγματοποιεί κάθε σχετική με τις ανωτέρω 
αρμοδιότητες δραστηριότητα που του αναθέτει ο 
Υπουργός Παιδείας και Θρησκευμάτων, Πολιτισμού και 
Αθλητισμού με απόφασή του που δημοσιεύεται στην 
Εφημερίδα της Κυβερνήσεως. 

4. Η άσκηση των αρμοδιοτήτων της παραγράφου 2 του 
παρόντος άρθρου μπορεί να εξειδικεύεται με απόφαση 
του Υπουργού Παιδείας και θρησκευμάτων, Πολιτισμού 
και Αθλητισμού. 

5. Προς τούτο, ο Ε.Ο.Π.Π.Ε.Π. δύναται να: 

α) απογράφει, προβαίνει στη χαρτογράφηση και κτη- 
ματογράφηση και συγκεντρώνει τους τίτλους ιδιοκτη¬ 
σίας των ως άνω κινητών και ακίνητων περιουσιακών 
στοιχείων του με σκοπό τη δημιουργία ενημερωμένου 
αρχείου, 

β) εκμισθώνει τα περιουσιακά στοιχεία του ή παραχω¬ 
ρεί με εύλογο αντάλλαγμα ή δωρεάν τη χρήση αυτών 
σε Οργανισμούς τοπικής αυτοδιοίκησης ή άλλους φο¬ 
ρείς του δημόσιου φορέα, μισθώνει ή αποδέχεται την 
παραχώρηση χρήσης κινητών ή ακινήτων πραγμάτων 
στο όνομά του για την εξυπηρέτηση των σκοπών του, 
γ) αποδέχεται ή αποποιείται δωρεές, κληρονομιές, χο¬ 
ρηγίες και άλλες χαριστικές παροχές από οποιαδήποτε 
πηγή και για λογαριασμό του Δημοσίου, 
δ) αναθέτει την εκπόνηση μελετών που αφορούν στην 
ανοικοδόμηση, επισκευή, συντήρηση, ανακαίνιση καθώς 
και οποιωνδήποτε αναγκαίων εργασιών για την αξιο¬ 
ποίηση των ακινήτων του, 

ε) προβαίνει στην προμήθεια του πάσης φύσεως εξο¬ 
πλισμού που είναι απαραίτητος για την αξιοποίηση και 
την εκμετάλλευση της περιουσίας του, 
στ) φροντίζει για την επαγγελματική εκπαίδευση και 
συνεχή επαγγελματική κατάρτιση των εργαζομένων του, 
ζ) εκμεταλλεύεται τα δικαιώματα πνευματικής και βι¬ 
ομηχανικής ιδιοκτησίας του, 
η) ενεργεί ως ενδιάμεσος φορέας διαχείρισης ή τελι¬ 
κός δικαιούχος προγραμμάτων χρηματοδοτούμενων, εν 
άλω ή εν μέρει, από εθνικούς πόρους ή την Ευρωπαϊκή 
Ένωση ή από άλλους διεθνείς οργανισμούς, καθώς και 
συγχρηματοδοτούμενων Επιχειρησιακών Προγραμμά¬ 
των, 

θ) συμμετέχει ιδίως σε συζητήσεις, διαλέξεις, συνέ¬ 
δρια, εκθέσεις, ομάδες εργασίας στην Ελλάδα ή το 
εξωτερικό, που έχουν στόχο την προώθηση θεμάτων 
που αναφέρονται στους τομείς αρμοδιότητάς του, 
ι) αναλαμβάνει καθήκοντα συμβούλου διαχείρισης ή 
συμβούλου αξιολόγησης ή συμβούλου μελετών και γε¬ 
νικότερα προγραμμάτων που αφορούν στους τομείς 
δραστηριότητάς του και χρηματοδοτούνται από εθνι¬ 
κούς ή κοινοτικούς ή άλλους πόρους και εκτελούνται 
από Υπουργεία, Ν.Π.Δ.Δ., Ο.Τ.Α., Α.Ε.Ι. και γενικότερα φο¬ 
ρείς του Δημοσίου ή του ιδιωτικού τομέα, καθώς και 
φορείς της αλλοδαπής, κατόπιν εντολής του Υπουργού 
Παιδείας και Θρησκευμάτων, Πολιτισμού και Αθλητισμού 
ή κατόπιν απόφασης του Δ.Σ.. 

ια) αναλαμβάνει και εκτελεί προγράμματα μελετών 
εθνικής κλίμακας σχετικών με τις δραστηριότητές του, 
χρηματοδοτούμενα από εθνικούς, κοινοτικούς ή άλλους 
πόρους μετά από απόφαση του Υπουργού Παιδείας και 
Θρησκευμάτων, Πολιτισμού και Αθλητισμού. 

ιβ) πραγματοποιεί κάθε σχετική δραστηριότητα στα 
πλαίσια των αρμοδιοτήτων του, που του αναθέτει ο 


Υπουργός Παιδείας και Θρησκευμάτων, Πολιτισμού και 
Αθλητισμού. 

ιγ) ενάγει ή ενάγεται και γενικά διεξάγει στο όνομα 
του κάθε δίκη και επιχειρεί κάθε μέτρο εκτέλεσης που 
αφορά τα περιουσιακά στοιχεία αυτού και των συγχω- 
νευόμενων φορέων. 

6. Ο Ε.Ο.Π.Π.Ε.Π. λειτουργεί ως φορέας διοίκησης της 
δια βίου μάθησης σύμφωνα με τις προβλέψεις του ν. 
3879/2010 (ΑΊ63). 

Άρθρο 15 

Όργανα Διοίκησης Ε.Ο.Π.Π.Ε.Π. 

Τα όργανα διοίκησης του Εθνικού Οργανισμού Πιστο¬ 
ποίησης Προσόντων και Επαγγελματικού Προσανατο¬ 
λισμού είναι: 

α) το Διοικητικό Συμβούλιο, 

β) ο Πρόεδρος του Διοικητικού Συμβουλίου και 

γ) ο Διευθύνων Σύμβουλος. 

Άρθρο 16 

Διοικητικό Συμβούλιο Ε.Ο.Π.Π.Ε.Π. 

1. Ο Ε.Ο.Π.Π.Ε.Π. διοικείται από εννεαμελές διοικητικό 
συμβούλιο που συγκροτείται με απόφαση του Υπουργού 
Παιδείας και Θρησκευμάτων, Πολιτισμού και Αθλητισμού 
και αποτελείται από: 

α) τον Πρόεδρο, 
β) τον Διευθύνοντα Σύμβουλο, 
γ) δύο μέλη, πρόσωπα εγνωσμένου κύρους και δι- 
ακριθέντα στο δημόσιο βίο, με σπουδές και εμπειρία 
συναφείς προς τους σκοπούς του Οργανισμού, 
δ) έναν εκπρόσωπο του Υπουργείου Παιδείας και Θρη¬ 
σκευμάτων, Πολιτισμού και Αθλητισμού με τον αναπλη¬ 
ρωτή του, 

ε) έναν εκπρόσωπο του Υπουργείου Εργασίας και 
Κοινωνικής Ασφάλισης και Πρόνοιας με τον αναπλη¬ 
ρωτή του, 

στ) έναν εκπρόσωπο της Γ.Σ.Ε.Ε. με τον αναπληρωτή 
του, 

ζ) έναν κοινό εκπρόσωπο των φορέων των εργοδοτών 
(Σ.Ε.Β., Ε.Σ.Ε.Ε., Γ.Σ.Ε.Β.Ε.Ε.) με τον αναπληρωτή του, 
η) έναν εκπρόσωπο της Α.Δ.Ε.Δ.Υ. με τον αναπληρωτή 
του. 

2. Σε περίπτωση που οι φορείς των περιπτώσεων στ', 
ζ και η' της προηγούμενης παραγράφου δεν προτεί¬ 
νουν εκπροσώπους τους μέσα σε δεκαπέντε ημέρες από 
την παραλαβή από αυτούς του σχετικού αιτήματος, ο 
Υπουργός Παιδείας και Θρησκευμάτων, Πολιτισμού και 
Αθλητισμού ορίζει αντίστοιχα ως εκπροσώπους και ανα¬ 
πληρωτές τους μέλη των Διοικητικών Συμβουλίων τους. 

3. Το Δ.Σ. του Οργανισμού, ο Πρόεδρός του και ο 
Διευθύνων Σύμβουλος διορίζονται με απόφαση του 
Υπουργού Παιδείας και Θρησκευμάτων, Πολιτισμού και 
Αθλητισμού, που δημοσιεύεται στην Εφημερίδα της 
Κυβερνήσεως. 

4. Η θητεία των μελών του Δ.Σ. είναι τριετής με δυ¬ 
νατότητα ανανέωσης. 

5. Με κοινή απόφαση των Υπουργών Παιδείας και 
Θρησκευμάτων, Πολιτισμού και Αθλητισμού και Οικο¬ 
νομικών καθορίζεται η αμοιβή για την άσκηση των κα¬ 
θηκόντων του Διευθύνοντος Συμβούλου, καθώς και η 
αποζημίωση για τη συμμετοχή τους στις συνεδριάσεις 
του Δ.Σ. του Προέδρου του και των λοιπών μελών του. 
Τα μέλη του Δ.Σ. λαμβάνουν οδοιπορικά έξοδα, όπως 

καθορίζονται στις διατάξεις του ν. 2685/1999 (Α'35) και 
του ν. 3833/2010 (Α'40), όπως εκάστοτε ισχύουν, εφόσον 
συντρέχουν οι νόμιμες προϋποθέσεις προς τούτο. 

6. Τα μέλη του Δ.Σ., των οποίων λήγει η θητεία, εξα¬ 
κολουθούν να ασκούν τα καθήκοντά τους μέχρι την 
αντικατάστασή τους και πάντως όχι πέραν των δύο 
(2) μηνών από τη λήξη της θητείας του Δ.Σ. και δικαι¬ 
ούνται μέχρι τότε να λαμβάνουν τις αποδοχές ή τις 
αποζημιώσεις, που προβλέπονται για την άσκηση των 
καθηκόντων τους. 

7. Σε περίπτωση αποχώρησης μέλους του Δ.Σ. για 
οποιονδήποτε λόγο, αυτό αντικαθίσταται για το υπόλοι¬ 
πο της θητείας του Δ.Σ. με απόφαση του Υπουργού Παι¬ 
δείας και Θρησκευμάτων, Πολιτισμού και Αθλητισμού, η 
οποία δημοσιεύεται στην Εφημερίδα της Κυβερνήσεως. 
Για τους εκπροσώπους των φορέων τηρούνται οι δια¬ 
δικασίες των παραγράφων 1 και 2. 

8. Εισηγητής για όλα τα θέματα, που συζητούνται 
στο Δ.Σ., είναι ο Διευθύνων Σύμβουλος του Οργανισμού, 
εκτός των θεμάτων που επιθυμεί να εισηγηθεί ο ίδιος 
ο Πρόεδρος. 

9. Χρέη Γραμματέα του Δ.Σ. εκτελεί υπάλληλος του 
Οργανισμού, ο οποίος ορίζεται από τον Πρόεδρο του 
Δ.Σ. με τον αναπληρωτή του. 

10. Το Δ.Σ. συγκαλείται με έγγραφη πρόσκληση του 
Προέδρου τακτικά μία (1) φορά το μήνα και εκτάκτως, 
όταν κρίνεται απαραίτητο από τον Πρόεδρο ή όταν 
ζητηθεί εγγράφως από τουλάχιστον πέντε μέλη του. 

11. Το Δ.Σ. βρίσκεται σε απαρτία όταν είναι παρόντα 
τουλάχιστον πέντε (5) μέλη του. Οι αποφάσεις του λαμ- 
βάνονται με απόλυτη πλειοψηφία των μελών του. Σε πε¬ 
ρίπτωση ισοψηφίας υπερισχύει η ψήφος του Προέδρου. 

12. Στις συνεδριάσεις του Δ.Σ. μπορεί να συμμετέχουν 
χωρίς δικαίωμα ψήφου άλλα πρόσωπα, αρμόδια για το 
χειρισμό συζητούμενων θεμάτων, μετά από πρόσκλη¬ 
ση του Προέδρου. Τα πρόσωπα αυτά υποχρεούνται να 
αποχωρήσουν πριν την ολοκλήρωση της συζήτησης 
του θέματος, για το οποίο έχουν προσκληθεί και τη 
λήψη απόφασης. 

13. Τα πρακτικά του Δ.Σ. υπογράφονται από τον Πρό¬ 
εδρο και τον Γραμματέα, αφού προηγουμένως επικυ¬ 
ρωθούν από το Δ.Σ.. 

14. Το Διοικητικό Συμβούλιο είναι αρμόδιο για τη δι¬ 
αμόρφωση και την υλοποίηση της στρατηγικής του 
Ε.Ο.Π.Π.Ε.Π. για την επίτευξη της αποστολής του, στο 
πλαίσιο της κείμενης νομοθεσίας, του Κανονισμού Λει¬ 
τουργίας που προβλέπεται στο άρθρο 25 του παρόντος 
και της πολιτικής που χαράσσεται από το Υπουργείο 
Παιδείας και θρησκευμάτων, Πολιτισμού και Αθλητι¬ 
σμού. 

15. Το Δ.Σ. είναι αρμόδιο για κάθε θέμα, το οποίο αφο¬ 
ρά στη λειτουργία του Οργανισμού, εκτός εάν ορίζεται 
διαφορετικά σε άλλη διάταξη του νόμου αυτού. 

16. Με απόφαση του Δ.Σ., που εγκρίνεται από τον 
Υπουργό Παιδείας και Θρησκευμάτων, Πολιτισμού και 
Αθλητισμού, καθορίζεται κάθε άλλο θέμα σχετικό με 
τη λειτουργία του. 

17. Το Δ.Σ. μπορεί με απόφασή του να μεταβιβάζει 
μέρος των αρμοδιοτήτων του στον Πρόεδρο του Δ.Σ. 
και στον Διευθύνοντα Σύμβουλο. Ο Πρόεδρος του Δ.Σ. 
και ο Διευθύνων Σύμβουλος δεν έχουν δικαίωμα ψήφου, 
όταν πρόκειται για τη λήψη απόφασης για τη μεταβί¬ 
βαση αρμοδιοτήτων του Δ.Σ. σε αυτούς. 


Άρθρο 17 

Πρόεδρος Δ.Σ. του Ε.Ο.Π.Π.Ε.Π. 

1. Η θητεία του Προέδρου του Δ.Σ είναι τριετής με 
δυνατότητα ανανέωσης. 

2. Ο Πρόεδρος του Δ.Σ. πρέπει να είναι επιστήμονας 
με επαρκή γνώση και εμπειρία σε θέματα διοίκησης, 
καθώς και ανάπτυξης του ανθρώπινου δυναμικού. 

3. Στον Πρόεδρο του Δ.Σ. καταβάλλονται οδοιπορικά 
έξοδα και ημερήσια αποζημίωση για τις εκτός έδρας 
μετακινήσεις του, που καθορίζονται σύμφωνα με τις 
διατάξεις του ν. 2685/1999 (Α'35) και του ν. 3833/2010 
(Α'40), όπως εκάστοτε ισχύουν. 

4. Ο Πρόεδρος του Δ.Σ. για το χρόνο της θητείας του 
ασφαλίζεται στον ασφαλιστικό φορέα κύριας και επι¬ 
κουρικής ασφάλισης του προσωπικού του Οργανισμού, 
εφόσον για το ίδιο χρονικό διάστημα δεν καλύπτεται 
από άλλη κύρια και επικουρική ασφάλιση. 

5. Τη θέση του Προέδρου του Δ.Σ. μπορεί να κατέχει 
και δημόσιος υπάλληλος, δημόσιος λειτουργός ή υπάλ¬ 
ληλος του ευρύτερου δημόσιου τομέα. Η υπηρεσία στη 
θέση αυτή για την οργανική ή κύρια θέση του θεωρείται 
συνεχής για κάθε συνέπεια. 

6. Ο Πρόεδρος του Δ.Σ. μπορεί με πράξη του να μετα¬ 
βιβάζει μέρος των αρμοδιοτήτων του στον Διευθύνοντα 
Σύμβουλο του Οργανισμού, πλην αυτών που του μετα¬ 
βιβάστηκαν από το Δ.Σ. του Οργανισμού. 

7. Οι αρμοδιότητες του Προέδρου του Δ.Σ., καθώς 
και κάθε άλλη αναγκαία λεπτομέρεια ρυθμίζεται από 
τον Κανονισμό που εκδίδεται κατά το άρθρο 25 του 
παρόντος νόμου. 

8. Ο Πρόεδρος του Διοικητικού Συμβουλίου όταν ελ¬ 
λείπει, απουσιάζει ή κωλύεται αναπληρώνεται από τον 
Διευθύνοντα Σύμβουλο. 

Άρθρο 18 

Διευθύνων Σύμβουλος του Ε.Ο.Π.Π.Ε.Π. 

1. Η θέση του Διευθύνοντος Συμβούλου είναι πλή¬ 
ρους και αποκλειστικής απασχόλησης. Η θητεία του 
Διευθύνοντος Συμβούλου είναι τριετής με δυνατότητα 
ανανέωσης. 

2. Ο Διευθύνων Σύμβουλος πρέπει να είναι επιστή¬ 
μονας με επαρκή γνώση και εμπειρία σε θέματα διοί¬ 
κησης, ανάπτυξης του ανθρώπινου δυναμικού, καθώς 
και εμπειρία σε θέματα συναφή με την αποστολή και 
τους σκοπούς του Οργανισμού. Ο Διευθύνων Σύμβουλος 
επιλέγεται κατόπιν ανοικτής πρόσκλησης η οποία εκ- 
δίδεται από τον Υπουργό Παιδείας και Θρησκευμάτων, 
Πολιτισμού και Αθλητισμού και λαμβάνει την προσήκου¬ 
σα δημοσιότητα. Κάθε αναγκαία λεπτομέρεια για την 
υλοποίηση της παρούσας παραγράφου ρυθμίζεται με 
απόφαση του Υπουργού Παιδείας και Θρησκευμάτων, 
Πολιτισμού και Αθλητισμού. 

3. Ο Διευθύνων Σύμβουλος είναι το ανώτατο εκτελε¬ 
στικό όργανο του Οργανισμού. 

4. Ο Διευθύνων Σύμβουλος μπορεί με πράξη του να 
μεταβιβάζει μέρος των αρμοδιοτήτων του στους Διευ¬ 
θυντές του Οργανισμού, πλην αυτών που του μεταβιβά¬ 
στηκαν από τον Πρόεδρο και το Δ.Σ. του Οργανισμού. 

5. Στον Διευθύνοντα Σύμβουλο του Οργανισμού κατα¬ 
βάλλονται οδοιπορικά έξοδα και ημερήσια αποζημίωση 
για τις εκτός έδρας μετακινήσεις του, που καθορίζονται 
σύμφωνα με τις διατάξεις του ν. 2685/1999 (Α'35) και του 
ν. 3833/2010 (Α'40), όπως εκάστοτε ισχύουν. 

6. Ο Διευθύνων Σύμβουλος για το χρόνο της θητείας 
του ασφαλίζεται στον ασφαλιστικό φορέα κύριας και 
επικουρικής ασφάλισης του προσωπικού του Οργανι¬ 
σμού, εφόσον για το ίδιο χρονικό διάστημα δεν καλύ¬ 
πτεται από άλλη κύρια και επικουρική ασφάλιση. 

7. Τη θέση του Διευθύνοντος Συμβούλου μπορεί να 
κατέχει και δημόσιος υπάλληλος, δημόσιος λειτουργός 
ή υπάλληλος του ευρύτερου δημόσιου τομέα. Η υπηρε¬ 
σία στη θέση αυτή για την οργανική ή κύρια θέση του 
θεωρείται συνεχής για κάθε συνέπεια. 

8. Ο Διευθύνων Σύμβουλος όταν ελλείπει, απουσιάζει 
ή κωλύεται αναπληρώνεται από τον Πρόεδρο του Διοι¬ 
κητικού Συμβουλίου. 

Άρθρο 19 

Έλεγχος - Πιστοποίηση Αξιολόγηση -Έγκριση - 
Εποπτεία Φορέων και Προσώπων 

1. Οι όροι και οι προϋποθέσεις της πιστοποίησης προ¬ 
σόντων, που αποκτώνται από τη μη τυπική και την άτυπη 
μάθηση, από τον Ε.Ο.Π.Π.Ε.Π., καθορίζονται κάθε φορά 
με προεδρικό διάταγμα, το οποίο εκδίδεται μετά από 
πρόταση του Υπουργού Παιδείας και Θρησκευμάτων, 
Πολιτισμού και Αθλητισμού και του κατά περίπτωση 
συναρμόδιου Υπουργού. Με απόφαση του Υπουργού 
Παιδείας και Θρησκευμάτων, Πολιτισμού και Αθλητισμού 
και του κατά περίπτωση συναρμόδιου Υπουργού, που 
εκδίδεται ύστερα από εισήγηση του Δ.Σ. του Ε.Ο.Π.Π.Ε.Π. 
και δημοσιεύεται στην Εφημερίδα της Κυβερνήσεως, 
ρυθμίζονται κάθε φορά η διαδικασία της πιστοποίησης 
προσόντων που αποκτώνται από τη μη τυπική και την 
άτυπη μάθηση, το σύστημα εξέτασης, αξιολόγησης και 
επικύρωσης των γνώσεων, δεξιοτήτων και ικανοτήτων, 
καθώς και κάθε άλλο, σχετικό προς τα ανωτέρω, ειδι¬ 
κότερο, τεχνικό ή λεπτομερειακού χαρακτήρα θέμα που 
αφορά στην αρμοδιότητα αυτή του Ε.Ο.Π.Π.Ε.Π.. 

2. Ο Οργανισμός μπορεί να αναθέτει την εκτέλεση 
αξιολογήσεων, ελεγκτικών διαδικασιών, εξεταστικών 
διαδικασιών, επιθεωρήσεων και επιτηρήσεων σε φυσικά 
πρόσωπα κατάλληλης ειδικότητας, τα οποία είναι εγγε¬ 
γραμμένα στο μητρώο Αξιολογητών, Επιτηρητών, Ελε¬ 
γκτών, Επιθεωρητών, Εμπειρογνωμόνων της περίπτωσης 
ζ' της παραγράφου 1 του άρθρου 21 του παρόντος. Με 
απόφαση του Διοικητικού Συμβουλίου του Οργανισμού 
καθορίζεται η αποζημίωσή τους, ενώ για τις δαπάνες 
μετακίνησής τους εφαρμόζονται, αναλόγως, όσα ισχύ¬ 
ουν για το προσωπικό του Οργανισμού. 

3. Αρμοδιότητες ελέγχου και πιστοποίησης προσό¬ 
ντων, οι οποίες προβλέπονται στον παρόντα νόμο, μπο¬ 
ρεί να ανατίθενται σε αδειοδοτημένους φορείς, στους 
οποίους χορηγείται άδεια από τον Ε.Ο.Π.Π.Ε.Π. και οι 
οποίοι μετά την αδειοδότησή τους τίθενται στην επο¬ 
πτεία του Οργανισμού. Οι όροι και οι προϋποθέσεις 
για την αξιολόγηση, την αδειοδότηση και την εποπτεία 
των πόσης φύσεως φορέων καθορίζονται κάθε φορά 
με προεδρικό διάταγμα, το οποίο εκδίδεται μετά από 
πρόταση του Υπουργού Παιδείας και Θρησκευμάτων, 
Πολιτισμού και Αθλητισμού. Με απόφαση του Υπουργού 
Παιδείας και Θρησκευμάτων, Πολιτισμού και Αθλητισμού 
και του κατά περίπτωση συναρμόδιου Υπουργού, που 
εκδίδεται ύστερα από εισήγηση του Δ.Σ. του Ε.Ο.Π.Π.Ε.Π. 
και δημοσιεύεται στην Εφημερίδα της Κυβερνήσεως, 
ρυθμίζονται κάθε φορά η διαδικασία αδειοδότησης, τα 
απαιτούμενα δικαιολογητικά και κάθε άλλο, σχετικό 


προς τα ανωτέρω, ειδικότερο, τεχνικό ή λεπτομερειακού 
χαρακτήρα θέμα που αφορά στην αρμοδιότητα αυτή 
του Ε.Ο.Π.Π.Ε.Π.. 

4. Με αποφάσεις του Δ.Σ. του Ε.Ο.Π.Π.Ε.Π. γίνεται η 
αναγνώριση της ισοτιμίας των τίτλων που απονέμονται 
από καταργημένους ελληνικούς φορείς επαγγελματικής 
εκπαίδευσης και κατάρτισης, καθώς και η αναγνώριση 
της ισοτιμίας τίτλων επαγγελματικής εκπαίδευσης και 
κατάρτισης της αλλοδαπής, με εξαίρεση αυτών της 
ανώτατης εκπαίδευσης. Με απόφαση του Υπουργού 
Παιδείας και Θρησκευμάτων, Πολιτισμού και Αθλητισμού 
και του κατά περίπτωση συναρμόδιου Υπουργού, που 
εκδίδεται ύστερα από εισήγηση του Δ.Σ. του Ε.Ο.Π.Π.Ε.Π. 
και δημοσιεύεται στην Εφημερίδα της Κυβερνήσεως, 
ρυθμίζονται οι όροι, η διαδικασία, οι προϋποθέσεις, η 
σύσταση, η συγκρότηση και ο τρόπος λειτουργίας του 
εισηγητικού οργάνου, για τις ισοτιμίες τίτλων και κάθε 
άλλο, σχετικό προς τα ανωτέρω, ειδικότερο, τεχνικό 
ή λεπτομερειακού χαρακτήρα θέμα που αφορά στην 
αρμοδιότητα αυτή του Ε.Ο.Π.Π.Ε.Π.. 

5. Στο άρθρο 3 του ν. 3369/2005 (ΑΊ71), όπως τρο¬ 
ποποιήθηκε με το άρθρο 30 του ν. 3879/2010 (ΑΊ63), 
προστίθεται παράγραφος 4 ως εξής: 

«4. α. Η πιστοποίηση των επαγγελματικών περιγραμ¬ 
μάτων γίνεται με απόφαση του Δ.Σ. του Ε.Ο.Π.Π.Ε.Π. 
μετά από εισήγηση της γνωμοδοτικής επιτροπής στην 
οποία συμμετέχουν: 

αα)Ένας εκπρόσωπος του Ε.Ο.Π.Π.Ε.Π., ως πρόεδρος 
της επιτροπής. 

ββ)Ένας εκπρόσωπος οριζόμενος από το Υπουργείο 
Παιδείας και Θρησκευμάτων, Πολιτισμού και Αθλητι¬ 
σμού, ως αντιπρόεδρος της επιτροπής. 

γγ)Ένας εκπρόσωπος οριζόμενος από το Υπουργείο 
Εργασίας και Κοινωνικής Ασφάλισης. 

δδ)Ένας εκπρόσωπος οριζόμενος από το εποπτεύον 
το επάγγελμα Υπουργείο. 

εε)Ένας εκπρόσωπος οριζόμενος από το Εθνικό Ιν¬ 
στιτούτο Εργασίας και Ανθρώπινου Δυναμικού (ΕΙΕΑΔ). 

στστ)Ένας εκπρόσωπος των εργοδοτών οριζόμενος 
από την τριτοβάθμια αντιπροσωπευτική οργάνωσή τους. 

ζζ)Ένας εκπρόσωπος των εργαζομένων οριζόμενος 
από την τριτοβάθμια αντιπροσωπευτική οργάνωσή τους. 

Για τη συμμετοχή στην ανωτέρω επιτροπή δεν κατα¬ 
βάλλεται αποζημίωση. 

β. Τα ειδικότερα θέματα που αφορούν στη διαδικασία 
ανάπτυξης και πιστοποίησης των επαγγελματικών πε¬ 
ριγραμμάτων ρυθμίζονται με απόφαση του Υπουργού 
Παιδείας και Θρησκευμάτων, Πολιτισμού και Αθλητισμού 
και του κατά περίπτωση συναρμόδιου Υπουργού και 
υλοποιούνται με ευθύνη του Ε.Ο.Π.Π.Ε.Π». 

6. α. Το άρθρο 28 του ν. 3320/2005 (Α'48) αντικαθί¬ 
σταται ως εξής: 

«Η γνώση πληροφορικής ή χειρισμού Η/Υ, καθώς και 
οι φορείς που χορηγούν αντίστοιχα πιστοποιητικά πι¬ 
στοποιούνται από τον Εθνικό Οργανισμό Πιστοποίη¬ 
σης Προσόντων και Επαγγελματικού Προσανατολισμού 
(Ε.Ο.Π.Π.Ε.Π.) με βάση και την επί του θέματος αυτού διε¬ 
θνή πρακτική. Η διαδικασία πιστοποίησης και εποπτείας 
των φορέων της ημεδαπής, καθώς και αναγνώρισης των 
φορέων της αλλοδαπής που χορηγούν τίτλους οι οποίοι 
αποδεικνύουν τη γνώση πληροφορικής ή χειρισμού Η/Υ 
και η αντιστοίχιση των εν λόγω τίτλων με τους τίτλους 
της ημεδαπής και κάθε αναγκαία λεπτομέρεια καθορί- 

ζονται με κοινή απόφαση των υπουργών Παιδείας και 
Θρησκευμάτων, Πολιτισμού και Αθλητισμού, Διοικητι¬ 
κής Μεταρρύθμισης και Ηλεκτρονικής Διακυβέρνησης 
και Οικονομικών. Η ανωτέρω διαδικασία πιστοποίησης 
ισχύει και όπου αυτή προβλέπεται ως πρόσθετο προσόν 
διορισμού στο Δημόσιο». 

β. Η υποπερίπτωση α'της περίπτωσης ε' της παρ. 
6 του άρθρου 26 του π.δ. 50/2001 (Α'39), όπως αντι- 
καταστάθηκε με την παρ. 4 του άρθρου μόνου του 
π.δ. 44/2005 (Α'63), αντικαθίσταται ως εξής: 

«α) Πιστοποιητικά Πληροφορικής ή γνώσης χειρισμού 
Η/Υ που εκδίδονται από φορείς οι οποίοι πιστοποιούνται 
από τον Εθνικό Οργανισμό Πιστοποίησης Προσόντων 
και Επαγγελματικού Προσανατολισμού (Ε.Ο.Π.Π.Ε.Π.) με 
βάση τη διεθνή επί του θέματος πρακτική, ιδίως όσον 
αφορά τις υποδομές, το λογισμικό, τις μεθόδους και 
τη διαδικασία, καθώς και Πιστοποιητικά Πληροφορι¬ 
κής ή γνώσης χειρισμού Η/Υ που έχουν εκδοθεί στην 
αλλοδαπή από φορείς οι οποίοι αναγνωρίζονται από 
τον Εθνικό Οργανισμό Πιστοποίησης Προσόντων και 
Επαγγελματικού Προσανατολισμού (Ε.Ο.Π.Π.Ε.Π.) και πε¬ 
ριλαμβάνονται σε ειδικό κατάλογο ισχυόντων τίτλων 
ανά κράτος προέλευσης και φορέα». 

Άρθρο 20 

Ανταποδοτικά Τέλη και Τέλη Εποπτείας 

1. Για την αξιολόγηση και ένταξη στα μητρώα του 
άρθρου 21, για την αδειοδότηση των ιδιωτικών κέντρων 
και γραφείων συμβουλευτικής και επαγγελματικού 
προσανατολισμού, για την αδειοδότηση και πιστοποί¬ 
ηση των φορέων παροχής δια βίου μάθησης, για την 
αδειοδότηση των φορέων πιστοποίησης προσόντων, 
για την πιστοποίηση προσόντων φυσικών προσώπων, 
για την πιστοποίηση επαγγελματικών περιγραμμάτων 
και προγραμμάτων, καθώς και για τις ισοτιμίες τίτλων, 
σύμφωνα με τις διατάξεις του παρόντος νόμου, κα¬ 
ταβάλλονται στον Οργανισμό ανταποδοτικά τέλη. Το 
είδος και το ύψος των τελών, ο τρόπος αντιστοίχισής 
τους με το κόστος ειδικά παρεχόμενων υπηρεσιών του 
πρώτου εδαφίου της παρούσας παραγράφου, καθώς 
και η διαδικασία είσπραξής τους καθορίζονται με κοινή 
απόφαση των Υπουργών Οικονομικών και Παιδείας και 
θρησκευμάτων, Πολιτισμού και Αθλητισμού μετά από 
πρόταση του Δ.Σ. του Οργανισμού. 

2. Σκοπός των ανταποδοτικών τελών είναι η κάλυ¬ 
ψη των δαπανών ελέγχου, αξιολόγησης, πιστοποίησης, 
τήρησης ειδικών μητρώων, προβολής και προώθησης 
της αξιοποίησης των προσόντων που πιστοποιούνται 
σε εφαρμογή των αρμοδιοτήτων του οργανισμού, κα¬ 
θώς και των δράσεων ενημέρωσης των πολιτών για τις 
υπηρεσίες αυτές. 

3. Τέλη εποπτείας επιβάλλονται στους φορείς, οι οποί¬ 
οι τίθενται υπό την εποπτεία του Οργανισμού σύμφωνα 
με το άρθρο 19 του παρόντος. Τα τέλη αυτά καθορίζο¬ 
νται με κοινή απόφαση των Υπουργών Οικονομικών και 
Παιδείας και θρησκευμάτων, Πολιτισμού και Αθλητισμού 
μετά από πρόταση του Δ.Σ. του Οργανισμού. 

4. Τα ανταποδοτικά τέλη και τέλη εποπτείας κατα¬ 
βάλλονται σε λογαριασμούς του Οργανισμού και χρη¬ 
σιμοποιούνται για τη συνολική κάλυψη των δαπανών 
που περιγράφονται στην παράγραφο 2. 


Άρθρο 21 
Μητρώα 

1. Γ ια την εξυπηρέτηση των αναγκών της διασφάλισης 
της ποιότητας στη Διά Βίου Μάθηση και την παροχή 
πληροφόρησης σε κάθε ενδιαφερόμενο ανατίθεται στον 
Οργανισμό η τήρηση των παρακάτω μητρώων: 

α) Μητρώο Αδειοδοτημένων - Πιστοποιημένων Φορέ¬ 
ων Παροχής Δια Βίου Μάθησης και Σ.Υ.Ε.Π., 

β) Μητρώο Εκπαιδευτών Ενηλίκων, 

γ) Μητρώο Στελεχών Συνοδευτικών Υποστηρικτικών 
Υπηρεσιών, 

δ) Μητρώο Στελεχών Συμβουλευτικής Επαγγελματικού 
Προσανατολισμού, 

ε) Μητρώο Αδειοδοτημένων Φορέων Πιστοποίησης 
Προσόντων, που λειτουργούν υπό την εποπτεία του 
Οργανισμού, 

στ) Μητρώο Αξιολογητών, Επιτηρητών, Ελεγκτών, Επι¬ 
θεωρητών, Εμπειρογνωμόνων, 

ζ) Μητρώο πιστοποιηθέντων προσώπων. 

2. Με απόφαση του Διοικητικού Συμβουλίου του Ορ¬ 
γανισμού καθορίζονται οι όροι και οι προϋποθέσεις 
κατάρτισης και τήρησης των μητρώων, καθώς και η 
δυνατότητα τήρησης επιπλέον μητρώων, εφαρμοζομέ- 
νων ανάλογα των διατάξεων του ν. 2472/1997 (Α'50). Με 
όμοιες αποφάσεις, οι οποίες δημοσιεύονται στην Εφη¬ 
μερίδα της Κυβερνήσεως, καθορίζονται οι διαδικασίες 
για την αξιολόγηση, την έγκριση, την πιστοποίηση, την 
εκπαίδευση και τη διαρκή κατάρτιση και ενημέρωση 
των Αξιολογητών, των Ελεγκτών, των Επιθεωρητών και 
των Επιτηρητών. 

3. Για το Μητρώο των Εκπαιδευτών Ενηλίκων της πε¬ 
ρίπτωσης β' της παραγράφου 1 του παρόντος άρθρου 
εφαρμόζονται οι διατάξεις του άρθρου 19 του ν. 3879/ 
2010 (Α'163) του οποίου η παρ. 2 αντικαθίσταται από τη 
δημοσίευση του παρόντος ως εξής: 

«2. Από 1.9.2013 η εκπαιδευτική επάρκεια αποτελεί 
προϋπόθεση προκειμένου εκπαιδευτής να μετάσχει σε 
χρηματοδοτούμενο από δημόσιους πόρους πρόγραμμα 
της μη τυπικής εκπαίδευσης». 

Άρθρο 22 
Κυρώσεις 

1. Γ ια την εξυπηρέτηση των αναγκών της άσκησης των 
αρμοδιοτήτων ελέγχου, πιστοποίησης και εποπτείας 
ανατίθενται στον Οργανισμό οι παρακάτω αρμοδιό¬ 
τητες: 

α) Η συγκρότηση και λειτουργία πρωτοβάθμιων και 
δευτεροβάθμιων επιτροπών παρατυπιών και παραβά¬ 
σεων. 

β) Η επιβολή διοικητικών κυρώσεων όταν διαπιστώνο¬ 
νται παρατυπίες ή παραβάσεις κατά την άσκηση των 
ελεγκτικών και πιστοποιητικών διαδικασιών ή κατά τη 
διενέργεια εποπτείας των φορέων. 

2. Οι πρωτοβάθμιες επιτροπές παρατυπιών και παρα¬ 
βάσεων αποτελούνται από δύο υπαλλήλους που υπηρε¬ 
τούν στον Οργανισμό, οι οποίοι δεν έχουν συμμετάσχει 
στη διαδικασία ελέγχου των κρινόμενων υποθέσεων, και 
έναν υπάλληλο του Υπουργείου Παιδείας και θρησκευ¬ 
μάτων, Πολιτισμού και Αθλητισμού και οι δευτεροβάθ¬ 
μιες επιτροπές αποτελούνται από δυο υπαλλήλους του 
Υπουργείου Παιδείας και θρησκευμάτων, Πολιτισμού 
και Αθλητισμού και έναν υπάλληλο του Οργανισμού, οι 
οποίοι δεν συμμετέχουν στη σύνθεση πρωτοβάθμιας 

επιτροπής. Η θητεία των επιτροπών είναι ετήσια. Τα 
μέλη των επιτροπών ορίζονται με απόφαση του Υπουρ¬ 
γού Παιδείας και Θρησκευμάτων, Πολιτισμού και Αθλη¬ 
τισμού μετά από εισήγηση του Διοικητικού Συμβουλίου 
του Οργανισμού. 

3. Οι διοικητικές κυρώσεις, το αρμόδιο όργανο επιβο¬ 
λής, καθώς και η διαδικασία επιβολής τους καθορίζονται 
ανά αντικείμενο ελέγχου, πιστοποίησης και εποπτείας 
με κοινή απόφαση των Υπουργών Οικονομικών και Παι¬ 
δείας και θρησκευμάτων, Πολιτισμού και Αθλητισμού. 

Άρθρο 23 

Πόροι και Περιουσία του Ε.Ο.Π.Π.Ε.Π. 

1. Πόροι του Ε.Ο.Π.Π.Ε.Π. είναι οι πόροι, που κατά τις 
διατάξεις του νόμου ορίζονται για τους συγχωνευόμε- 
νους φορείς, καθώς και για τον φορέα που απορροφά, 
οι οποίοι ενδεικτικά είναι: 

α) Επιχορηγήσεις από τον τακτικό προϋπολογισμό του 
Υπουργείου Παιδείας και θρησκευμάτων, Πολιτισμού 
και Αθλητισμού. 

β) Πόσης φύσεως επιχορηγήσεις και χρηματοδοτήσεις 
από το Πρόγραμμα Δημοσίων Επενδύσεων, την Ευρω- 
πάίκή'Ενωση και άλλους διεθνείς οργανισμούς και από 
συγχρηματοδοτούμενα προγράμματα. 

γ) Έσοδα από τη διαχείριση των περιουσιακών στοι¬ 
χείων του, τόκοι από τη χρηματοοικονομική εκμετάλ¬ 
λευση των διαθεσίμων του και κάθε άλλη πρόσοδος 
από την εκμετάλλευση του ενεργητικού του. 

δ) Έσοδα από την εκτέλεση έργων και παροχή υπη¬ 
ρεσιών που είτε ανατίθενται στον Ε.Ο.Π.Π.Ε.Π. από τον 
Υπουργό Παιδείας και Θρησκευμάτων, Πολιτισμού και 
Αθλητισμού είτε εκτελούνται για λογαριασμό τρίτων, 
όπως ιδίως δημοσίων υπηρεσιών, εθνικών και διεθνών 
οργανισμών, νομικών προσώπων δημοσίου ή ιδιωτικού 
δικαίου και ιδιωτών, τα οποία εκτελούνται ύστερα από 
σχετική απόφαση του Διοικητικού Συμβουλίου. 

ε) Δωρεές, χορηγίες, κληρονομιές, κληροδοσίες και 
άλλες παροχές τρίτων και επιχορηγήσεις από τρίτες 
πηγές. 

στ) Τακτική επιχορήγηση και πόροι από το Λογαρια¬ 
σμό για την Απασχόληση και Επαγγελματική Κατάρτιση 
(Λ.Α.Ε.Κ.) κατά την παρ. 5 του άρθρου 21 του ν. 2639/ 
1998 (Α'205). 

ζ)Έσοδα από την καταβολή ανταποδοτικών τελών και 
τελών εποπτείας που καταβάλλονται για την πιστοποί¬ 
ηση προσόντων, την πιστοποίηση των Εκπαιδευτικών 
Ενηλίκων και των στελεχών Σ.Υ.Υ., την ισοτίμηση τίτλων, 
την αδειοδότηση και την εποπτεία φορέων πιστοποίη¬ 
σης προσόντων και φορέων πιστοποίησης δομών, την 
πιστοποίηση και αδειοδότηση φορέων παροχής υπηρε¬ 
σιών δια βίου μάθησης, την πιστοποίηση των Ιδιωτικών 
Γραφείων ή Κέντρων Συμβουλευτικής και Επαγγελ¬ 
ματικού Προσανατολισμού, καθώς και των Στελεχών 
Συμβουλευτικής και Επαγγελματικού Προσανατολισμού. 

2. Ως περιουσία, τη διαχείριση της οποίας αναλαμβά¬ 
νει ο Ε.Ο.Π.Π.Ε.Π. από 20.11.2011, νοείται το σύνολο των 
περιουσιακών στοιχείων του πριν τη μετονομασία του, 
καθώς και των συγχωνευθέντων φορέων Ε.ΚΕ.ΠΙΣ και 
Ε.Κ.Ε.Π., ιδίως δε τα ακόλουθα: 

α) Τα κάθε είδους κινητά και ακίνητα πράγματα, 
συμπεριλαμβανομένου και του εξοπλισμού, τα οποία 
ανήκουν στους συγχωνευόμενους φορείς ή τελούν 
υπό τη διοίκηση και διαχείρισή τους ή έχουν μισθωθεί 


από αυτούς ή βρίσκονται στην εκμετάλλευσή τους για 
οποιαδήποτε αιτία και με οποιαδήποτε νομική μορφή. 

β) Οι κάθε είδους πόροι και κινητές αξίες των συγ- 
χωνευόμενων οργανισμών, όπως χρήματα, καταθέσεις, 
ομόλογα, μετοχές και εν γένει χρεόγραφα σε κάθε εί¬ 
δους νόμισμα. 

γ) Τα δικαιώματα βιομηχανικής και πνευματικής ιδι¬ 
οκτησίας των συγχωνευόμενων φορέων, όπως ευρε¬ 
σιτεχνίες, υποδείγματα, σήματα και τα δικαιώματα σε 
νέες τεχνογνωσίες, καθώς και οι επωνυμίες, διακριτικοί 
τίτλοι και γνωρίσματα που χρησιμοποιούν. 

δ) Τα περιουσιακά στοιχεία, όπως κινητά, ακίνητα, 
πόροι, κινητές αξίες και δικαιώματα που ανήκουν ή περι¬ 
έρχονται σε άλλα νομικά πρόσωπα, εφόσον και κατά το 
μέρος που συνεχίζουν να εξυπηρετούν, άμεσα ή έμμεσα, 
τους σκοπούς των συγχωνευόμενων φορέων. Εκκρεμείς 
πράξεις παραχώρησης φορέων υλοποιούνται από το 
απορροφών νομικό πρόσωπο. 

3. Η κυριότητα και κάθε άλλο εμπράγματο δικαίωμα 
επί του συνόλου της κινητής και ακίνητης περιουσίας 
των νομικών προσώπων που απορροφώνται έχει πε- 
ριέλθει αυτοδικαίως χωρίς την τήρηση οποιουδήποτε 
τύπου, πράξης ή συμβολαίου και χωρίς αντάλλαγμα, 
στον Ε.Ο.Π.Π.Ε.Π. ως καθολικό διάδοχο, ο οποίος από 
20.11.2011 και εφεξής έχει την αποκλειστική χρήση και 
διαχείριση των περιουσιακών στοιχείων αυτών, καθώς 
και την ευθύνη για τη διαφύλαξη και τη διαχείριση του 
αρχείου των νομικών προσώπων, που απορροφώνται. 

Άρθρο 24 

Οικονομική Διαχείριση Ε.Ο.Π.Π.Ε.Π. 

1. Η οικονομική διαχείριση του Ε.Ο.Π.Π.Ε.Π. γίνεται με 
προϋπολογισμό εσόδων και εξόδων, ο οποίος συνοδευ- 
όμενος από αιτιολογική έκθεση και ετήσιο πρόγραμμα 
δράσης, που συντάσσει το Διοικητικό Συμβούλιο υπο¬ 
βάλλεται στον Υπουργό Παιδείας και Θρησκευμάτων, 
Πολιτισμού και Αθλητισμού για έγκριση μέσα στις νό¬ 
μιμες προθεσμίες για τους εποπτευόμενους από το 
Δημόσιο φορείς. 

2. Η διαχειριστική χρήση του Ε.Ο.Π.Π.Ε.Π. συμπίπτει με 
το ημερολογιακό έτος. Κατ’ εξαίρεση, η πρώτη διαχει¬ 
ριστική χρήση του Ε.Ο.Π.Π.Ε.Π., αρχίζει από την 20.11.2011 
και λήγει στις 31.12.2012. 

3. Ο τακτικός διαχειριστικός έλεγχος του Ε.Ο.Π.Π.Ε.Π. 
γίνεται από ορκωτούς ελεγκτές, που ορίζονται με 
απόφαση του Διοικητικού Συμβουλίου στην αρχή κάθε 
έτους. Με την ίδια απόφαση ορίζεται και η αμοιβή των 
ελεγκτών. 

4. Έως το τέλος Ιουνίου του επόμενου της οικονομικής 
χρήσης ημερολογιακού έτους το Διοικητικό Συμβούλιο 
υποβάλει στον Υπουργό Παιδείας και Θρησκευμάτων, 
Πολιτισμού και Αθλητισμού για έγκριση τον ισολογι¬ 
σμό και τα αποτελέσματα χρήσεως μαζί με τηνΈκθεση 
των ορκωτών ελεγκτών και Έκθεση του Διοικητικού 
Συμβουλίου για την τήρηση των νόμιμων διαδικασιών 
του Οργανισμού. Ο Υπουργός Παιδείας και Θρησκευ¬ 
μάτων, Πολιτισμού και Αθλητισμού μπορεί να διατάξει 
οποιοδήποτε έκτακτο έλεγχο οικονομικής διαχείρισης 
του Ε.Ο.Π.Π.Ε.Π.. Οι δαπάνες του ελέγχου βαρύνουν τον 
Ε.Ο.Π.Π.Ε.Π.. 

5. Ο Ε.Ο.Π.Π.Ε.Π. εντάσσεται στο ίδιο καθεστώς βιβλίων 
και στοιχείων του Κώδικα Βιβλίων και Στοιχείων που 
τηρούσε ο απορροφών οργανισμός. 

6. Καμία δαπάνη δεν μπορεί να πραγματοποιηθεί αν 
δεν υπάρχει επαρκής πίστωση στον προϋπολογισμό 
του Ε.Ο.Π.Π.Ε.Π.. Κάθε υποχρέωση, που αναλαμβάνεται 
χωρίς να υπάρχει επαρκής πίστωση είναι αυτοδικαίως 
και απολύτως άκυρη. 

Άρθρο 25 

Κανονισμός Λειτουργίας Ε.Ο.Π.Π.Ε.Π. 

Με απόφαση του Υπουργού Παιδείας και Θρησκευ¬ 
μάτων, Πολιτισμού και Αθλητισμού, και των κατά περί¬ 
πτωση συναρμόδιων Υπουργών, που δημοσιεύεται στην 
Εφημερίδα της Κυβερνήσεως, κατόπιν πρότασης του 
Διοικητικού Συμβουλίου του Ε.Ο.Π.Π.Ε.Π. καταρτίζεται ο 
Κανονισμός Λειτουργίας του. Με τον Κανονισμό αυτόν 
ρυθμίζονται ιδίως τα εξής: 

α) οι αρμοδιότητες και οι κανόνες λειτουργίας του 
Διοικητικού Συμβουλίου, καθώς και τα κωλύματα και 
ασυμβίβαστα των μελών του, 
β) η κατανομή των αρμοδιοτήτων στα μέλη του Διοι¬ 
κητικού Συμβουλίου, στον Πρόεδρο του Δ.Σ., στον Διευ- 
θύνοντα Σύμβουλο και στις υπηρεσίες του Οργανισμού, 
γ) τα προσόντα, οι όροι πρόσληψης και εργασίας, 
η βαθμολογική και μισθολογική εξέλιξη, καθώς και τα 
υπηρεσιακά θέματα του πόσης φύσεως και σχέσης 
προσωπικού, 

δ) το σύστημα αξιολόγησης των υπαλλήλων και επι¬ 
λογής προϊσταμένων, 
ε) το πειθαρχικό δίκαιο του προσωπικού, 
στ) κάθε άλλο τεχνικό, ειδικό ή λεπτομερειακού χα¬ 
ρακτήρα θέμα, που αφορά σε θέματα κατάστασης προ¬ 
σωπικού και στη διαδικασία και τον τρόπο λειτουργίας 
του Οργανισμού. 

Άρθρο 26 

Κανονισμοί Οικονομικής Διαχείρισης 
και Προμηθειών του Ε.Ο.Π.Π.Ε.Π. 

Με απόφαση του Υπουργού Παιδείας και Θρησκευ¬ 
μάτων, Πολιτισμού και Αθλητισμού, που εκδίδεται 
ύστερα από εισήγηση του διοικητικού συμβουλίου του 
Ε.Ο.Π.Π.Ε.Π. και δημοσιεύεται στην Εφημερίδα της Κυ¬ 
βερνήσεως, καθορίζονται ο Κανονισμός Οικονομικής 
Διαχείρισης, καθώς και ο Κανονισμός Προμηθειών και 
Υπηρεσιών του με τον οποίο ρυθμίζονται ιδίως οι όροι 
και οι διαδικασίες ανάθεσης μελετών, υπηρεσιών και 
εκτέλεσης έργων και εργασιών, προμηθειών κινητών 
πραγμάτων, εξοπλισμού και συναφών εργασιών, αγοράς 
ακινήτων, παραχωρήσεων χρήσης, μισθώσεων, εκμισθώ- 
σεων και γενικά μεταβίβασης ή απόκτησης κάθε άλλου 
ενοχικού ή εμπράγματου δικαιώματος. 

Άρθρο 27 

Προσωπικό Ε.Ο.Π.Π.Ε.Π. 

1. Το προσωπικό που προσλαμβάνεται στον Ε.Ο.Π.Π.Ε.Π. 
απασχολείται με σύμβαση εργασίας ιδιωτικού δικαίου 
και διέπεται από τις διατάξεις της εργατικής νομοθεσί¬ 
ας. Για την πρόσληψη του προσωπικού έχουν εφαρμογή 
οι κάθε φορά ισχύουσες διατάξεις. 

2. Γ ια την κάλυψη των τακτικών θέσεων του Ε.Ο.Π.Π.Ε.Π. 
επιτρέπεται η μεταφορά υπαλλήλων με σχέση εργασί¬ 
ας ιδιωτικού δικαίου αορίστου χρόνου των δημοσίων 
υπηρεσιών και των νομικών προσώπων δημοσίου ή ιδι¬ 
ωτικού δικαίου αρμοδιότητας του Υπουργείου Παιδείας 
και Θρησκευμάτων, Πολιτισμού και Αθλητισμού, η οποία 


πραγματοποιείται με απόφαση του Υπουργού Παιδείας 
και Θρησκευμάτων, Πολιτισμού και Αθλητισμού, ύστερα 
από αίτηση των ενδιαφερομένων και γνώμη των αρ¬ 
μόδιων υπηρεσιακών συμβουλίων και του διοικητικού 
συμβουλίου του Ε.Ο.Π.Π.Ε.Π.. Με ανάλογους όρους και 
διαδικασία μεταφέρονται υπάλληλοι άλλων δημόσιων 
υπηρεσιών ή νομικών προσώπων του δημόσιου τομέα 
με σχέση εργασίας ιδιωτικού δικαίου αορίστου χρόνου, 
με απόφαση του Υπουργού Παιδείας και Θρησκευμάτων, 
Πολιτισμού και Αθλητισμού και του κατά περίπτωση 
αρμόδιου Υπουργού. 

3. Με απόφαση του Υπουργού Παιδείας και Θρησκευ¬ 
μάτων, Πολιτισμού και Αθλητισμού και του κατά πε¬ 
ρίπτωση αρμόδιου Υπουργού και ύστερα από γνώμη 
του διοικητικού συμβουλίου του Ε.Ο.Π.Π.Ε.Π. και των 
αρμοδίων οργάνων του φορέα προέλευσης, επιτρέ¬ 
πεται να αποσπώνται σε αυτόν εκπαιδευτικοί, καθώς 
και μόνιμοι ή με σύμβαση εργασίας ιδιωτικού δικαίου 
αορίστου χρόνου υπάλληλοι του Υπουργείου Παιδείας 
και Θρησκευμάτων, Πολιτισμού και Αθλητισμού ή λοιπών 
φορέων και υπηρεσιών του Δημόσιου και ευρύτερου 
δημόσιου τομέα. Η απόσπαση προκαλείται ύστερα από 
σχετική αίτηση του υπαλλήλου. Η διάρκεια της απόσπα¬ 
σης μπορεί να ορίζεται μέχρι τρία (3) έτη και μπορεί 
να παρατείνεται, μετά από αίτηση του υπαλλήλου, για 
δύο ακόμη τριετίες. Η απόσπαση διακόπτεται με από¬ 
φαση του Διοικητικού Συμβουλίου, αν εξέλιπαν οι λόγοι 
που επέβαλαν την απόσπαση ή μετά από αίτηση του 
υπαλλήλου. Ο χρόνος της απόσπασης θεωρείται ως 
χρόνος πραγματικής υπηρεσίας του υπαλλήλου στην 
οργανική του θέση για κάθε συνέπεια. Οι αποσπώμενοι 
στο Ε.Ο.Π.Π.Ε.Π. λαμβάνουν από αυτόν το σύνολο των 
αποδοχών τους με τα πόσης φύσεως επιδόματα, γενικά 
ή ειδικά, που έχουν στην οργανική θέση τους με τις 
προϋποθέσεις καταβολής τους. 

4. Με απόφαση του Υπουργού Παιδείας και Θρησκευ¬ 
μάτων, Πολιτισμού και Αθλητισμού και των κατά περί¬ 
πτωση συναρμόδιων Υπουργών, που εκδίδεται μετά από 
εισήγηση του Δ.Σ. του Ε.Ο.Π.Π.Ε.Π. και δημοσιεύεται στην 
Εφημερίδα της Κυβερνήσεως, μπορεί να συνιστώνται 
συλλογικά όργανα στον Ε.Ο.Π.Π.Ε.Π. με συμμετοχή μελών 
του διοικητικού συμβουλίου, στελεχών του Ε.Ο.Π.Π.Ε.Π. 
ή και στελεχών, επιστημόνων και εμπειρογνωμόνων 
του δημόσιου ή ιδιωτικού τομέα, της ημεδαπής ή αλ¬ 
λοδαπής, εκπροσώπων Υπουργείων, επαγγελματικών 
φορέων, κοινωνικών εταίρων για τη ρύθμιση θεμάτων, 
που εμπίπτουν στις αρμοδιότητές του και αφορούν τον 
καθορισμό επαγγελματικών δικαιωμάτων, την αναγνώρι¬ 
ση ισότιμων τίτλων Ε.Ε.Κ. και την πιστοποίηση εισροών 
και εκροών της δια βίου μάθησης. Με την ίδια απόφαση 
καθορίζεται η συγκρότηση και ο τρόπος λειτουργίας 
των συλλογικών αυτών οργάνων, καθώς και κάθε άλλο 
σχετικό με τα ανωτέρω ειδικότερο τεχνικό ή λεπτομε¬ 
ρειακού χαρακτήρα θέμα. Με απόφαση των Υπουργών 
Παιδείας και Θρησκευμάτων, Πολιτισμού και Αθλητισμού 
και Οικονομικών καθορίζεται το ύψος και η διαδικασία 
αποζημίωσης των μελών τους. 

5. Με απόφαση του Δ.Σ. του Ε.Ο.Π.Π.Ε.Π. είναι δυνατή, 
για την υποβοήθηση στην άσκηση των αρμοδιοτήτων 
του, η σύσταση και συγκρότηση τακτικών ή κατά πε¬ 
ρίπτωση επιτροπών ή ομάδων εργασίας στις οποίες 
μπορούν να συμμετέχουν μέλη του Δ.Σ., προϊστάμενοι 
και προσωπικό του Ε.Ο.Π.Π.Ε.Π. και εκπροσώπων Υπουρ- 

γείων, επαγγελματικών φορέων και κοινωνικών εταίρων. 
Στις επιτροπές ή ομάδες αυτές είναι δυνατόν να συμ¬ 
μετέχουν εμπειρογνώμονες του δημόσιου ή ιδιωτικού 
τομέα, της ημεδαπής ή της αλλοδαπής. 

Άρθρο 28 

Εσωτερική διάρθρωση/ Οργανωτική δομή 
Ε.Ο.Π.Π.Ε.Π. 

1. Ο Ε.Ο.Π.Π.Ε.Π. έχει την ακόλουθη διάρθρωση: 

α) Διεύθυνση Αδειοδότησης Παροχών Δια Βίου Μά¬ 
θησης 

β) Διεύθυνση Πιστοποίησης Προσόντων 
γ) Διεύθυνση Συμβουλευτικής και Επαγγελματικού 
Προσανατολισμού 

δ) Διεύθυνση Επικοινωνίας και Ανάπτυξης 
ε) Διεύθυνση Διοικητικών - Οικονομικών Υπηρεσιών 
στ) Νομική Υπηρεσία (σε επίπεδο διεύθυνσης με πα¬ 
ράλληλη υπαγωγή στο Δ.Σ. και τον Διευθύνοντα Σύμ¬ 
βουλο) 

ζ) Υπεύθυνος Εσωτερικού Ελέγχου 
η) Γ ραφείο Προέδρου (σε επίπεδο τμήματος) 
θ) Γραφείο Διευθύνοντος Συμβούλου (σε επίπεδο 
τμήματος) 

2. Η Διεύθυνση Αδειοδότησης Παροχών Δια Βίου Μά¬ 
θησης αποτελείται από τα εξής τμήματα: 

α) Τμήμα Αδειοδότησης Δομών 
β) Τμήμα Εκπαιδευτικού Πλαισίου 

3. Η Διεύθυνση Πιστοποίησης Προσόντων αποτελείται 
από τα εξής τμήματα: 

α) Τ μήμα Εθνικού Πλαισίου Προσόντων 
β) Τμήμα Πιστοποίησης Προσόντων 
γ) Τμήμα Αδειοδότησης Φορέων Πιστοποίησης Προ¬ 
σόντων 

4. Η Διεύθυνση Συμβουλευτικής και Επαγγελματικού 
Προσανατολισμού αποτελείται από τα εξής τμήματα: 

α) Τμήμα Επιστημονικής Στήριξης Στελεχών και Φο¬ 
ρέων ΣΥΕΠ. 

β) Τμήμα Ανάπτυξης Υπηρεσιών και Εργαλείων ΣΥΕΠ. 

5. Η Διεύθυνση Επικοινωνίας και Ανάπτυξης αποτελεί- 
ται από τα εξής τμήματα: 

α) Τ μήμα Ανάπτυξης και Προβολής Επικοινωνίας 
β) Τμήμα Διαχείρισης Γνώσης και Ηλεκτρονικής Δι¬ 
ακυβέρνησης 

γ) Τμήμα Εθνικού Συστήματος Ποιότητας 

6. Η Διεύθυνση Διοικητικών - Οικονομικών Υπηρεσιών 
αποτελείται από τα εξής τμήματα: 

α) Τμήμα Διοικητικού 
β) Τμήμα Οικονομικού 
γ) Τμήμα Προμηθειών 

Άρθρο 29 

Οργανικές θέσεις Ε.Ο.Π.Π.Ε.Π. 

1. Συνιστώνται στον Ε.Ο.Π.Π.Ε.Π. ογδόντα (80) θέσεις 
τακτικού προσωπικού, μία (1) θέση Νομικού Συμβούλου, 
πέντε (5) θέσεις δικηγόρων με έμμισθη εντολή και δύο 
(2) θέσεις Ειδικών συμβούλων Διοίκησης και μια (1) θέση 
Ειδικού συνεργάτη Διοίκησης του ν. 3404/2005 (Α'260). 

2. Οι ογδόντα (80) θέσεις τακτικού προσωπικού κα¬ 
λύπτονται με σύμβαση εργασίας ιδιωτικού δικαίου αο¬ 
ρίστου χρόνου και κατανέμονται κατά κλάδο και ειδι¬ 
κότητα ως ακολούθως: 

α. Προσωπικό Πανεπιστημιακής Εκπαίδευσης (Π.Ε.), 
49 θέσεις. 


Οι θέσεις αυτές κατανέμονται κατά ειδικότητα ως 
ακολούθως: 

Π.Ε. Διοικητικού: 36 θέσεις 

Π.Ε. Συμβούλων Επαγγελματικού Προσανατολισμού: 
5 θέσεις 

Π.Ε. Διοικητικού-Οικονομικού: 4 θέσεις 
Π.Ε. Κοινωνιολόγων: 1 θέση 
Π.Ε. Μηχανικών: 1 θέση 
Π.Ε. Οικονομολόγων: 1 θέση 
Π.Ε. Ψυχολόγων: 1 Θέση 

β. Προσωπικό Τεχνολογικής Εκπαίδευσης (Τ.Ε.), 8 θέ¬ 
σεις. 

Οι θέσεις αυτές κατανέμονται κατά ειδικότητα ως 
ακολούθως: 

Τ.Ε. Διοικητικού: 6 θέσεις 

Τ.Ε. Διοικητικού-Λογιστικού: 1 θέση 

Τ.Ε. Λογιστών: 1 θέση 

γ. Προσωπικό Δευτεροβάθμιας Εκπαίδευσης (Δ.Ε.), 22 
θέσεις. 

Οι θέσεις αυτές κατανέμονται κατά ειδικότητα ως 
ακολούθως: 

Δ.Ε. Διοικητικού: 16 θέσεις 
Δ.Ε. Διοικητικού-Λογιστικού: 1 θέση 
Δ.Ε. Οδηγών: 3 θέσεις 
Δ.Ε. Κλητήρων: 2 θέσεις 

δ. Προσωπικό Υποχρεωτικής Εκπαίδευσης (Υ.Ε.), 1 
θέση. 

Οι θέσεις αυτές κατανέμονται κατά ειδικότητα ως 
ακολούθως: 

Υ.Ε. Κλητήρων: 1 θέση 

3. Η κατάταξη του αριθμού των θέσεων κατά κατη¬ 
γορία, κλάδο και Διεύθυνση του Ε.Ο.Π.Π.Ε.Π., γίνεται με 
απόφαση του Δ.Σ. ύστερα από Εισήγηση του Διευθύ- 
νοντος Συμβούλου. 

4. Με προεδρικό διάταγμα, το οποίο εκδίδεται κατόπιν 
πρότασης των Υπουργών Παιδείας και Θρησκευμάτων, 
Πολιτισμού και Αθλητισμού, Διοικητικής Μεταρρύθμισης 
και Ηλεκτρονικής Διακυβέρνησης και Οικονομικών μετά 
από σχετική εισήγηση του Δ.Σ. του Ε.Ο.Π.Π.Ε.Π., τρο¬ 
ποποιείται ο παρόν οργανισμός του Ε.Ο.Π.Π.Ε.Π. και η 
διάρθρωση της υπηρεσίας, αυξάνονται ή καταργούνται 
οι Διευθύνσεις, τα Τμήματα και τα Γραφεία, ιδρύονται 
νέες οργανικές μονάδες (αυτοτελείς ή μη), μεταβάλλε¬ 
ται (αυξάνεται ή μειώνεται) ο αριθμός του απαιτούμενου 
προσωπικού και οι αναγκαίες ειδικότητες ανά οργανική 
μονάδα και γενικώς ρυθμίζεται κάθε σχετικό θέμα για 
την αναδιάρθρωση των υπηρεσιών, ανάλογα με τις ανά¬ 
γκες της και τις αρμοδιότητες που ανατίθενται κάθε 
φορά στο Ε.Ο.Π.Π.Ε.Π.. 

ΚΕΦΑΛΑΙΟ ΤΡΙΤΟ 

ΑΛΛΕΣ ΔΙΑΤΑΞΕΙΣ ΑΡΜΟΔΙΟΤΗΤΑΣ 
ΤΟΥ ΥΠΟΥΡΓΕΙΟΥ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ 
ΚΑΙ ΑΘΛΗΤΙΣΜΟΥ 

Αρθρο 30 

Θέματα του Ιδρύματος Ποιμαντικής Επιμορφώσεως 

1. Στην παρ. 3 του άρθρου 3 του ν. 3879/2010 (Α'163) 
προστίθεται περίπτωση ιγ' ως εξής: 

«ιγ) το Ιδρυμα Ποιμαντικής Επιμορφώσεως της Ιερός 
Αρχιεπισκοπής Αθηνών (Ι.Π.Ε.) (αριθ. 1631/896/5.5.2009) 
απόφαση της Ιερός Συνόδου της Εκκλησίας της Ελ- 

λάδος κατά το μέρος που παρέχει υπηρεσίες δια βίου 
μάθησης αποκλειστικά σε θέματα ποιμαντικής επιμόρ¬ 
φωσης». 

2. α) Το τελευταίο εδάφιο της περίπτωσης α' της παρ. 

1 του άρθρου 85 του ν. 3528/2007 (Α'51) αντικαθίσταται 
ως εξής: 

«- Η πιστοποιημένη επιμόρφωση που παρέχεται από το 
Εθνικό Κέντρο Δημόσιας Διοίκησης και Αυτοδιοίκησης 
(Ε.Κ.Δ.Δ.Α.) και άλλες σχολές του Δημοσίου, καθώς και 
αυτή που παρέχεται από Πανεπιστήμια ή Τ.Ε.Ι., ή από 
το Ευρωπαϊκό Ινστιτούτο Δημόσιας Διοίκησης, το Κοι¬ 
νωνικό Πολύκεντρο ή από το Διαβαλκανικό Ινστιτούτο 
Δημόσιας Διοίκησης ή από το Ίδρυμα Ποιμαντικής Επι- 
μορφώσεως (Ι.Π.Ε.) της Ιερός Αρχιεπισκοπής Αθηνών και 
αποδεικνύεται με αντίστοιχο πιστοποιητικό: μέχρι 50 μό¬ 
ρια (ανά ημέρα επιμόρφωσης ένα (1) μόριο με ανώτατο 
όριο τα 50 μόρια). Στην πιστοποιημένη επιμόρφωση που 
μοριοδοτείται κατά τα ανωτέρω περιλαμβάνονται και 
τα πιστοποιητικά επιμόρφωσης του Ε.Κ.Δ.Δ.Α. ή άλλων 
σχολών επιμόρφωσης του Δημοσίου που έχουν αποκτη¬ 
θεί μέχρι 15.5.2009 (ημερομηνία έναρξης πιστοποιημένης 
επιμόρφωσης του Ε.Κ.Δ.Δ.Α.)». 

β) Το τελευταίο εδάφιο της περίπτωσης α' της παρ. 

2 του άρθρου 85 του ν. 3528/2007 (Α'51) αντικαθίσταται 
ως εξής: 

«- Η πιστοποιημένη επιμόρφωση που παρέχεται από το 
Εθνικό Κέντρο Δημόσιας Διοίκησης και Αυτοδιοίκησης 
(Ε.Κ.Δ.Δ.Α.) και άλλες σχολές του Δημοσίου, καθώς και 
αυτή που παρέχεται από Πανεπιστήμια ή Τ.Ε.Ι., ή από 
το Ευρωπαϊκό Ινστιτούτο Δημόσιας Διοίκησης, το Κοι¬ 
νωνικό Πολύκεντρο ή από το Διαβαλκανικό Ινστιτούτο 
Δημόσιας Διοίκησης ή από το Ίδρυμα Ποιμαντικής Επι- 
μορφώσεως (Ι.Π.Ε.) της Ιερός Αρχιεπισκοπής Αθηνών και 
αποδεικνύεται με αντίστοιχο πιστοποιητικό: μέχρι 50 μό¬ 
ρια (ανά ημέρα επιμόρφωσης ένα (1) μόριο με ανώτατο 
όριο τα 50 μόρια). Στην πιστοποιημένη επιμόρφωση που 
μοριοδοτείται κατά τα ανωτέρω περιλαμβάνονται και 
τα πιστοποιητικά επιμόρφωσης του Ε.Κ.Δ.Δ.Α. ή άλλων 
σχολών επιμόρφωσης του Δημοσίου που έχουν αποκτη¬ 
θεί μέχρι 15.5.2009 (ημερομηνία έναρξης πιστοποιημένης 
επιμόρφωσης του Ε.Κ.Δ.Δ.Α.)». 

γ) Το τελευταίο εδάφιο της περίπτωσης α' της παρ. 

3 του άρθρου 85 του ν. 3528/2007 (Α'51) αντικαθίσταται 
ως εξής: 

«- Η πιστοποιημένη επιμόρφωση που παρέχεται από το 
Εθνικό Κέντρο Δημόσιας Διοίκησης και Αυτοδιοίκησης 
(Ε.Κ.Δ.Δ.Α.) και άλλες σχολές του Δημοσίου, καθώς και 
αυτή που παρέχεται από Πανεπιστήμια ή Τ.Ε.Ι., ή από 
το Ευρωπαϊκό Ινστιτούτο Δημόσιας Διοίκησης, το Κοι¬ 
νωνικό Πολύκεντρο ή από το Διαβαλκανικό Ινστιτούτο 
Δημόσιας Διοίκησης ή από το Ίδρυμα Ποιμαντικής Επι- 
μορφώσεως (Ι.Π.Ε.) της Ιερός Αρχιεπισκοπής Αθηνών και 
αποδεικνύεται με αντίστοιχο πιστοποιητικό: μέχρι 50 μό¬ 
ρια (ανά ημέρα επιμόρφωσης ένα (1) μόριο με ανώτατο 
όριο τα 50 μόρια). Στην πιστοποιημένη επιμόρφωση που 
μοριοδοτείται κατά τα ανωτέρω περιλαμβάνονται και 
τα πιστοποιητικά επιμόρφωσης του Ε.Κ.Δ.Δ.Α. ή άλλων 
σχολών επιμόρφωσης του Δημοσίου που έχουν αποκτη¬ 
θεί μέχρι 15.5.2009 (ημερομηνία έναρξης πιστοποιημένης 
επιμόρφωσης του Ε.Κ.Δ.Δ.Α.)». 


Άρθρο 31 

Αποδεικτικό επαρκούς γνώσης 

της ελληνικής γλώσσας και στοιχείων ελληνικής 
γλώσσας και Πολιτισμού 

Το άρθρο 68 του ν. 3386/2005 (Α'212), όπως αντικα- 
ταστάθηκε από το άρθρο 16 του ν. 4018/2011 (Α'215), 
αντικαθίσταται ως εξής: 

1. Η επαρκής γνώση της ελληνικής γλώσσας, ιστορίας 
και πολιτισμού αποδεικνύεται με έναν από τους ακόλου¬ 
θους τίτλους: α) τίτλο αποφοίτησης της υποχρεωτικής 
τουλάχιστον εκπαίδευσης ελληνικών σχολείων στην Ελ¬ 
λάδα, β) τίτλο αποφοίτησης από λύκεια του εξωτερικού 
τα οποία ανήκουν στο ελληνικό εκπαιδευτικό σύστημα, 
γ) αναγνωρισμένο τίτλο αποφοίτησης από τμήματα 
ελληνικής γλώσσας πανεπιστημίων του εξωτερικού, δ) 
πιστοποιητικό ελληνομάθειας επιπέδου τουλάχιστον 
Β1 που εκδίδεται σύμφωνα με το π.δ. 60/2010 και ε) 
ειδικό πιστοποιητικό επαρκούς γνώσης της ελληνικής 
γλώσσας και στοιχείων ελληνικής ιστορίας και πολιτι¬ 
σμού μετά από επιτυχή εξέταση που διενεργείται με 
ευθύνη της Γενικής Γραμματείας Δια Βίου Μάθησης 
σε συνεργασία με το Κέντρο Ελληνικής Γλώσσας, στο 
πλαίσιο των αρμοδιοτήτων του για την πιστοποίηση 
της ελληνομάθειας. 

2. Οι κάτοχοι πιστοποιητικού ελληνομάθειας επιπέ¬ 
δου Α, που έχει εκδοθεί σύμφωνα με το π.δ. 363/1998 
(Α'242), ή Α2, που εκδίδεται σύμφωνα με το π.δ. 60/2010 
(Α'98), θεωρείται ότι διαθέτουν επαρκή γνώση της ελ¬ 
ληνικής γλώσσας, ιστορίας και πολιτισμού προκειμένου 
να υπαχθούν στις διατάξεις του π.δ. 150/2006 (Α'160), 
εφόσον επιπρόσθετα λάβουν πιστοποίηση της επαρκούς 
γνώσης στοιχείων της ελληνικής ιστορίας και πολιτι¬ 
σμού, σύμφωνα με τη διαδικασία που καθορίζεται από 
την κοινή υπουργική απόφαση της παραγράφου 3 του 
παρόντος άρθρου. 

3. Η διαδικασία απόκτησης του ειδικού πιστοποιητικού 
επαρκούς γνώσης της ελληνικής γλώσσας και στοιχείων 
ελληνικής ιστορίας και πολιτισμού από τη Γ ενική Γ ραμ- 
ματεία Δια Βίου Μάθησης, καθώς και η πιστοποίηση από 
τη ΓΓΔΒΜ της επαρκούς γνώσης στοιχείων ελληνικής 
ιστορίας και πολιτισμού για τους κατόχους πιστοποι¬ 
ητικού ελληνομάθειας επιπέδου Α ή Α2, όπως και κάθε 
άλλη σχετική λεπτομέρεια, ρυθμίζονται με απόφαση των 
Υπουργών Εσωτερικών, Οικονομικών και Παιδείας και 
Θρησκευμάτων, Πολιτισμού και Αθλητισμού που δημο¬ 
σιεύεται στην Εφημερίδα της Κυβερνήσεως. 

4. Στις εξετάσεις για την απόκτηση των πιστοποιη¬ 
τικών που προβλέπονται στις παραγράφους 1, 2 και 3 
του παρόντος άρθρου, μπορούν να συμμετέχουν όσοι 
πολίτες τρίτων χωρών διαμένουν νόμιμα στην Ελλάδα. 

5. Με κοινή απόφαση των Υπουργών Εσωτερικών και 
Παιδείας και Θρησκευμάτων, Πολιτισμού και Αθλητι¬ 
σμού μπορούν να εξαιρούνται από τη διαδικασία των 
εξετάσεων για την απόκτηση των πιστοποιητικών 
που προβλέπονται στις παραγράφους 1, 2 και 3 του 
παρόντος άρθρου πολίτες τρίτων χωρών που έχουν 
επιτυχώς ολοκληρώσει την παρακολούθηση ειδικών 
προγραμμάτων εκμάθησης της ελληνικής γλώσσας και 
απόκτησης γνώσεων στοιχείων της ελληνικής ιστορίας 
και πολιτισμού, ιδίως στο πλαίσιο προγραμμάτων έντα¬ 
ξης που απευθύνονται σε πολίτες τρίτων χωρών που 
είναι κάτοχοι τίτλων διαμονής μακράς διάρκειας. Με 
την ίδια απόφαση καθορίζεται κάθε άλλο ζήτημα που 

αφορά τη διοργάνωση και το περιεχόμενο των ειδικών 
προγραμμάτων εκμάθησης της ελληνικής γλώσσας και 
απόκτησης γνώσεων στοιχείων της ελληνικής ιστορίας 
και πολιτισμού. 

6. Για τη συμμετοχή στις εξετάσεις της παραγράφου 
3 του παρόντος άρθρου καταβάλλεται από τον ενδια¬ 
φερόμενο παράβολο υπέρ του Δημοσίου. Το ύψος του 
παράβολου και η διαδικασία καταβολής του καθορίζο¬ 
νται με απόφαση των Υπουργών Οικονομικών και Παι¬ 
δείας και Θρησκευμάτων, Πολιτισμού και Αθλητισμού, 
που δημοσιεύεται στην Εφημερίδα της Κυβερνήσεως. 

Άρθρο 32 

Παράταση προθεσμίας 

Παρατείνεται για επτά (7) μήνες ακόμα η προθεσμία 
που τάσσει το εδάφιο β' της παρ. 1 του άρθρου 329 του 
ν. 4072/2012 (Α'86) προκειμένου να εκδοθεί το προεδρικό 
διάταγμα που θα καθορίζει τα όργανα, τη διαδικασία 
καθώς και τα κριτήρια της αξιολόγησης των εκπαιδευ¬ 
τικών της δημόσιας πρωτοβάθμιας και δευτεροβάθμιας 
εκπαίδευσης, καθώς και τη βαρύτητα των επιμέρους κρι¬ 
τηρίων για την προαγωγική εξέλιξη και την αξιολόγηση 
της θητείας των εκπαιδευτικών σε θέσεις ευθύνης. Η 
παράταση άρχεται από την 11η Αυγούστου 2012, οπότε 
και εξέπνευσε η ταχθείσα προθεσμία, και λήγει στις 10 
Μαρτίου 2013. 

Άρθρο 33 

Προσωπικό σχολικών μονάδων ελληνόγλωσσης 
εκπαίδευσης εξωτερικού 

Η παρ. 3 του άρθρου 19 του ν. 4027/2011 τροποποιείται 
ως εξής: 

«3. Για περιοδικές ανάγκες των γραφείων των συ¬ 
ντονιστών εκπαίδευσης και των σχολείων των οποίων 
φορέας είναι οι ελληνικές διπλωματικές ή προξενικές 
αρχές, είναι δυνατόν να προσλαμβάνεται εκπαιδευτι- 
κό-διδακτικό ή διοικητικό προσωπικό με σύμβαση ερ¬ 
γασίας ιδιωτικού δικαίου ορισμένου χρόνου η διάρκεια 
της οποίας θα είναι ίση με το διάστημα που διαρκεί 
η ανάγκη και σε καμία περίπτωση δεν θα υπερβαίνει 
την αντίστοιχη σχολική περίοδο σύμφωνα με το πρό¬ 
γραμμα του σχολείου. Αποκλείεται η αναγνώριση των 
συμβάσεων αυτών ως αορίστου χρόνου. Επιπροσθέτως 
και πάντοτε προκειμένου να καλυφθούν έκτακτες πε¬ 
ριοδικές ανάγκες, επιτρέπεται να χρησιμοποιηθεί ωρο¬ 
μίσθιο εκπαιδευτικό προσωπικό, μετά από απόφαση 
του Συντονιστή Εκπαίδευσης. Σε κάθε περίπτωση, το 
προσωπικό που θα προσφέρει κατά τα ανωτέρω το 
εκπαιδευτικό, διδακτικό ή διοικητικό έργο, θα πρέπει 
να έχει τα τυπικά προσόντα που απαιτούνται για την 
πλήρωση των θέσεων που καταλαμβάνονται». 

Άρθρο 34 
Θέματα Α.Ε.Ι 

1. Η παρ. 5 του άρθρου 26 του ν. 3549/2007 (Α'69) 
τροποποιείται ως εξής: Η φράση «5. Μέλη Δ.Ε.Π. των 
Α.Ε.Ι., που αποχωρούν λόγω συμπληρώσεως του ορίου 
ηλικίας,...» τροποποιείται με τη φράση «5. Μέλη Δ.Ε.Π. 
των Α.Ε.Ι.., που αποχωρούν λόγω συνταξιοδότησης,...». 

2. Το πρώτο εδάφιο της περίπτωσης α' της παρ. 11 του 
άρθρου 80 του ν. 4009/2011 (Α'195) όπως τροποποιήθηκε 
με το άρθρο 47 του ν. 4025/2011 (Α'228) και συμπληρώ¬ 
θηκε με τις διατάξεις της παρ. 8 του άρθρου 5 του ν. 
4076/ 2012 (Α'159) τροποποιείται ως εξής: 


«ΙΙ.α) Μέχρι την έκδοση των Οργανισμών των Ιδρυ¬ 
μάτων για τα Προγράμματα Μεταπτυχιακών Σπουδών 
(Π.Μ.Σ.) και την εκπόνηση των διδακτορικών διατριβών 
εξακολουθούν να ισχύουν οι διατάξεις του ν. 3685/2008 
(ΑΊ48), όπως τροποποιήθηκε και ισχύει. Γ ια την εφαρ¬ 
μογή των διατάξεων αυτών μετά την έκδοση των Ορ¬ 
γανισμών των Ιδρυμάτων, όπου γίνεται αναφορά σε 
σχολές μεταπτυχιακών σπουδών νοούνται οι Σχολές 
των Ιδρυμάτων και όπου γίνεται αναφορά σε Γ ενική Συ¬ 
νέλευση Ειδικής Σύνθεσης νοείται η οικεία κοσμητεία». 

3. Το δεύτερο εδάφιο της παρ. 5 του άρθρου 77 του ν. 
4009/2011 (ΑΊ95) όπως τροποποιήθηκε με το ν. 4076/2012 
(ΑΊ59) τροποποιείται ως εξής: 

«β) οι λέκτορες με θητεία που υπηρετούν ή έχουν 
εκλεγεί χωρίς να έχει ολοκληρωθεί η διαδικασία διορι¬ 
σμού τους κατά τη δημοσίευση του παρόντος νόμου ή 
εκλεγούν μετά τη δημοσίευση του παρόντος νόμου σε 
θέσεις για τις οποίες έχει εκδοθεί προκήρυξη, έως τη 
δημοσίευση του παρόντος νόμου, μπορούν να ζητήσουν 
την εξέλιξή τους στη βαθμίδα του επίκουρου καθηγητή 
μέχρι δύο φορές έως τη λήξη επταετίας από τη δημο¬ 
σίευση της πράξης διορισμού τους στην Εφημερίδα της 
Κυβερνήσεως. Κατά τα λοιπά εφαρμόζονται οι διατάξεις 
των παραγράφων 2 και 3. Αν κατά την πρώτη κρίση 
εκλεγεί άλλος υποψήφιος, λήγει αυτοδικαίως η θητεία 
τους και αποχωρούν από το ίδρυμα». 

4. Η περίπτωση γ'της παρ. 4 του άρθρου 77 του ν. 
4009/ 2011 (Α'195) αντικαθίσταται ως εξής: 

« γ. Επίκουροι με θητεία καθηγητές που έχουν εκλεγεί 
χωρίς να έχει ολοκληρωθεί η διαδικασία διορισμού τους 
κατά τη δημοσίευση του παρόντος νόμου ή εκλεγούν 
μετά τη δημοσίευση του παρόντος νόμου σε θέσεις για 
τις οποίες έχει εκδοθεί προκήρυξη, έως τη δημοσίευση 
του παρόντος νόμου, διορίζονται για τετραετή θητεία 
μετά το πέρας της οποίας υποβάλλουν αίτηση για ανα¬ 
νέωση της θητείας τους, μονιμοποίηση στη βαθμίδα 
τους ή εξέλιξη στην ανώτερη βαθμίδα ύστερα από τη 
συμπλήρωση τετραετίας από τη δημοσίευση της πράξης 
διορισμού τους στην Εφημερίδα της Κυβερνήσεως. Κατά 
τα λοιπά εφαρμόζονται οι διατάξεις των παραγράφων 
2 και 3, οι οποίες εφαρμόζονται αναλόγως και για τη 
διαδικασία της μονιμοποίησης. Σε περίπτωση μονιμοποί¬ 
ησής τους, οι θέσεις τους μετατρέπονται αυτοδικαίως 
σε προσωποπαγείς θέσεις μόνιμων επίκουρων καθη¬ 
γητών, τις οποίες και καταλαμβάνουν έως την εξέλιξή 
τους σύμφωνα με τις διατάξεις του παρόντος νόμου. 
Σε περίπτωση αρνητικής κρίσης για την ανανέωση ή 
την εξέλιξη τους και εφόσον δεν έχουν μονιμοποιηθεί 
κατά τα ανωτέρω αποχωρούν από το ίδρυμα κατά τη 
λήξη της θητείας τους». 

5. Η περίπτωση α'της παρ. 5 του άρθρου 77 του ν. 
4009/2011 (Α'195), αντικαθίσταται ως εξής: 

«α) Οι μόνιμοι λέκτορες που υπηρετούν κατά τη δημο¬ 
σίευση του παρόντος νόμου διατηρούν τις θέσεις τους 
είτε μέχρι τη με οποιονδήποτε τρόπο αποχώρησή τους 
από την υπηρεσία είτε με την εξέλιξή τους στη βαθ¬ 
μίδα του επίκουρου καθηγητή, για την οποία μπορούν 
να υποβάλλουν αίτηση με τη συμπλήρωση τριετούς 
υπηρεσίας από τη δημοσίευση της πράξης διορισμού 
τους στην Εφημερίδα της Κυβερνήσεως, οπότε και στις 
δύο αυτές περιπτώσεις οι θέσεις αυτές καταργούνται». 

6. Κατά την πρώτη εφαρμογή του ν. 4076/2012 (Α'159) 
η θητεία των εκλεγέντων, σύμφωνα με αυτόν, οργάνων 

ολοκληρώνεται την 31η Αυγούστου του αντίστοιχου 
έτους ολοκλήρωσης αυτής. Οι αντιπρυτάνεις, των οποί¬ 
ων η θητεία έχει παραταθεί σύμφωνα με την παρ. 2 του 
άρθρου 12 του ν. 4076/2012 (Α'159), ασκούν τα καθήκοντα 
που προβλέπονται στην παρ. 17 του άρθρου 8 του ν. 
4009/2011 (ΑΊ95). 

7. Η παρ. 2 του άρθρου 80 του ν. 4009/2011 (Α'195) κα- 
ταργείται. Η ισχύς της παρούσας παραγράφου άρχεται 
από την ψήφιση του νόμου. 

8. Η παρ. 4 του άρθρου 32 του ν. 4009/2011 (ΑΊ95) 
αντικαθίσταται ως εξής: 

«4. Τα προγράμματα σπουδών πρώτου κύκλου δύνα- 
νται να περιλαμβάνουν μαθήματα για την εκμάθηση 
ξένων γλωσσών». 

9. Στο τέλος της περίπτωσης α'της παρ. 1 του άρθρου 
24 του ν. 4009/2011 (Α'195) προστίθεται εδάφιο ως εξής: 

«Κατ’ εξαίρεση επιτρέπεται στους Καθηγητές των 
Α.Ε.Ι. να απασχολούνται, υπό τις ανωτέρω ιδιότητες, 
σε μη κερδοσκοπικά ερευνητικά κέντρα τα οποία απο¬ 
τελούν νομικά πρόσωπα ιδιωτικού δικαίου». 

10. Στο τέλος της παρ. 5 του άρθρου 24 του ν. 4009/2011 
(ΑΊ95) προστίθεται εδάφιο ως εξής: 

«Οι τελούντες σε αναστολή καθηγητές δύνανται να 
διατηρούν τα διδακτικά και ερευνητικά καθήκοντά τους 
αμισθί». 

11. Στο άρθρο 77 του ν. 4009/2011 (Α'195) προστίθεται 
νέα παράγραφος 10 ως εξής: 

«10. Για τους καθηγητές που εξελέγησαν ή μετακι¬ 
νήθηκαν στην ίδια βαθμίδα σε άλλο ΑΕΙ της χώρας, 
στο χρόνο εξέλιξής τους στην επόμενη βαθμίδα θα 
προσμετράται η θητεία που είχαν στη βαθμίδα του ΑΕΙ 
προέλευσης. Για να έχουν το δικαίωμα να ζητήσουν την 
εξέλιξή τους στην επόμενη βαθμίδα θα πρέπει να έχουν 
συμπληρώσει τουλάχιστον δύο χρόνια υπηρεσίας στη 
βαθμίδα του ΑΕΙ προορισμού». 

12. Στην παρ. 5 του άρθρου 16 του ν. 4009/2011 (Α'195) 
προστίθεται περίπτωση δ'ως εξής: 

«δ) Οι Καθηγητές και οι Λέκτορες που έχουν συμπλη¬ 
ρώσει τουλάχιστον τρία (3) χρόνια υπηρεσίας στο Τμή¬ 
μα που υπηρετούν έχουν τη δυνατότητα μετακίνησης 
σε άλλο Τμήμα του ιδίου ή άλλου Πανεπιστημίου στην 
ίδια βαθμίδα που κατέχουν στο ίδιο γνωστικό αντικεί¬ 
μενο. Αποκλείεται η μετακίνηση Καθηγητών προς τα 
Πανεπιστήμια των νομών Αττικής και Θεσσαλονίκης. Για 
τη μετακίνηση απαιτείται αίτηση του ενδιαφερομένου 
προς το Τμήμα του και προς το Τμήμα υποδοχής, αιτι¬ 
ολογημένη σύμφωνη γνώμη των Γ ενικών Συνελεύσεων 
των δύο Τμημάτων και σύμφωνη γνώμη της Κοσμητείας 
σε περίπτωση που το Τμήμα προέλευσης ανήκει σε 
Σχολή για τη λήψη απόφασης περί μετακίνησης εφαρ¬ 
μόζεται αναλόγως στο Τμήμα υποδοχής η διαδικασία 
για την εκλογή καθηγητών και λεκτόρων σύμφωνα με 
τις κείμενες διατάξεις. Απαραίτητη προϋπόθεση για 
τη μετακίνηση είναι σχετική απόφαση της Κοσμητείας 
της Σχολής προέλευσης, με την οποία συνηγορεί στη 
μεταφορά της πίστωσης της θέσης του Καθηγητή που 
μετακινείται. Η μετακίνηση γίνεται με πράξη του Πρύ¬ 
τανη του Πανεπιστημίου υποδοχής μετά από σύμφωνη 
γνώμη της Συγκλήτου του Πανεπιστημίου προέλευσης. 
Τα όσα ανωτέρω εφαρμόζονται αναλογικά και στους 
καθηγητές των Τ.Ε.Ι». 

13. Η παρ. 4 του άρθρου 19 του ν. 4009/2011 (Α'195) 
τροποποιείται ως εξής: 


«4. Γ ια την υποβοήθηση της αξιολόγησης των υποψη¬ 
φίων η επιτροπή επιλογής ή εξέλιξης υποχρεούται να 
ζητήσει γραπτή αξιολόγηση για κάθε υποψήφιο από δύο 
καθηγητές ή ερευνητές της αλλοδαπής που ανήκουν 
στο μητρώο των εξωτερικών μελών ή στο μέτρο που 
αυτό δεν είναι εφικτό, από καθηγητές ή ερευνητές της 
ημεδαπής που ανήκουν στο μητρώο των εξωτερικών με¬ 
λών και από δύο καθηγητές ή ερευνητές που υποδεικνύ¬ 
ονται από τον υποψήφιο και που ανήκουν υποχρεωτικά 
στα μητρώα του ιδρύματος και δεν περιλαμβάνονται 
στα τακτικά ή αναπληρωματικά μέλη της επιτροπής 
επιλογής ή εξέλιξης». 

14. Μετά την παρ. 13 του άρθρου 8 του ν. 4009/2011 
(Α'195), όπως τροποποιήθηκε και ισχύει με το ν. 4076/ 
2012 (Α'159), προστίθεται νέα παράγραφος 13Α ως εξής: 

«13Α. α. Το Συμβούλιο λειτουργεί νομίμως αν κάποια 
από τα μέλη του εκλείψουν ή αποχωρήσουν για οποιον- 
δήποτε λόγο ή απολέσουν την ιδιότητα βάσει της οποί¬ 
ας εξελέγησαν ή ορίστηκαν, εφόσον, κατά τις συνεδρι¬ 
άσεις του, τα λοιπά μέλη επαρκούν ώστε να υπάρχει 
απαρτία, β. Αν τα λοιπά μέλη δεν επαρκούν ώστε να 
υπάρχει απαρτία, με απόφαση που εκδίδεται από τον 
Υπουργό Παιδείας και Θρησκευμάτων, Πολιτισμού και 
Αθλητισμού τα ελλείποντα μέλη αντικαθίστανται από 
επόμενα στη σειρά εκλογικής κατάταξης πρόσωπα, γ. 
Αν η αντικατάσταση των ελλειπόντων μελών δεν είναι 
δυνατή κατά τα αμέσως ανωτέρω, με απόφαση που 
εκδίδεται από τον Υπουργό Παιδείας και Θρησκευμά¬ 
των, Πολιτισμού και Αθλητισμού αυτά αντικαθίστανται 
με κλήρωση μεταξύ των καθηγητών Α' βαθμίδας του 
Ιδρύματος, δ. Αν η αντικατάσταση των ελλειπόντων 
μελών δεν είναι δυνατή κατά τα αμέσως ανωτέρω, το 
αρμόδιο για τη διενέργεια των εκλογών όργανο προ¬ 
βαίνει αμελλητί στη διενέργεια εκλογών για την ανά¬ 
δειξη νέου Συμβουλίου, σύμφωνα με τις διατάξεις του 
παρόντος άρθρου». 

15. Αρμόδια όργανα για την έγκριση, σύμφωνα με την 
παρ. 1 του άρθρου 21 του ν. 2685/1999 (Α'35) «Κάλυψη 
δαπανών μετακινούμενων υπαλλήλων εντός και εκτός 
επικράτειας και άλλες διατάξεις», όπως ισχύει, των με¬ 
τακινήσεων του προβλεπόμενου στο άρθρο 4 του ιδίου 
ως άνω νόμου προσωπικού των πανεπιστημίων και του 
Διεπιστημονικού Οργανισμού Τίτλων Ακαδημαϊκών και 
Πληροφόρησης, είναι κατά περίπτωση οι Πρυτάνεις, οι 
Πρόεδροι των Διοικουσών Επιτροπών των Πανεπιστη¬ 
μίων και ο Πρόεδρος του προαναφερόμενου οργανι¬ 
σμού. Η ισχύς της εν λόγω διάταξης άρχεται από την 
1.1.2010. Το πρώτο εδάφιο της παρ. 2 του άρθρου 17 του 
ν. 4009/2011 (Α'195) τροποποιείται ως εξής: 

«2. Η προϋπόθεση κατοχής διδακτορικού διπλώματος 
για κατάληψη θέσης καθηγητή δεν ισχύει προκειμένου 
περί γνωστικών αντικειμένων εξαιρετικής και αδιαμφι¬ 
σβήτητης ιδιαιτερότητας, για τα οποία δεν είναι δυνατή 
ή συνήθης η εκπόνηση διδακτορικής διατριβής. Η κατοχή 
διδακτορικού διπλώματος από υποψήφιο συνεκτιμάται 
ως ουσιαστικό προσόν». 

16. Στο άρθρο 29 του ν. 4009/2011 προστίθεται παρά¬ 
γραφος 6 ως εξής: 

«6. Επιστήμονες ανεγνωρισμένου επιστημονικού κύ¬ 
ρους είτε κάτοχοι διδακτορικού διπλώματος είτε υπο¬ 
ψήφιοι διδάκτορες είτε εξαιρετικής τεχνικής εμπειρί¬ 
ας δύναται να προσλαμβάνονται ως πανεπιστημιακοί 
υπότροφοι δια πράξεως του οικείου Τμήματος με 

σχέση εργασίας ιδιωτικού δικαίου ορισμένου χρόνου 
για τη διεξαγωγή διδακτικού, ερευνητικού, επιστημο¬ 
νικού, οργανωτικού, εργαστηριακού ή κλινικού έργου 
καθοριζόμενου δια της συμβάσεως. Η προκήρυξη του 
γνωστικού αντικειμένου γίνεται μετά από πρόταση της 
Γενικής Συνέλευσης του Τομέα και έγκριση από τη Γε¬ 
νική Συνέλευση Τμήματος. Η διάρκεια της συμβάσεως 
καθορίζεται μέχρι ενός Πανεπιστημιακού έτους κατά 
περίπτωση, ανάλογα με τις ανάγκες του Τομέα. Δύναται 
αυτή να ανανεώνεται ή να παρατείνεται, πλην όμως ο 
συνολικός χρόνος πρόσληψης δεν δύναται να υπερβεί 
τα τρία (3) Πανεπιστημιακά έτη. Η απασχόληση των 
ανωτέρω δύναται να είναι πλήρης ή μερική και η κάλυψη 
της αποζημίωσής τους θα γίνεται από υποτροφίες και 
πόρους που θα εξασφαλίζει το Τμήμα, χωρίς αύξηση της 
κρατικής επιχορήγησης προς το οικείο Α.Ε.Ι.». 

17. Οι φοιτητές που περάτωσαν την κανονική φοίτηση, 
η οποία ισούται με τον ελάχιστο αριθμό των αναγκαίων 
για την απονομή του τίτλου σπουδών εξαμήνων, σύμ¬ 
φωνα με το Ενδεικτικό Πρόγραμμα Σπουδών, έχουν τη 
δυνατότητα να εξεταστούν στην εξεταστική περίοδο 
του Φεβρουάριου και Ιουνίου 2013 σε όλα τα μαθήματα 
που οφείλουν, ανεξάρτητα εάν αυτά διδάσκονται σε 
χειμερινό ή εαρινό εξάμηνο. 

18. Στο άρθρο 11 του ν. 3879/2010 (Α'163) προστίθεται 
παράγραφος 16 ως εξής: 

«16. Με απόφαση του Υπουργού Παιδείας και Θρησκευ¬ 
μάτων, Πολιτισμού και Αθλητισμού ύστερα από εισήγηση 
του Διοικητικού Συμβουλίου του Εθνικού Οργανισμού 
Πιστοποίησης Προσόντων και Επαγγελματικού Προ¬ 
σανατολισμού (Ε.Ο.Π.Π.Ε.Π.), είναι δυνατή η χορήγηση 
αντιστοιχίας των επαγγελματικών δικαιωμάτων των κα¬ 
τόχων τίτλων ειδικοτήτων που αποκτήθηκαν στο πλαί¬ 
σιο της Δευτεροβάθμιας Επαγγελματικής Εκπαίδευσης 
και αυτών της Αρχικής Επαγγελματικής Κατάρτισης, 
ήτοι των αποφοίτων των Ι.Ε.Κ. με τα αντίστοιχα επαγ¬ 
γελματικά δικαιώματα κατόχων αντίστοιχων τίτλων ει¬ 
δικοτήτων προϋφιστάμενων αντίστοιχων συστημάτων 
εκπαίδευσης και κατάρτισης που έχουν ήδη απονεμηθεί 
με προεδρικά διατάγματα: α) του άρθρου 6 παρ. 3 του 
ν. 2009/1992 (ΑΊ8) και β) του άρθρου 4, παρ. 9 του ν. 
3879/2010 (Α'163), καθώς και γ) με την, κατά περίπτωση, 
κατά το χρόνο κτήσης του τίτλου, ισχύουσα νομοθεσία 
εκάστου καθ’ ύλην αρμόδιου Υπουργείου». 

19. α. Όλοι οι επιτυχόντες, που έλαβαν μέρος στις 
εξετάσεις πανελλαδικού επιπέδου του σχολικού έτους 
2011-2012 και κατετάγησαν σε θέση εισαγωγής σε Σχολή 
ή Τμήμα της τριτοβάθμιας εκπαίδευσης, τεκμαίρουν 
δικαίωμα μεταφοράς της θέσης εισαγωγής τους σε 
αντίστοιχη Σχολή ή Τμήμα, κατά την έννοια της υπ’ 
αριθ. 67859/Β1/5.7.2006 απόφασης του Υπουργού Εθνικής 
Παιδείας και Θρησκευμάτων «Αντιστοιχίες Πανεπιστη¬ 
μιακών Τμημάτων» (Β' 874) και της υπ’ αριθ. 69066/Ε5/ 
7.7.2006 απόφασης του ίδιου Υπουργού (Β' 998), όπως 
αυτές τροποποιήθηκαν και ισχύουν, εφόσον το ετήσιο 
κατά το έτος 2011 εισόδημα του δυνητικά δικαιούχου 
και των μελών της οικογένειας του δεν ξεπερνά το 
ποσό των επτά χιλιάδων πεντακοσίων (7.500) ευρώ κατά 
κεφαλήν. Για τις μονογονεϊκές οικογένειες και τους 
επιτυχόντες που πάσχουν από τις αναφερόμενες στο 
παράρτημα της υπ’ αριθ. Φ.151/122732/Β6 (Β' 1612/2010) 
κοινής υπουργικής απόφασης παθήσεις ή έχουν πραγ¬ 
ματοποιήσει δωρεά οργάνου ή μυελού των οστών σε 


συγγενή α' ή β'βαθμού ή οι γονείς ή κηδεμόνες αυτών, 
ένας εκ των δύο ή και οι δύο αθροιστικά, έχουν αποδε¬ 
δειγμένα συμπληρώσει δέκα (10) μήνες ανεργίας εντός 
του έτους 2012, το ανωτέρω εισόδημα υπολογίζεται 
στο διπλάσιο ήτοι δεκαπέντε χιλιάδες (15.000) ευρώ 
κατά κεφαλήν. 

β. Η κατά τα ανωτέρω μεταφορά της θέσης πραγ¬ 
ματοποιείται με απόφαση του Υπουργού Παιδείας και 
Θρησκευμάτων, Πολιτισμού και Αθλητισμού και επιτρέ¬ 
πεται μόνο από Πανεπιστήμιο σε Πανεπιστήμιο ή από 
Τ.Ε.Ι. σε Τ.Ε.Ι.. Ο αριθμός των μεταφερομένων θέσεων 
δεν επιτρέπεται να ξεπερνά το 10% του συνολικού αριθ¬ 
μού των εισακτέων ανά Σχολή ή Τμήμα που εδρεύει 
στους νομούς Αττικής και Θεσσαλονίκης και το 15% 
του συνολικού αριθμού των εισακτέων στις υπόλοιπες 
Σχολές ή Τμήματα. 

γ. Οι δικαιούχοι μεταφοράς δύνανται να υποβάλουν 
σχετική αίτηση προς την Κεντρική Υπηρεσία του Υπουρ¬ 
γείου Παιδείας και Θρησκευμάτων, Πολιτισμού και Αθλη¬ 
τισμού για αντίστοιχα Τμήματα έως δύο διαφορετικών 
Πανεπιστημίων ή ΤΕΙ. 

δ. Κριτήρια κατάταξης των δυνητικά δικαιούχων ανά 
Σχολή ή Τμήμα είναι με σειρά προτεραιότητας τα κά¬ 
τωθι: 

αα) το κατά κεφαλήν εισόδημα του δικαιούχου και 
των μελών της οικογένειας του κατά το έτος 2011, κατά 
αύξουσα κατανομή, 

ββ) ο δικαιούχος να πάσχει από τις αναφερόμενες στο 
παράρτημα της υπ’ αριθ. Φ151/122732/Β6 (Β' 1612/2010) 
κοινής υπουργικής απόφασης παθήσεις ή έχει πραγ¬ 
ματοποιήσει δωρεά οργάνου, ή μυελού των οστών σε 
συγγενή α' ή β' βαθμού, 

γγ) ο δικαιούχος να έχει αδελφό ή αδελφή, ενεργό 
φοιτητή του πρώτου κύκλου σπουδών, όπως ορίζεται 
στο άρθρο 2 του ν. 4009/2011 (Α' 195), εφόσον δεν εί¬ 
ναι ήδη κάτοχος πτυχίου, μεταπτυχιακού ή διδακτορι¬ 
κού τίτλου, που φοιτά σε Πανεπιστήμιο ή Τ.Ε.Ι. ή στις 
Ανώτατες Εκκλησιαστικές Ακαδημίες ή στην Ανώτατη 
Σχολή Παιδαγωγικής και Τεχνολογικής Εκπαίδευσης 
(Α.Σ.ΠΑΙ.Τ.Ε.), καθώς και στις Ανώτερες Σχολές Τουρι¬ 
στικής Εκπαίδευσης του Υπουργείου Τουρισμού δια¬ 
φορετικής πόλης της μόνιμης κατοικίας των γονέων 
τους ή ο δικαιούχος να ανήκει στην κατηγορία των 
πολύδυμων τέκνων που συμμετείχαν το ίδιο σχολικό 
έτος στις πανελλαδικές εξετάσεις εισαγωγής στην τρι¬ 
τοβάθμια εκπαίδευση, 

δδ) ο δικαιούχος να έχει γονείς, τέκνα, αδέλφια, ή 
σύζυγο που πάσχουν από τις αναφερόμενες στο πα¬ 
ράρτημα της υπ’ αριθ. Φ151/122732/Β6 (Β'1612/2010) κοινής 
υπουργικής απόφασης παθήσεις ή έχουν πραγματοποι¬ 
ήσει δωρεά οργάνου ή μυελού των οστών σε συγγενή 
α' ή β'βαθμού ή ο δικαιούχος είναι ορφανός και από 
τους δύο γονείς, 

εε) ο δικαιούχος να είναι τέκνο των θυμάτων της 
τρομοκρατίας που αναφέρονται στην παρ. 1 του άρθρου 
1 του ν. 1897/1990 (Α'120), 

στστ) τα μόρια εισαγωγής των δυνητικά δικαιούχων, 
κατά φθίνουσα σειρά κατάταξης. 

ε. Η διαδικασία για την υποβολή αιτήσεων, τη μετα¬ 
φορά της θέσης εισαγωγής, η εξειδίκευση των κριτη¬ 
ρίων χορήγησης της μεταφοράς, καθώς και κάθε άλλη 
αναγκαία λεπτομέρεια για την εφαρμογή της παρούσας 
παραγράφου καθορίζεται με απόφαση του Υπουργού 

Παιδείας και Θρησκευμάτων, Πολιτισμού και Αθλητι¬ 
σμού. 

Η ισχύς της παρούσας παραγράφου άρχεται από την 
ψήφιση του νόμου. 

20. Κατ’ εξαίρεση και για λόγους προστασίας θεμε¬ 
λιωδών ανθρωπίνων δικαιωμάτων του Συντάγματος: 

α) Ο Αθανάσιος Τσιμηρίκας, του Γεωργίου και της 
Ειρήνης, πρωτοετής φοιτητής στο Παιδαγωγικό Τμήμα 
Δημοτικής Εκπαίδευσης του Δημοκρίτειου Πανεπιστημί¬ 
ου Θράκης, μεταφέρει αυτοδικαίως τη θέση εισαγωγής 
του, στο αντίστοιχο Παιδαγωγικό Τμήμα Δημοτικής Εκ¬ 
παίδευσης του Αριστοτελείου Πανεπιστημίου Θεσσαλο¬ 
νίκης, κατά την έννοια της υπ’ αριθ. 67859/Β 1/5.7.2006 
απόφασης του Υπουργού Εθνικής Παιδείας και Θρη¬ 
σκευμάτων «Αντιστοιχίες Πανεπιστημιακών Τμημάτων» 
(Β' 874) και 

β) Η Κωνσταντίνα Τσιμηρίκα, του Γεωργίου και της 
Ειρήνης, πρωτοετής φοιτήτρια στο Παιδαγωγικό Τμήμα 
Δημοτικής Εκπαίδευσης του Δημοκρίτειου Πανεπιστημί¬ 
ου Θράκης, μεταφέρει αυτοδικαίως τη θέση εισαγωγής 
της, στο αντίστοιχο Παιδαγωγικό Τμήμα Δημοτικής Εκ¬ 
παίδευσης του Αριστοτελείου Πανεπιστημίου Θεσσαλο¬ 
νίκης, κατά την έννοια της υπ’ αριθ. 67859/Β 1/5.7.2006 
απόφασης του Υπουργού Εθνικής Παιδείας και Θρη¬ 
σκευμάτων «Αντιστοιχίες Πανεπιστημιακών Τμημάτων» 
(Β' 874). 

21. Η Μαρία Αννα Πουκαμισά του Σπυρίδωνος, κόρη 
του δολοφονηθέντος στις 13.6.2012 στον Αγιο Ιωάννη 
Ρέντη φαρμακοποιού, Σπυρίδωνος Πουκαμισά εισάγεται 
στη Φαρμακευτική Σχολή Αθήνας καθ’ υπέρβαση του 
αριθμού των εισακτέων. Για την εγγραφή της πρέπει 
να καταθέσει αίτηση μεταγραφής από το Χημικό Τμήμα 
του Πανεπιστημίου της Αθήνας προς τη Γραμματεία 
της Σχολής ή του Τμήματος Φαρμακευτικής, μαζί με τα 
απαιτούμενα δικαιολογητικά εντός μηνάς από τη θέση 
σε ισχύ της παρούσας. 

22. Στο άρθρο 16 παρ. 3 του ν. 4009/2011 αντικαθίστα¬ 
ται το δεύτερο εδάφιο ως εξής: 

«Οι καθηγητές και οι λέκτορες, μετά από απόφαση 
της Συνέλευσης Τμήματος, μπορούν να ασκούν πλήρες 
διδακτικό, ερευνητικό, εργαστηριακό ή κλινικό και εν 
γένει επιστημονικό έργο σε περισσότερους από έναν 
Τ ομείς του ίδιου Τ μήματος και σε περισσότερα από ένα 
Τμήματα της ίδιας Σχολής μετά από αίτημα του Τομέα 
ή του Τ μήματος υποδοχής». 

23. Κατά το σχολικό έτος 2012-2013 οι εξετάσεις εισα¬ 
γωγής ιδιωτών στη Σχολή Αστυφυλάκων και στη Σχολή 
Αξιωματικών της Ελληνικής Αστυνομίας θα πραγματο¬ 
ποιηθούν κανονικά και οι επιτυχόντες θα εγγραφούν 
στις οικείες σχολές κατά το ακαδημαϊκό έτος 2015-2016. 

24. Στο εδάφιο ε της παρ. 4 του άρθρου 24 του 
ν. 4009/2011 προστίθεται: 

«Δεν τελούν σε αναστολή άσκησης των καθηκόντων 
τους ως καθηγητές οι αναπληρωτές διοικητές των ανω¬ 
τέρω νομικών προσώπων, εφόσον επιλέξουν την πλήρη 
και αποκλειστική απασχόλησή τους στο Πανεπιστήμιο 
και την άσκηση του κλινικού και εργαστηριακού έργου 
σε Πανεπιστημιακή κλινική, εργαστήριο ή μονάδα νο¬ 
σοκομείου του Ε.Σ.Υ.». 

25. Στο άρθρο 77 του ν. 4009/2011 προστίθεται παρά¬ 
γραφος 10 ως εξής: 

«10. Τα μέλη Δ.Ε.Π. (Λέκτορες και Επίκουροι Καθη¬ 
γητές) που εξελέγησαν πριν τη δημοσίευση του 


ν. 4009/2011 έχουν το δικαίωμα να μονιμοποιηθούν στη 
βαθμίδα του Επίκουρου Καθηγητή μετά τη συμπλήρωση 
τριετούς θητείας στη βαθμίδα αυτή, μετά από κρίση 
σύμφωνα με τις κείμενες διατάξεις. Εάν μονιμοποιηθούν 
δύναται να υποβάλουν αίτηση για εξέλιξη στη βαθμί¬ 
δα του Αναπληρωτή Καθηγητή οποτεδήποτε μετά τη 
δημοσίευση στο ΦΕΚ της πράξης μονιμοποίησής τους 
στη βαθμίδα του Επίκουρου Καθηγητή». 

Άρθρο 35 

Αναγνώριση μαθημάτων 
στην τριτοβάθμια εκπαίδευση 

1. Από το ακαδημαϊκό έτος 2012-2013 δίνεται η δυνα¬ 
τότητα στους φοιτητές που εισάγονται σε Τμήμα των 
Πανεπιστημίων ή Τ.Ε.Ι. ή στις Ανώτατες εκκλησιαστικές 
Ακαδημίες, να αναγνωρίσουν μαθήματα τα οποία έχουν 
διδαχθεί και εξεταστεί επιτυχώς στο Τμήμα προέλευ¬ 
σής τους. 

2. Η αναγνώριση των μαθημάτων, σύμφωνα με την 
προηγούμενη παράγραφο, πραγματοποιείται με από¬ 
φαση της Γενικής Συνέλευσης ή του Ακαδημαϊκού Συμ¬ 
βουλίου του Τμήματος, κατά περίπτωση και οι φοιτητές 
απαλλάσσονται από την εξέταση των μαθημάτων ή των 
ασκήσεων του προγράμματος σπουδών του Τμήματος 
υποδοχής που διδάχθηκαν στο Τμήμα προέλευσης και 
δύνανται να ενταχθούν σε διαφορετικό εξάμηνο από 
αυτό της εγγραφής τους. 

Άρθρο 36 

Θέματα Ελληνικού Ανοικτού Πανεπιστημίου 

Η παρ. 4 του άρθρου 5 του ν. 2552/1997 (Α'266), η 
οποία καταργήθηκε με την παρ. 14 του άρθρου 81 του 
ν. 4009/2011 (ΑΊ95) επανέρχεται σε ισχύ και αντικαθί¬ 
σταται ως εξής: 

«4. Ο συνολικός αριθμός των παρεχόμενων θέσεων 
για φοιτητές προπτυχιακού και μεταπτυχιακού επιπέ¬ 
δου καθορίζεται κατά ακαδημαϊκό έτος, με εισήγηση 
της Συγκλήτου και απόφαση του Υπουργού Παιδείας 
και θρησκευμάτων, Πολιτισμού και Αθλητισμού. Η Σύ¬ 
γκλητος κατανέμει και ορίζει το ποσοστό του ανωτέρω 
συνολικού αριθμού παρεχόμενων θέσεων και επιπλέον 
εξειδικεύει τις προϋποθέσεις υποβολής υποψηφιότητας 
στα Προγράμματα Σπουδών του Ε.Α.Π.». 

Άρθρο 37 

Θέματα Γενικής Γραμματείας Έρευνας 
και Τεχνολογίας 

1. Στους φορείς που αναφέρονται στο άρθρο 2 παρ. 23 
του ν. 2621/1998 (ΑΊ36) όπως τροποποιήθηκε με την παρ. 
11 του άρθρου 58 του ν. 4009/2011 (ΑΊ95), προστίθενται 
και οι τεχνολογικοί φορείς της Γ ενικής Γ ραμματείας 
Έρευνας και Τεχνολογίας. 

2. Στις εξαιρέσεις του εδαφίου ε'της παρ. 4 του άρ¬ 
θρου 24 του ν. 4009/2011 (Α'195) προστίθενται και οι 
τεχνολογικοί φορείς της Γ ενικής Γ ραμματείας'Ερευνας 
και Τεχνολογίας. 

3. Στο τέλος της παρ. Ια του άρθρου 1 του ν. 3899/ 
2010 προστίθεται η εξής φράση: 

«..., καθώς επίσης και τους ερευνητικούς και τεχνολο¬ 
γικούς φορείς που επιχορηγούνται και εποπτεύονται 
από τη Γενική Γραμματεία Έρευνας και Τεχνολογίας 
του Υπουργείου Παιδείας και Θρησκευμάτων, Πολιτι¬ 
σμού και Αθλητισμού, καθώς και τα ερευνητικά κέντρα 

(Ν.Π.Ι.Δ.) που έχουν συσταθεί με προεδρικά διατάγμα¬ 
τα κατ’ εξουσιοδότηση του άρθρου 25 του ν. 1514/1985 
«Ανάπτυξη της επιστημονικής τεχνολογικής έρευνας», 
όπως ισχύει σήμερα». 

Άρθρο 38 

Επιβραβεύσεις διακριθέντων αθλητών 

1. Η παρ. 2 του άρθρου 34 του ν. 2725/1999 (ΑΊ21), όπως 
αυτό αντικαταστάθηκε και τροποποιήθηκε με την παρ. 8 
του άρθρου 18 του ν. 3708/2008, με τις παραγράφους 1 
και 2 του άρθρου 17 του ν. 3748/2009 (Α'29), το άρθρο 45 
του ν. 3773/2009 (Α'120) και το άρθρο 53 του ν. 4049/2012 
(Α'35), αντικαθίσταται ως εξής: 

«2. Εξαιρετική αγωνιστική διάκριση κατά την έννοια 
της παραγράφου 1 του παρόντος είναι: 

α) Η κατάκτηση 1ης έως 8ης νίκης σε θερινούς ή χει¬ 
μερινούς Ολυμπιακούς Αγώνες. 

β) Η κατάκτηση 1ης έως 8ης νίκης σε Παγκόσμια Πρω¬ 
ταθλήματα ανδρών - γυναικών, νέων ανδρών - νέων 
γυναικών, εφήβων - νεανίδων, παίδων - κορασίδων (εφε¬ 
ξής για τις ανάγκες του παρόντος άρθρου: όλων των 
κατηγοριών) σε άθλημα ή αγώνισμα αθλήματος που 
καλλιεργείται από αναγνωρισμένες κατά τον παρόντα 
νόμο ομοσπονδίες. 

Απαραίτητη προϋπόθεση για την αναγνώριση της 
εξαιρετικής αυτής αγωνιστικής διάκρισης είναι η συμ¬ 
μετοχή στη διοργάνωση εθνικών ομάδων από οκτώ (8) 
τουλάχιστον χώρες προκειμένου για τα ομαδικά αθλή¬ 
ματα και για τα ατομικά αθλήματα η συμμετοχή οκτώ 
(8) τουλάχιστον αθλητών ανά αγώνισμα από οκτώ (8) 
τουλάχιστον χώρες στο αγώνισμα που σημειώθηκε η 
διάκριση. 

γ) Η κατάκτηση 1ης έως 8ης νίκης σε Πανευρωπαϊ¬ 
κά Πρωταθλήματα όλων των κατηγοριών σε άθλημα ή 
αγώνισμα αθλήματος που καλλιεργείται από αναγνω¬ 
ρισμένες κατά τον παρόντα νόμο ομοσπονδίες. 

Απαραίτητη προϋπόθεση για την αναγνώριση της 
εξαιρετικής αυτής αγωνιστικής διάκρισης είναι να ισχύ¬ 
ουν τα οριζόμενα στο δεύτερο εδάφιο της περίπτωσης 
β'της παραγράφου αυτής. 

δ) Η κατάκτηση 1ης έως 3ης νίκης σε Μεσογειακούς 
Αγώνες. 

ε) Η κατάκτηση 1ης έως 3ης νίκης σε Ολυμπιακούς 
Αγώνες Νεότητας. 

στ) Η κατάκτηση 1ης έως 3ης νίκης σε Πανελλήνιους 
Αγώνες όλων των κατηγοριών. 

ζ) Η κατάκτηση 1ης έως 3ης νίκης σε Πανελλήνιους 
Μαθητικούς - Σχολικούς Αγώνες. 

η) Η επίτευξη ή η ισοφάριση παγκόσμιας ή πανευρω¬ 
παϊκής επίδοσης όλων των κατηγοριών σε άθλημα ή 
αγώνισμα αθλήματος που καλλιεργείται από αναγνω¬ 
ρισμένες κατά τον παρόντα νόμο ομοσπονδίες. 

θ) Η κατάκτηση 1ης έως 3ης νίκης σε Παγκόσμιους 
Σχολικούς Αγώνες». 

2. Η παρ. 8 του άρθρου 34 του ν. 2725/1999 (Α'121), όπως 
αυτό αντικαταστάθηκε και τροποποιήθηκε με την παρ. 
8 του άρθρου 18 του ν. 3708/ 2008 (Α'210), με τις παρα¬ 
γράφους 1 και 2 του άρθρου 17 του ν. 3748/2009 (Α'29), 
το άρθρο 45 του ν. 3773/2009, (Α'120) και το άρθρο 53 
του ν. 4049/2012 (Α'35), αντικαθίσταται ως εξής: 

«8. Αθλητές που κατακτούν 1η έως 6η νίκη σε θερινούς 
ή χειμερινούς Ολυμπιακούς Αγώνες ή 1η έως 6η νίκη σε 
Παγκόσμιο Πρωτάθλημα ή 1η έως 3η νίκη σε Πανευρω¬ 


παϊκό Πρωτάθλημα ανδρών - γυναικών, νέων ανδρών 
- νέων γυναικών, εφήβων - νεανίδων ή που επιτυγχά¬ 
νουν ή ισοφαρίζουν παγκόσμια ή πανευρωπαϊκή επίδοση 
ανδρών - γυναικών σε άθλημα ή αγώνισμα αθλήμα¬ 
τος που καλλιεργείται από αναγνωρισμένες κατά τον 
παρόντα νόμο αθλητικές ομοσπονδίες, εισάγονται σε 
οποιαδήποτε Σχολή ή Τμήμα Α.Ε.Ι. της προτίμησής τους 
και εγγράφονται σε αυτό, καθ’ υπέρβαση του αριθμού 
των εισακτέων που ορίζεται σύμφωνα με τις ισχύουσες 
κάθε φορά διατάξεις. 

Απαραίτητες προϋποθέσεις για την επιβράβευση αυτή 
είναι να έχουν ηλικία έως και είκοσι εννέα (29) ετών 
και τίτλο σπουδών που τους επιτρέπει συμμετοχή στις 
εκάστοτε ισχύουσες διαδικασίες επιλογής για την ει¬ 
σαγωγή στην τριτοβάθμια εκπαίδευση και περαιτέρω 
να είναι ενεργοί αθλητές, χωρίς διακοπή της αθλητικής 
τους δραστηριότητας, μέχρι τη στιγμή της άσκησης του 
σχετικού δικαιώματος, ιδιότητα που θα πιστοποιείται 
με βεβαίωση της οικείας, αναγνωρισμένης κατά τον 
παρόντα νόμο ομοσπονδίας, που καλλιεργεί το σχετικό 
άθλημα ή αγώνισμα αθλήματος, η οποία θα επικυρώνε¬ 
ται από τη Γ ενική Γ ραμματεία Αθλητισμού. 

Αθλητής ή αθλήτρια που κατακτά 7η έως 8η νίκη σε 
θερινούς ή χειμερινούς Ολυμπιακούς αγώνες, 7η έως 
8η νίκη σε Παγκόσμιους Αγώνες αντρών - γυναικών, 
νέων ανδρών - νέων γυναικών, εφήβων - νεανίδων, 4η 
έως 8η νίκη σε Πανευρωπαϊκά Πρωταθλήματα αντρών - 
γυναικών, 1η έως 3η νίκη σε Παγκόσμια Πρωταθλήματα 
παίδων - κορασίδων, 1η έως 3η νίκη στους Ολυμπιακούς 
Αγώνες Νεότητας, 1η έως 3η νίκη σε Παγκόσμιους Σχο¬ 
λικούς Αγώνες ή επιτυγχάνει ή ισοφαρίζει παγκόσμια ή 
πανευρωπαϊκή επίδοση νέων ανδρών - νέων γυναικών, 
εφήβων νεανίδων, εισάγεται στα Τ.Ε.Φ.Α.Α. και εγγρά- 
φεται σε αυτά, καθ’ υπέρβαση του αριθμού των εισα¬ 
κτέων που ορίζεται σύμφωνα με τις ισχύουσες κάθε 
φορά διατάξεις με την επιφύλαξη της συνδρομής των 
προϋποθέσεων που ορίζονται στο δεύτερο εδάφιο της 
παρούσας παραγράφου. 

Περαιτέρω παρέχεται η δυνατότητα εισαγωγής δι- 
ακριθέντων κατά την έννοια του παρόντος αθλητών- 
τριών, με την προϋπόθεση της συνδρομής των όσων 
ορίζονται στο δεύτερο εδάφιο της παρούσας παραγρά¬ 
φου, στα Τ.Ε.Φ.Α.Α. ή σε άλλη σχολή ή τμήμα Α.Ε.Ι., σύμ¬ 
φωνα με τη σειρά προτίμησής τους στο μηχανογραφικό 
τους δελτίο κατά φθίνουσα σειρά μορίων και εφόσον 
συγκεντρώνουν αριθμό μορίων τουλάχιστον ίσο με το 
90% του αριθμού των μορίων του τελευταίου εισα- 
χθέντος στη συγκεκριμένη σχολή στο ίδιο ακαδημαϊκό 
έτος, κατά τις διατάξεις της παρ. 3 του άρθρου 2 του ν. 
2525/1997 (Α'188), όπως ισχύει, ύστερα από προσαύξηση 
του συνόλου των μορίων ως ακολούθως: 

1) Για 7η έως 8η νίκη σε θερινούς ή χειμερινούς Ολυ¬ 
μπιακούς Αγώνες, παρέχεται 30% προσαύξηση για ει¬ 
σαγωγή σε σχολή ή τμήμα Α.Ε.Ι.. 

2) α. Για 7η έως 8η νίκη σε Παγκόσμια Πρωταθλήμα¬ 
τα ανδρών-γυναικών, παρέχεται 30% προσαύξηση για 
εισαγωγή σε σχολή ή τμήμα Α.Ε.Ι.. 

β. Γ ια 1η έως 3η νίκη σε Παγκόσμιους Αγώνες παίδων - 
κορασίδων ή για την επίτευξη ή ισοφάριση παγκόσμιας 
επίδοσης παίδων - κορασίδων, παρέχεται 25% προσαύ¬ 
ξηση για εισαγωγή σε σχολή ή τμήμα Α.Ε.Ι.. 

γ. Για 7η έως 8η νίκη σε Παγκόσμια Πρωταθλήματα 
νέων ανδρών - νέων γυναικών, εφήβων - νεανίδων, πα- 

ρέχεται προσαύξηση 30% για εισαγωγή σε σχολή ή 
τμήμα Α.Ε.Ι.. 

δ. Για 4η έως 8η νίκη σε Παγκόσμια Πρωταθλήματα 
παίδων - κορασίδων, παρέχεται προσαύξηση 35% για 
εισαγωγή στα Τ.Ε.Φ.Α.Α. και 15% προσαύξηση για εισα¬ 
γωγή σε σχολή ή τμήμα Α.Ε.Ι.. 

3) α. Για 4η έως 8η νίκη σε Πανευρωπαϊκά Πρωταθλή¬ 
ματα ανδρών - γυναικών, παρέχεται 30% προσαύξηση 
για εισαγωγή σε σχολή ή τμήμα Α.Ε.Ι.. 

β. Για 1η έως 3η νίκη σε Πανευρωπαϊκά Πρωταθλήματα 
παίδων - κορασίδων, ή για την επίτευξη ή ισοφάριση 
ευρωπαϊκής επίδοσης παίδων - κορασίδων, παρέχεται 
προσαύξηση 40% για εισαγωγή στα Τ.Ε.Φ.Α.Α. και 20% 
προσαύξηση για εισαγωγή σε σχολή ή τμήμα Α.Ε.Ι.. 

γ. Για 4η έως 8η νίκη σε Πανευρωπαϊκά Πρωταθλήμα¬ 
τα νέων ανδρών - νέων γυναικών, εφήβων - νεανίδων, 
παρέχεται 30% προσαύξηση για εισαγωγή στα Τ.Ε.Φ.Α.Α. 
και 20% προσαύξηση για εισαγωγή σε σχολή ή τμήμα 
Α.Ε.Ι.. 

δ. Για 4η έως 8η νίκη σε Πανευρωπαϊκά Πρωταθλήμα¬ 
τα παίδων - κορασίδων, παρέχεται προσαύξηση 30% 
για εισαγωγή στα Τ.Ε.Φ.Α.Α. και 15% προσαύξηση για 
εισαγωγή σε σχολή ή τμήμα Α.Ε.Ι.. 

4) Για 1η έως 3η νίκη σε Μεσογειακούς Αγώνες, πα¬ 
ρέχεται 30% προσαύξηση για εισαγωγή στα Τ.Ε.Φ.Α.Α. 
και 15% προσαύξηση για εισαγωγή σε άλλη σχολή ή 
τμήμα Α.Ε.Ι.. 

5) Για 1η έως 3η νίκη στους Ολυμπιακούς Αγώνες 
Νεότητας παρέχεται 25% προσαύξηση για εισαγωγή 
σε άλλη σχολή ή τμήμα Α.Ε.Ι.. 

Όλες οι ανωτέρω διακρίσεις της παρούσας παραγρά¬ 
φου αφορούν αθλήματα ή αγωνίσματα αθλημάτων που 
καλλιεργούνται από αναγνωρισμένες κατά τον παρόντα 
νόμο αθλητικές Ομοσπονδίες και απαραίτητη προϋπό¬ 
θεση για να αναγνωρισθούν ως διακρίσεις οι νίκες σε 
Παγκόσμια ή Πανευρωπαϊκά Πρωταθλήματα, είναι να 
ισχύουν οι προϋποθέσεις που ισχύουν για τις αντίστοι¬ 
χες διοργανώσεις κατά τα οριζόμενα στην παράγραφο 
2 του παρόντος άρθρου. 

5α) Για 1η έως 3η νίκη σε παγκόσμιους Σχολικούς Αγώ¬ 
νες, παρέχεται είκοσι δύο τοις εκατό (22%) προσαύξηση 
για εισαγωγή σε σχολή ή τμήμα Α.Ε.Ι.. 

6) α. Γ ια 1η νίκη σε Πανελλήνιους Αγώνες όλων των 
κατηγοριών παρέχεται 20% προσαύξηση για εισαγωγή 
στα Τ.Ε.Φ.Α,Α. και 10% για εισαγωγή σε άλλη σχολή ή 
τμήμα Α.Ε.Ι.. 

β. Για 2η νίκη σε Πανελλήνιους Αγώνες όλων των 
κατηγοριών παρέχεται 20% προσαύξηση για εισαγωγή 
στα Τ.Ε.Φ.Α.Α. και 8% για εισαγωγή σε άλλη σχολή ή 
τμήμα Α.Ε.Ι.. 

γ. Για 3η νίκη σε Πανελλήνιους Αγώνες όλων των 
κατηγοριών παρέχεται 20% προσαύξηση για εισαγωγή 
στα Τ.Ε.Φ.Α,Α. και 7% για εισαγωγή σε άλλη σχολή ή 
τμήμα Α.Ε.Ι.. 

δ. Αθλητής ή αθλήτρια που επιτυγχάνει ή ισοφαρίζει 
πανελλήνια επίδοση σε αγώνισμα όλων των κατηγορι¬ 
ών λαμβάνει το αντίστοιχο ποσοστό προσαύξησης για 
εισαγωγή στα Τ.Ε.Φ.Α,Α. ή άλλη σχολή ή τμήμα Α.Ε.Ι. που 
παρέχεται στον αθλητή ή την αθλήτρια που κατακτά 
1η νίκη στην αντίστοιχη κατηγορία, κατά τα ανωτέρω 
οριζόμενα στην παρούσα παράγραφο. 

Απαραίτητες προϋποθέσεις για την αναγνώριση δι¬ 
άκρισης στους Πανελλήνιους Αγώνες όλων των κατη¬ 


γοριών είναι η συμμετοχή στην αντίστοιχη διοργάνω¬ 
ση ομάδων από έξι (6) τουλάχιστον σωματεία για τα 
ομαδικά αθλήματα και προκειμένου για τα ατομικά 
αθλήματα η συμμετοχή στην αντίστοιχη διοργάνωση 
οκτώ (8) τουλάχιστον αθλητών από έξι (6) τουλάχι¬ 
στον σωματεία ανά αγώνισμα, η δε διάκριση να αφορά 
άθλημα ή αγώνισμα αθλήματος που καλλιεργείται από 
αναγνωρισμένες κατά τον παρόντα νόμο ομοσπονδί¬ 
ες. Περαιτέρω στα ομαδικά αθλήματα ο αθλητής θα 
πρέπει να έχει συμμετοχή τουλάχιστον στο 50% των 
αγώνων της διοργάνωσης και παράλληλα ο συνολικός 
αριθμός των συμμετασχόντων αθλητών-τριών της ομά¬ 
δας του-της να μην υπερβαίνει το 20% του αριθμού, 
των υπό των οικείων κανονισμών του αθλήματος ή του 
αγωνίσματος του αθλήματος, δικαιουμένων αθλητών- 
τριών να συμμετάσχουν στη διοργάνωση αυτή. Κατά 
τον προσδιορισμό των ποσοστών του προηγουμένου 
εδαφίου γίνεται στρογγυλοποίηση στην αμέσως επό¬ 
μενη ακέραιη μονάδα, αν προκύπτει δεκαδικό υπόλοιπο 
ίσο ή μεγαλύτερο από το μισό της ακέραιης μονάδας. 
Αν το δεκαδικό υπόλοιπο είναι μικρότερο από το μισό 
της ακέραιης μονάδας γίνεται στρογγυλοποίηση στην 
αμέσως προηγούμενη ακέραιη μονάδα. 

7) Για 1η έως 3η νίκη σε Πανελλήνιους Μαθητικούς 
- Σχολικούς Αγώνες παρέχεται 20% προσαύξηση για 
εισαγωγή στα Τ.Ε.Φ.Α.Α. και για εισαγωγή σε άλλη σχολή 
ή τμήμα Α.Ε.Ι., παρέχεται προσαύξηση 10% για την 1η 
νίκη, 8% για τη 2η νίκη και 7% για την 3η νίκη, υπό την 
προϋπόθεση ότι ισχύουν για τη διοργάνωση που επιτεύ¬ 
χθηκε η διάκριση οι προϋποθέσεις που ισχύουν για τους 
Πανελλήνιους Αγώνες, κατά τα ανωτέρω αναφερόμενα, 
λογιζομένων, για την εφαρμογή του παρόντος εδαφίου, 
των σχολείων ως σωματείων. 

Δεν αναγνωρίζεται η διάκριση η οποία σημειώνεται 
από μαθητή-τρια - αθλητή-τρια, που μεταγράφεται είτε 
από ένα Λύκειο της ημεδαπής σε άλλο είτε σε Λύκειο 
της ημεδαπής από Λύκειο της αλλοδαπής κατά το σχο¬ 
λικό έτος της διάκρισης όσον αφορά στα ομαδικά αθλή¬ 
ματα. Η απαγόρευση του προηγούμενου εδαφίου δεν 
ισχύει, όταν αφορά μαθητή-τρια - αθλητή-τρια που ήταν 
μόνιμος-η κάτοικος της αλλοδαπής και για πρώτη φορά 
μετεγγράφεται σε Λύκειο της ημεδαπής ή σε μαθητή- 
τρια - αθλητή-τρια που ο ασκών την επιμέλειά του-της 
εγκαθίσταται λόγω αποδεδειγμένων επαγγελματικών 
του υποχρεώσεων σε άλλη περιοχή. 

Σε περίπτωση που μαθητής - αθλητής κατακτήσει 1η 
νίκη, τόσο σε Πανελλήνιους Μαθητικούς - Σχολικούς 
αγώνες όσο και σε Πανελλήνιους αγώνες, τότε τα προ- 
βλεπόμενα κατά τα ανωτέρω ποσοστά προσαύξησης 
για την εισαγωγή στα Τ.Ε.Φ.Α,Α. ή σε άλλη σχολή ή τμή¬ 
μα Α.Ε.Ι. προσαυξάνονται κατά μία ποσοστιαία μονάδα. 

Επιφυλασσομένων των οριζομένων στο πρώτο και 
τρίτο εδάφιο της παραγράφου αυτής, όλοι οι αθλη- 
τές-τριες που έχουν κατακτήσει μία τουλάχιστον νίκη 
από τις αναφερόμενες στις περιπτώσεις 1 έως και 7 
της παρούσας παραγράφου, εισάγονται στα Τ.Ε.Φ.Α.Α. 
σε ποσοστό 20% επιπλέον του εκάστοτε αριθμού των 
εισακτέων στα Τ.Ε.Φ.Α.Α. και σε ποσοστό 3% επιπλέον 
του εκάστοτε αριθμού των εισακτέων σε οποιαδήποτε 
άλλη σχολή ή τμήμα Α.Ε.Ι.. Οι αθλητές-τριες που εισά- 
γονται στα Τ.Ε.Φ.Α,Α. κατά τις διατάξεις της παρού¬ 
σας παραγράφου, υποχρεούνται να ακολουθήσουν την 
ειδικότητα του αθλήματος στο οποίο σημείωσαν τη 

διάκριση, εφόσον το τμήμα εισαγωγής του-της χορηγεί 
την ειδικότητα αυτή. 

Κατά τον προσδιορισμό των θέσεων που αντιστοιχούν 
στα ποσοστά που αναφέρονται στις περιπτώσεις 1 έως 
7 της παραγράφου αυτής, γίνεται στρογγυλοποίηση 
στην αμέσως επόμενη ακέραιη μονάδα, αν προκύπτει 
δεκαδικό υπόλοιπο ίσο ή μεγαλύτερο από το μισό της 
ακέραιης μονάδας. Αν το δεκαδικό υπόλοιπο είναι μικρό¬ 
τερο από το μισό της ακέραιης μονάδας, δεν λαμβάνε- 
ται υπόψη, εκτός εάν μηδενίζεται η θέση, οπότε γίνεται 
στρογγυλοποίηση στην ακέραιη μονάδα, ώστε σε κάθε 
περίπτωση να υπάρχει μία τουλάχιστον θέση για κάθε 
Σχολή ή Τμήμα Α.Ε.Ι.. Αθλητής ή αθλήτρια που έχει κατα¬ 
κτήσει εξαιρετική αγωνιστική διάκριση είτε σε Θερινούς 
ή Χειμερινούς Ολυμπιακούς Αγώνες είτε σε Παγκόσμια 
Πρωταθλήματα ή Πανευρωπαϊκά Πρωταθλήματα των 
κατηγοριών ανδρών - γυναικών, νέων ανδρών - νέων 
γυναικών, εφήβων - νεανίδων, και έχει εισαχθεί σε Σχολή 
ή Τμήμα Α.Ε.Ι., που απέχει γεωγραφικά από τον τόπο που 
κυρίως προετοιμάζεται, δύναται να μετεγγραφεί, κατό¬ 
πιν αιτήσεώς του, στο αντίστοιχο πλησιέστερο προς 
τον τόπο αυτό εκπαιδευτικό ίδρυμα, κατά περίπτωση, 
με απόφαση του Υπουργού Παιδείας και Θρησκευμάτων, 
Πολιτισμού και Αθλητισμού, έπειτα από εισήγηση του 
αρμοδίου για τον Αθλητισμό Υπουργού, ώστε να μπορεί 
απρόσκοπτα να συνεχίσει την αθλητική του δραστη¬ 
ριότητα. Απαραίτητη προϋπόθεση για να ασκηθεί το 
δικαίωμα του προηγούμενου εδαφίου είναι ο αθλητής 
ή η αθλήτρια να είναι ενεργοί αθλητές, χωρίς διακοπή 
της αθλητικής τους δραστηριότητας, έως την ημερομη¬ 
νία υποβολής της σχετικής αιτήσεώς, ιδιότητα που θα 
πιστοποιείται με βεβαίωση της οικείας, αναγνωρισμένης, 
κατά τον παρόντα νόμο, Ομοσπονδίας, που καλλιεργεί 
το σχετικό άθλημα ή αγώνισμα αθλήματος, η οποία θα 
επικυρώνεται από τη Γενική Γραμματεία Αθλητισμού». 

3. Μετά το τέλος της παρ. 14 του άρθρου 34 του ν. 
2725/1999 (Α'121), όπως το άρθρο αυτό αντικαταστάθηκε 
και τροποποιήθηκε με την παρ. 8 του άρθρου 18 του ν. 
3708/2008 (Α'210), τις παραγράφους 1 και 2 του άρθρου 
17 του ν. 3748/2009 (Α'29), το άρθρο 45 του ν. 3773/2009, 
(ΑΊ20) και το άρθρο 53 του ν. 4049/2012 (Α'35), προστί¬ 
θεται νέο εδάφιο ως εξής: 

«Στους αθλητές με αναπηρία που κατακτούν 7η ή 
8η νίκη σε θερινούς ή χειμερινούς Παραολυμπιακούς 
Αγώνες ή σε Παγκόσμιους Αγώνες ή Πανευρωπαϊκούς 
Αγώνες ανδρών - γυναικών παρέχεται 30% προσαύξηση 
για εισαγωγή σε σχολή ή τμήμα Α.Ε.Ι. με την προϋπό¬ 
θεση της μη συνδρομής της εξαίρεσης του πρώτου 
εδαφίου της παραγράφου αυτής». 

4. Η παρ. 13 του άρθρου 34 του ν. 2725/1999 (Α'121), 
όπως το άρθρο αυτό αντικαταστάθηκε και τροποποι¬ 
ήθηκε με την παρ. 8 του άρθρου 18 του ν. 3708/2008 
(Α'210), τις παραγράφους 1 και 2 του άρθρου 17 του ν. 
3748/2009 (Α'29), το άρθρο 45 του ν. 3773/2009 (Α'120) 
και το άρθρο 53 του ν. 4049/2012 (Α'35), αντικαθίσταται 
ως εξής: 

«13. Αθλητές ή αθλήτριες που κατέκτησαν την 4η έως 
και την 8η νίκη σε θερινούς ή χειμερινούς Ολυμπια¬ 
κούς Αγώνες τυγχάνουν και του ευεργετήματος της 
απονομής δημόσιου επαίνου μετά διπλώματος από τον 
αρμόδιο για τον αθλητισμό Υπουργό». 

5. Η παρ. 21 του άρθρου 34 του ν. 2725/1999 (Α'121), 
όπως το άρθρο αυτό αντικαταστάθηκε και τροποποι¬ 


ήθηκε με την παρ. 8 του άρθρου 18 του ν. 3708/2008 
(Α'210), τις παραγράφους 1 και 2 του άρθρου 17 του 
ν. 3748/2009 (Α'29), το άρθρο 45 του ν. 3773/2009 (Α'120) 
και το άρθρο 53 του ν. 4049/2012 (Α'350), αντικαθίσταται 
ως εξής: 

«21. Σε διακριθέντα αθλητή ή αθλήτρια που τιμωρείται 
ποινικά ή πειθαρχικά για παράβαση ντόπινγκ δεν χορη¬ 
γούνται οι οικονομικές παροχές, τα ευεργετήματα και 
οι διευκολύνσεις που προβλέπονται από τις διατάξεις 
του παρόντος άρθρου και των άρθρων 31 και 35 του 
νόμου αυτού. Σε περίπτωση που αυτά έχουν χορηγηθεί 
ανακαλούνται οίκοθεν με την ίδια διαδικασία που αυτά 
χορηγήθηκαν. Οι διατάξεις των δύο προηγούμενων εδα¬ 
φίων της παραγράφου αυτής εφαρμόζονται ανάλογα 
και για τα πρόσωπα της παραγράφου 8 του άρθρου 31 
του παρόντος νόμου». 

6. Μετά την παράγραφο 22 του άρθρου 34 του 
ν. 2725/1999 (Α'121), όπως ισχύει προστίθεται νέα παρά¬ 
γραφος 23 ως εξής: 

«23. Προς το σκοπό της καλύτερης προετοιμασίας 
των εν ενεργεία αθλητών και αθλητριών των εθνικών 
ομάδων, των αναγνωρισμένων κατά τον παρόντα νόμο 
αθλητικών Ομοσπονδιών που καλλιεργούν άθλημα ή 
αγώνισμα αθλήματος που περιλαμβάνεται στο εκάστοτε 
ισχύον πρόγραμμα Ολυμπιακών Αγώνων, και εργάζονται 
είτε στο Δημόσιο, είτε σε Ν.Π.Δ.Δ. ή σε Ν.Π.Ι.Δ. του στε¬ 
νού ή ευρύτερου δημόσιου τομέα είτε στους Ο.Τ.Α. όλων 
των βαθμιδών είναι δυνατόν να χορηγηθεί άδεια με 
αποδοχές, κατά τα κατωτέρω οριζόμενα, προκειμένου 
να συμμετάσχουν σε αγώνες πολύ υψηλού επιπέδου, 
όπως είναι οι Ολυμπιακοί Αγώνες και τα Παγκόσμια ή 
Πανευρωπαϊκά πρωταθλήματα. Η άδεια χορηγείται από 
τον φορέα όπου εργάζεται ο αθλητής ή η αθλήτρια, 
ύστερα από αίτηση του ενδιαφερομένου, η οποία θα συ¬ 
νοδεύεται υποχρεωτικά: α) με βεβαίωση της Ελληνικής 
Ολυμπιακής Επιτροπής (Ε.Ο.Ε.), προκειμένου για τους 
θερινούς ή χειμερινούς Ολυμπιακούς Αγώνες κατά πε¬ 
ρίπτωση, η οποία θα πιστοποιεί ότι ο αϊτών ή η αιτούσα 
έχει προκριθεί και είναι μέλος της Ολυμπιακής ομάδας 
που θα συμμετάσχει στην αντίστοιχη διοργάνωση και 
β) με βεβαίωση της οικείας αθλητικής Ομοσπονδίας, 
η οποία θα επικυρώνεται από τη Γενική Γραμματεία 
Αθλητισμού (Γ.Γ.Α.) για την περίπτωση των Παγκόσμιων 
ή Πανευρωπαϊκών Αγώνων, κατά περίπτωση, στην οποία 
θα πιστοποιείται ότι ο αϊτών ή η αιτούσα έχει προκριθεί 
και είναι μέλος της εθνικής ομάδας που θα συμμετάσχει 
στην αντίστοιχη διοργάνωση. 

Οι διατάξεις των δύο προηγουμένων εδαφίων της 
παραγράφου αυτής εφαρμόζονται ανάλογα και στους 
εργαζόμενους αθλητές και αθλήτριες με αναπηρία 
(ΑΜΕΑ) που εργάζονται στους ανωτέρω φορείς. Στους 
αθλητές αυτούς την προαναφερόμενη βεβαίωση χορη¬ 
γεί η Ελληνική Παραολυμπιακή Επιτροπή ή η Ελληνική 
Ομοσπονδία Αθλητισμού Κωφών προκειμένου για τους 
κωφούς αθλητές, η οποία θα επικυρώνεται από τη Γ ε¬ 
νική Γ ραμματεία Αθλητισμού (Γ.Γ.Α.)». 

7. α. Η περίπτωση α'της παρ. 3 του άρθρου 6 του π.δ. 
130/2000,(Α'113), όπως η περίπτωση αυτή τροποποιήθη¬ 
κε με την περίπτωση α'της παρ. 1 του άρθρου 28 του 
ν. 3262/2004 (Α'173) αντικαθίσταται ως εξής: 

«α. Κατά τη διενέργεια των αρχαιρεσιών για την εκλο¬ 
γή των μελών του Διοικητικού Συμβουλίου (Δ.Σ) των 
Ομοσπονδιών που καλλιεργούν ολυμπιακά αθλήματα, 

κατά τα οριζόμενα στα άρθρα 22 και 24 του ν. 2725/1999 
(ΑΊ21), όπως αυτός ισχύει, η Γενική Συνέλευση (Γ.Σ.) εκά- 
στης Ομοσπονδίας (τακτική ή έκτακτη) εκλέγει επίσης, 
με μυστική ψηφοφορία, για την εκπροσώπησή της στην 
Ελληνική Ολυμπιακή Επιτροπή (Ε.Ο.Ε.) έναν αντιπρόσω¬ 
πο με τον αναπληρωτή του. Εάν κάποια Ομοσπονδία 
δεν εκλέξει τον αντιπρόσωπό της μέσα στην προθεσμία 
της παρ. 1 του άρθρου 22 του ν. 2725/1999, όπως αυτός 
ισχύει, η Ε.Ο.Ε. λειτουργεί νόμιμα χωρίς τον εκπρόσωπο 
της Ομοσπονδίας αυτής. Σε περίπτωση έλλειψης, για 
οποιοδήποτε λόγο, του αντιπροσώπου ή του αναπλη¬ 
ρωτή του, διενεργούνται αρχαιρεσίες για την εκλογή 
του ελλείποντος, για το υπόλοιπο χρονικό διάστημα 
της θητείας αυτού». 

β. Η ισχύς της διάταξης της περίπτωσης α'της παρα¬ 
γράφου 7 του άρθρου αυτού άρχεται την 1.2.2013. 

8. α. Οι περιπτώσεις β'και γ'της παρ. 2 του άρθρου 
40 του ν. 2725/1999 (ΑΊ21), όπως αυτό τροποποιήθηκε 
με την παρ. 11 του άρθρου 20 του ν. 2947/2001 (Α'228) 
και την παρ. 1 του άρθρου 1 του ν. 4049/2012 (Α'35) 
αντικαθίστανται ως εξής: 

«β) τον Πρόεδρο της Ελληνικής Ολυμπιακής Επιτροπής 
(Ε.Ο.Ε.) ως Αντιπρόεδρο, γ) τον Πρόεδρο των Τ.Ε.Φ.Α.Α. 
Αθηνών,». 

β. Οι περιπτώσεις γ', δ', ζ'και η'της παρ. 4 του άρθρου 
40 του ν. 2725/1999 (Α'121), όπως αυτό τροποποιήθηκε 
με την παρ. 11 του άρθρου 20 του ν. 2947/2001 (Α'228) 
και την παρ. 1 του άρθρου 1 του ν. 4049/2012 (Α'35) 
αντικαθίστανται ως εξής: 

«γ) Ιεραρχεί την ανάπτυξη και τη δυναμική των αθλη¬ 
μάτων τόσο στην Ελλάδα, όσο και στη διεθνή παρουσία 
τους, χαράσσοντας αντίστοιχες πολιτικές για την υπο¬ 
στήριξη του Αθλητισμού, δ) Συνεργάζεται με τα Περιφε¬ 
ρειακά Συμβούλια Αθλητικού Σχεδιασμού (ΠΕ.Σ.Α.Σ.), της 
παραγράφου 6 του άρθρου αυτού, καταγράφοντας τις 
ανάγκες και την αθλητική δυναμική κάθε περιοχής της 
χώρας, ζ) Αποφαίνεται για τη σκοπιμότητα κατασκευής 
νέων αθλητικών εγκαταστάσεων, ύστερα από εισήγηση 
των ΠΕ.Σ.Α.Σ., η) Γνωμοδοτεί για κάθε θέμα που τυχόν 
ανακύπτει στο πλαίσιο των προαναφερομένων αρμο¬ 
διοτήτων του». 

γ. Στο τέλος της παραγράφου 6 του άρθρου 40 του 
ν. 2725/1999 (Α'121), όπως αυτή προστέθηκε με την πα¬ 
ράγραφο 2 του άρθρου 1 του ν. 4049/2012, (Α'35), προ¬ 
στίθενται δύο νέα εδάφια ως εξής: 

«Με την ίδια απόφαση είναι δυνατόν να ιδρύεται σε 
κάθε Περιφερειακό Συμβούλιο Αθλητικού Σχεδιασμού, 
Αθλητικό Γ ραφείο, με αντικείμενο την υποβοήθηση του 
έργου του. Με απόφαση του αρμόδιου για τον Αθλητι¬ 
σμό Υπουργού, είναι δυνατόν σε κάθε Αθλητικό Γ ραφείο 
να αποσπάται ένας (1) πτυχιούχος φυσικής αγωγής που 
υπηρετεί στη Γ ενική Γ ραμματεία Αθλητισμού (Γ.Γ.Α.) ή 
στους εποπτευόμενους από αυτήν φορείς». 

9. Η ισχύς των διατάξεων των παραγράφων 1 έως 
και 5, του παρόντος άρθρου άρχεται την 8.10.2008 και 
αφορά αποκλειστικά στην εισαγωγή των διακριθέντων 
αθλητών ή αθλητριών σε Σχολές ή Τμήματα Α.Ε.Ι.. 

10. Από τη δημοσίευση του παρόντος νόμου καταρ- 
γείται κάθε άλλη γενική ή ειδική διάταξη που αντίκειται 
στις διατάξεις του παρόντος άρθρου. 

11. Στο τέλος του εδαφίου α' της παραγράφου 4 του 
άρθρου 8 του ν. 3194/2003, όπως αυτό συμπληρώθηκε 
με την παράγραφο 3 του άρθρου 9 του ν. 3748/2009 


(Α'29) και ισχύει, προστίθεται η φράση: «Τα όσα ανω¬ 
τέρω ισχύουν και για τους μαθητές οι οποίοι κατά τη 
διάρκεια της φοίτησής τους στο Λύκειο διακρίθηκαν 
στον Ευρωπαϊκό διαγωνισμό για νέους επιστήμονες με 
την απονομή σε αυτούς του πρώτου, δεύτερου ή τρίτου 
βραβείου, καθώς και ειδικής διάκρισης». 

Άρθρο 39 

Θέματα πρωτοβάθμιας 
και δευτεροβάθμιας εκπαίδευσης 

1. α) Το πρώτο εδάφιο της παρ. 1 του άρθρου 11 του 
ν. 3848/2010 (Α'71) αντικαθίσταται ως εξής: 

«1. Ως σχολικοί σύμβουλοι επιλέγονται εκπαιδευτικοί 
της οικείας βαθμίδας με βαθμό Γ', δωδεκαετή τουλά¬ 
χιστον, εκπαιδευτική υπηρεσία στην πρωτοβάθμια ή 
δευτεροβάθμια δημόσια ή ιδιωτική εκπαίδευση, οι οποίοι 
έχουν ασκήσει διδακτικά καθήκοντα επί δέκα τουλά¬ 
χιστον έτη, από τα οποία τουλάχιστον πέντε σε αντί¬ 
στοιχους με την προς κάλυψη θέση τύπους σχολείων 
της οικείας βαθμίδας». 

β) Οι εκπαιδευτικοί που έχουν διδάξει, έως και τον 
Ιούνιο του 2012, το μάθημα της Πληροφορικής στην 
ιδιωτική εκπαίδευση κατά τη διάρκεια τεσσάρων τουλά¬ 
χιστον σχολικών ετών, ανεξαρτήτως του βασικού τίτλου 
σπουδών στην ανωτάτη εκπαίδευση που διαθέτουν, και 
εφόσον κατά το χρόνο που δίδασκαν ήταν κάτοχοι 
μεταπτυχιακού τίτλου στην Πληροφορική ή είχαν απο¬ 
δεδειγμένα παρακολουθήσει σεμινάρια διδασκαλίας του 
μαθήματος της Πληροφορικής τα οποία είχαν διοργα- 
νωθεί από δημόσιους φορείς ή επιστημονικές ενώσεις 
εκπαιδευτικών, δικαιούνται να εγγραφούν στην επετη¬ 
ρίδα των ιδιωτικών εκπαιδευτικών στον κλάδο ΠΕ19. Η 
προϋπηρεσία των εκπαιδευτικών του προηγούμενου 
εδαφίου λογίζεται ως διανυθείσα στον κλάδο ΠΕ19. 

γ) Η προϋπηρεσία των πτυχιούχων: α) Τμημάτων Ιδρυ¬ 
μάτων της ανωτάτης εκπαίδευσης (Α.Ε.Ι.) στους οποίους 
δίνεται το δικαίωμα διορισμού στη δευτεροβάθμια εκ¬ 
παίδευση και οι οποίοι είναι κάτοχοι και μεταπτυχιακού 
τίτλου σπουδών Παιδαγωγικού Τμήματος (Α.Ε.Ι.) και β) 
Παιδαγωγικών Τμημάτων Ειδικής Αγωγής ή Τμημάτων 
Νηπιαγωγών Α.Ε.Ι. που, για την κάλυψη έκτακτων εκπαι¬ 
δευτικών αναγκών, εργάστηκαν, δυνάμει μονοετών συμ¬ 
βάσεων ή έχουν, επίσης δυνάμει μονοετών συμβάσεων, 
προσληφθεί για να εργαστούν έως και το σχολικό έτος 
2012 - 2013 ως δάσκαλοι σε ιδιωτικά δημοτικά σχολεία, 
λογίζεται ως προϋπηρεσία στον κλάδο εκπαιδευτικών 
στον οποίο επιτρέπεται να ενταχθούν σύμφωνα με το 
βασικό τους τίτλο σπουδών. Οι εκπαιδευτικοί που ανα- 
φέρονται στο προηγούμενο εδάφιο μπορούν να συνε- 
χίσουν να υπηρετούν στα ιδιωτικά δημοτικά σχολεία με 
βάση τις ρυθμίσεις του ν. 682/1977. 

δ) Το εδάφιο γ'της παρ. 4 του άρθρου 28 του ν. 682/ 
1977 (Α'244) όπως αντικαταστάθηκε με την παρ. 1 του 
άρθρου 11 του ν. 1035/1980 (Α'60) διατηρείται σε ισχύ 
μόνο για την επιλογή διευθυντών ιδιωτικών σχολικών 
μονάδων. 

2. α) Στο πρώτο εδάφιο της παρ. 12 του άρθρου 9 του 
ν. 3848/2010 (Α'71) απαλείφεται η φράση «στο τέλος της 
πρώτης διετίας». 

β) Η παρ. 4 του άρθρου 4, το δεύτερο και τρίτο εδάφιο 
της παρ. 12 του άρθρου 9 και οι παράγραφοι 1 και 2 
του άρθρου 30 του ν. 3848/2010, όπως τροποποιήθηκαν 
με τις περιπτώσεις α'και β'της παρ. 2 του άρθρου 33 

του ν. 4038/2012 (Α'140), καταργούνται. Για τις γενικές 
προϋποθέσεις των μεταθέσεων των εκπαιδευτικών της 
πρωτοβάθμιας και δευτεροβάθμιας εκπαίδευσης ισχύει 
το άρθρο 8 του π.δ. 50/1996 (Α'45), όπως αντικαταστά- 
θηκε με το άρθρο 7 του π.δ. 100/1997 (Α'94). 

γ) Ειδικά οι εκπαιδευτικοί που διορίστηκαν στην πρω¬ 
τοβάθμια και δευτεροβάθμια εκπαίδευση από 20.5.2010 
έως και 31.12.2010 δικαιούνται τα μόρια μετάθεσης που 
προβλέπονται στο τρίτο εδάφιο της παρ.12 του άρθρου 
9 του ν. 3848/2010, που καταργείται με το πρώτο εδάφιο 
της περίπτωσης β'της παρούσης παραγράφου, για το 
χρονικό διάστημα έως και 31.8.2013, εφόσον υπηρετή¬ 
σουν καθ’ όλη τη διάρκεια του σχολικού έτους 2012 - 
2013, αδιαλείπτως, σε σχολικές μονάδες της περιοχής 
που διορίστηκαν ή μετακινηθούν σε άλλη περιοχή για 
άσκηση εκπαιδευτικού ή διοικητικού έργου αναγκαστικά 
για το συμφέρον της υπηρεσίας χωρίς τη θέλησή τους. 

δ) Αποκλειστικά και μόνο για τις μεταθέσεις του 2013 
οι σχετικές αιτήσεις των εκπαιδευτικών υποβάλλονται 
το αργότερο έως και 31.1.2013. 

3. Στις περιπτώσεις που τα μίσθια δεν έχουν αποδοθεί 
στους εκμισθωτές, η ισχύς των μισθώσεων για τη στέ¬ 
γαση και λειτουργία των αποκεντρωμένων υπηρεσιών 
που καταργήθηκαν με την παρ. 1 του άρθρου 32 του 
ν. 4027/ 2011 (Α'199) παρατείνεται από το χρόνο λύσης 
τους, που προβλέπεται στην παράγραφο 5 του ίδιου 
άρθρου, το αργότερο έως και την 31η Ιουλίου 2013 οπότε 
και λύονται αυτοδικαίως. Οι μισθώσεις επιτρέπεται να 
παραταθούν περαιτέρω, σύμφωνα με τους όρους και τις 
προϋποθέσεις του δεύτερου εδαφίου της παραγράφου 
5 του άρθρου που αναφέρεται στο προηγούμενο εδάφιο 
της παρούσας. 

4. α) Στο πρώτο εδάφιο του άρθρου 4 του ν. 3699/2008 
(Α'199) η φράση «Ειδική Διαγνωστική Επιτροπή Αξιολό¬ 
γησης (ΕΔΕΑ)» αντικαθίσταται από τη φράση «Επιτροπή 
Διαγνωστικής Εκπαιδευτικής Αξιολόγησης και Υποστή¬ 
ριξης (ΕΔΕΑΥ)». 

β) Η παρ. 2 του άρθρου 4 του ν. 3699/2008 αντικαθί¬ 
σταται ως εξής: 

«2.α) Οι ΣΜΕΑΕ αποτελούν και Κέντρα Υποστήριξης 
ΕΑΕ μιας ενότητας σχολικών μονάδων της γενικής δη¬ 
μόσιας και ιδιωτικής εκπαίδευσης, ανεξαρτήτου βαθμί¬ 
δας. Οι ενότητες αποτελούν και αποκεντρωμένες αδια- 
βάθμητες υπηρεσιακές μονάδες της ΕΑΕ και οι σχολικές 
μονάδες που τις συνθέτουν συνιστούν Σχολικό Δίκτυο 
Εκπαίδευσης και Υποστήριξης (ΣΔΕΥ). 

β) Τα ΣΔΕΥ που προβλέπονται στην περίπτωση α'συ- 
νιστώνται με απόφαση του οικείου περιφερειακού δι¬ 
ευθυντή εκπαίδευσης, που δημοσιεύεται στην Εφημε¬ 
ρίδα της Κυβερνήσεως. Κάθε ΣΔΕΥ έχει σκοπό: α) την 
προώθηση της συνεργασίας, το συντονισμό του έργου 
των σχολικών μονάδων και την ενδυνάμωσή τους στην 
ανταπόκριση στις ειδικές εκπαιδευτικές ανάγκες των 
μαθητών τους, β) στην ένταξη και συμπερίληψη των μα¬ 
θητών με αναπηρία στο σχολείο των συνομηλίκων τους 
και γ) στην υποστήριξη των Τμημάτων'Ενταξης (ΤΕ), της 
παράλληλης στήριξης - συνεκπαίδευσης και των μαθη¬ 
τών τους οποίους εφαρμόζεται κατ’ οίκον διδασκαλία. 

γ) Σε κάθε σχολική μονάδα της γενικής εκπαίδευσης 
που ανήκει σε ΣΔΕΥ λειτουργεί ΕΔΕΑΥ, ως πρωτοβάθ¬ 
μιο όργανο για τη διαγνωστική εκπαιδευτική αξιολό¬ 
γηση και υποστήριξη των εκπαιδευτικών αναγκών των 
μαθητών της, η οποία συγκροτείται με απόφαση του 


οικείου διευθυντή εκπαίδευσης, ύστερα από εισήγηση 
του διευθυντή του Κέντρου Υποστήριξης ΕΑΕ της ΣΔΕΥ 
στην οποία ανήκει η σχολική μονάδα, και αποτελείται 
από τα ακόλουθα μέλη: 

αα) το διευθυντή της σχολικής μονάδας, ως προέδρου, 
με αναπληρωτή του το νόμιμο αναπληρωτή του στα 
καθήκοντά του ως διευθυντή, 
ββ) έναν (1) εκπαιδευτικό της προσχολικής ή της πρω¬ 
τοβάθμιας ή δευτεροβάθμιας εκπαίδευσης που προβλέ- 
πεται στο άρθρο 21 του ν. 3699/2008 που υπηρετεί σε 
ΤΕ ή στην παράλληλη στήριξη - συνεκπαίδευση ή στο 
Κέντρο Υποστήριξης ΕΑΕ του ΣΔΕΥ στο οποίο εντάσ¬ 
σεται η σχολική μονάδα, ή αντίστοιχων κλάδων ΕΑΕ 
που προβλέπονται στο άρθρο 19 παρ. 1 του ν. 3699/2008, 
γγ) έναν (1) ψυχολόγο του κλάδου ΠΕ23 που υπηρε¬ 
τεί στο Κέντρο Υποστήριξης ΕΑΕ του ΣΔΕΥ στο οποίο 
εντάσσεται η σχολική μονάδα και 
δδ) έναν (1) κοινωνικό λειτουργό του κλάδου ΠΕ30 
που υπηρετεί στο Κέντρο Υποστήριξης ΕΑΕ του ΣΔΕΥ 
στο οποίο εντάσσεται η σχολική μονάδα, με τους ανα¬ 
πληρωτές τους. 

δ) Στις συνεδριάσεις της ΕΔΕΑΥ ο πρόεδρός της συμ¬ 
μετέχει χωρίς δικαίωμα ψήφου για τη λήψη απόφασης 
κατά την άσκηση των αρμοδιοτήτων της περίπτωσης 
ε' της παρούσης. Στις συνεδριάσεις της ΕΔΕΑΥ καλεί¬ 
ται και ο υπεύθυνος εκπαιδευτικός του τμήματος στο 
οποίο φοιτά ο μαθητής που έχει ανάγκη υποστήριξης. Η 
ΕΔΕΑΥ, πριν τη λήψη οποιοσδήποτε απόφασης, μπορεί 
να ζητά την τεκμηριωμένη εισήγηση του συλλόγου των 
διδασκόντων επί των μαθησιακών ιδιαιτεροτήτων και 
των εκπαιδευτικών αναγκών του μαθητή που αξιολογεί¬ 
ται. Σε περιπτώσεις που κρίνεται απαραίτητο, η ΕΔΕΑΥ, 
ανάλογα με την περίπτωση του μαθητή που έχει ανάγκη 
υποστήριξης, μπορεί να καλεί, προκειμένου να διαμορ¬ 
φώσει καλύτερη άποψη για την εξεταζόμενη υπόθεση, 
μέλη από τις άλλες ειδικότητες ΕΕΠ που υπηρετούν στο 
οικείο Κέντρο Υποστήριξης ΕΑΕ του ΣΔΕΥ. Γραμματέ- 
ας ορίζεται ο γραμματέας της σχολικής μονάδας και 
ελλείψει αυτού εκπαιδευτικός που υπηρετεί σε αυτή. 
Για τη συμμετοχή στις συνεδριάσεις της ΕΔΕΑΥ δεν 
καταβάλλεται αποζημίωση στα μέλη της. 
ε) Η ΕΔΕΑΥ έχει, μεταξύ άλλων, τις εξής αρμοδιότητες: 
αα) Διενεργεί διαγνωστική εκπαιδευτική αξιολόγηση 
των εμποδίων εκπαίδευσης και των ειδικών εκπαιδευ¬ 
τικών αναγκών. 

ββ) Διαμορφώνει πρόγραμμα διαφοροποιημένης δι¬ 
δασκαλίας για μαθητές με διαπιστωμένη δυσκολία 
μάθησης ή και συμπεριφοράς σε συνεργασία με τον 
εκπαιδευτικό της τάξης στην οποία φοιτά ο μαθητής. 

γγ) Πραγματοποιεί συνεργατική διεπιστημονική αντι¬ 
μέτωπη των δυσκολιών του μαθητή μέσα στη γενική 
σχολική τάξη του με τα μέσα και τους πόρους που είναι 
διαθέσιμοι στο σχολείο, στο σπίτι και στην κοινότητα 
για επιπρόσθετες παρεμβάσεις και παραπέμπει μαθη¬ 
τές που χρειάζονται υποστήριξη από ειδικές δημόσιες 
εξωσχολικές Υπηρεσίες. Σε περίπτωση που προκύπτουν 
σαφείς ενδείξεις προβλημάτων ψυχικής υγείας ή παι¬ 
δικής κακοποίησης ή γονεϊκής παραμέλησης συνεργά¬ 
ζεται με ΙΠΔ ή άλλες ιατρικές ή ψυχολογικές δημόσιες 
Υπηρεσίες της περιοχής της, με κοινωνικές Υπηρεσίες 
και με τις αρμόδιες δικαστικές Αρχές. 

δδ) Διαμορφώνει προγράμματα προσχολικής πρώιμης 
παρέμβασης σε συνεργασία με παιδιατρικές υπηρεσίες 

ή ΙΠΔ της περιοχής αρμοδιότητας της και οργανώνει 
ειδικά επιμορφωτικά προγράμματα για γονείς με παιδιά 
ηλικίας έως έξι (6) ετών σε συνεργασία με τις αρμόδιες 
Υπηρεσίες του οικείου Δήμου. 

εε) Παρακολουθεί την εφαρμογή του εξατομικευμένου 
προγράμματος εκπαίδευσης (ΕΠΕ) για μαθητές με ει¬ 
δικές εκπαιδευτικές ανάγκες του σχολείου της και του 
προγράμματος υποστήριξης της οικογένειάς τους και 
για μαθητές με κατ’ οίκον διδασκαλία. 

στστ) Συντονίζει και παρακολουθεί τις δράσεις κοινω¬ 
νικής στήριξης του μαθητή και της οικογένειάς του και 
συνεργάζεται με τις κοινωνικές Υπηρεσίες του Δήμου 
και άλλους αρμόδιους Φορείς. 

ζζ) Υποστηρίζει τις σχολικές μονάδες κατά τη μετεγ¬ 
γραφή των μαθητών, τους τελειόφοιτους με αναπηρία, 
καθώς και τους απόφοιτους με αναπηρία. 

ηη) Παραπέμπει μαθητές που χρειάζονται γνωμάτευση 
από το ΚΕΔΔΥ όταν συνεχίζουν, παρά την υποστήρι¬ 
ξη στο σχολείο τους, να έχουν δυσκολίες μάθησης ή 
συμπεριφοράς ή ένταξης στο σχολικό περιβάλλον. Για 
την παραπομπή απαιτείται η τεκμηριωμένη εισήγηση 
του συλλόγου των διδασκόντων που προβλέπεται στο 
τρίτο εδάφιο της περίπτωσης δ'. Στην παραπεμπτική 
απόφαση βεβαιώνεται ότι έγιναν όλες οι αναγκαίες υπο¬ 
στηρικτικές παρεμβάσεις από το σχολείο του μαθητή, 
την ΕΔΕΑΥ και τους σχολικούς συμβούλους γενικής 
εκπαίδευσης και τους συμβούλους ΕΑΕ και συνοδεύεται 
από έκθεση του ψυχολόγου της ΕΔΕΑΥ σχετικά με το 
«εκπαιδευτικό - ψυχολογικό προφίλ» του μαθητή και 
τους τομείς περαιτέρω διερεύνησης και γνωμάτευσης, 
με βάση την επεξεργασία των δεδομένων κάθε συγκε¬ 
κριμένης περίπτωσης. Όλες οι περιπτώσεις μαθητών 
που φοιτούν σε σχολικές μονάδες που έχουν ενταχθεί 
σε ΣΔΕΥ, καθώς και τα συναφή αιτήματα των γονέων 
εξετάζονται από το οικείο ΚΕΔΔΥ αποκλειστικά και 
μόνο κατόπιν παραπομπής της οικείας ΕΔΕΑΥ. 

στ) Ο ψυχολόγος και ο κοινωνικός λειτουργός της 
ΕΔΕΑΥ μπορούν να καλούνται στο σχολικό συμβούλιο 
των γενικών σχολείων του οικείου ΣΔΕΥ προκειμένου 
να εισηγηθούν για θέματα ένταξης μαθητών με ανα¬ 
πηρία στο γενικό σχολείο, αντιμετώπισης κρίσεων και 
σχολικής βίας, σχέσεων μεταξύ των μελών της σχολικής 
κοινότητας, κοινωνικοοικονομικών προβλημάτων των 
μαθητών, καθώς και για θέματα ανάπτυξης εξωσχολικών 
δραστηριοτήτων ελευθέρου χρόνου στο περιβάλλον του 
σχολείου και κοινωνικής υποστήριξης των μαθητών και 
των οικογενειών τους. 

ζ) Με απόφαση του Υπουργού Παιδείας και Θρησκευ¬ 
μάτων, Πολιτισμού και Αθλητισμού καθορίζονται οι αρ¬ 
μοδιότητες των ΕΔΕΑΥ και εγκρίνεται ο κανονισμός 
λειτουργίας τους που συντάσσεται από τη Διεύθυνση 
Ειδικής Αγωγής του Υπουργείου Παιδείας και Θρησκευ¬ 
μάτων, Πολιτισμού και Αθλητισμού στο οποίο ρυθμίζο¬ 
νται και τα ζητήματα νόμιμης σύνθεσης, διαδικασίας 
σύγκλησης, τρόπου συνεδριάσεων και λήψης αποφά¬ 
σεων. Οι ΕΔΕΑΥ λειτουργούν μόνο μετά την έκδοση 
Κανονισμού Λειτουργίας τους και την πλήρη στελέχωσή 
τους σύμφωνα με τη Διεθνή Σύμβαση του Οργανισμού 
Ηνωμένων Εθνών (ΟΗΕ) που κυρώθηκε με το ν. 4974/2012 
(Α'88). Με όμοια απόφαση εξειδικεύεται η διάρθρωση και 
η λειτουργία των Κέντρων Υποστήριξης ΕΑΕ». 

5. α) Τα τρία πρώτα εδάφια της παραγράφου 5 του άρ¬ 
θρου 3 του ν. 1566/1985 (Α'167) αντικαθίστανται ως εξής: 


«5. Τα νηπιαγωγεία, ανάλογα με τον αριθμό των ορ¬ 
γανικών θέσεων των νηπιαγωγών, είναι μονοθέσια έως 
και εξαθέσια. Η οργανικότητα των νηπιαγωγείων προσ¬ 
διορίζεται με βάση την αντιστοιχία νηπιαγωγού προς 
αριθμό νηπίων και η οποία δεν μπορεί να υπερβαίνει 
τον ένα (1) νηπιαγωγό για κάθε είκοσι πέντε (25) νήπια 
και όχι λιγότερο από επτά (7). Με κοινή απόφαση των 
Υπουργών Οικονομικών και Παιδείας και Θρησκευμάτων, 
Πολιτισμού και Αθλητισμού καθορίζεται ο αριθμός των 
μαθητών που αντιστοιχεί σε κάθε νηπιαγωγό». 

β) Στο άρθρο 12 του ν. 1566/1985 προστίθεται παρά¬ 
γραφος 7 ως εξής: 

«7. Γ ια το ημερήσιο και εβδομαδιαίο ωράριο εργασίας 
των εκπαιδευτικών που υπηρετούν στα νηπιαγωγεία 
ισχύει η παράγραφος 8 του άρθρου 13 του παρόντος 
νόμου. Με απόφαση του Υπουργού Παιδείας και Θρη¬ 
σκευμάτων, Πολιτισμού και Αθλητισμού καθορίζεται 
το διδακτικό ωράριο των νηπιαγωγών, κατά ανάλογο 
τρόπο με των δασκάλων, καθώς και οι λεπτομέρειες 
εφαρμογής του». 

γ) Η ισχύς της περίπτωσης α'της παρούσας παραγρά¬ 
φου αρχίζει από 1ης Αυγούστου 2013. Δικαίωμα μετάθε¬ 
σης θεμελιώνουν και οι εκπαιδευτικοί που εισήχθησαν 
στα Διδασκαλεία Δημοτικής Εκπαίδευσης το ακαδημα¬ 
ϊκό έτος 2010-2011. 

Άρθρο 40 

Ρύθμιση υπηρεσιακής κατάστασης 
παλαιών υπαλλήλων 

Οσοι από τους υπαλλήλους που αναφέρονται στο 
άρθρο 13 παρ. 54 του ν. 3149/2003, δεν έχουν μέχρι σή¬ 
μερα μεταταχθεί στις οικείες Νομαρχιακές Αυτοδιοική¬ 
σεις, ούτε έχουν τοποθετηθεί σε οργανικές θέσεις του 
Υπουργείου Παιδείας και Θρησκευμάτων, Πολιτισμού 
και Αθλητισμού, έχουν ωστόσο υποβάλει σχετική αίτηση 
ένταξης κατ’ άρθρο 13 παρ. 54 περ. β' του νόμου αυτού, 
τοποθετούνται αυτοδίκαια σε κενή θέση της Κεντρικής 
Υπηρεσίας του Υπουργείου αυτού. Εάν δεν υπάρχουν 
κενές θέσεις, μεταφέρονται οι θέσεις που κατέχουν και 
προστίθενται ως προσωποπαγείς στις θέσεις της υπη¬ 
ρεσίας που εντάσσονται. Για το σκοπό αυτό εκδίδεται 
σχετική διαπιστωτική πράξη του Υπουργού Παιδείας 
και Θρησκευμάτων, Πολιτισμού και Αθλητισμού εντός 
τριών μηνών από τη θέση σε ισχύ του παρόντος νόμου. 
Αποδοχές που δεν καταβλήθηκαν για τους υπαλλήλους 
αυτούς δεν αναζητούνται. 

Άρθρο 41 

Έδρα Εθνικής Ολυμπιακής Ακαδημίας («ΕΘΝ.Ο.Α») 

Το πρώτο εδάφιο της παραγράφου 6α του άρθρου 18 
του ν. 2947/2001 (Α' 228) τροποποιείται ως εξής: 

«Η τακτική Επιτροπή Εθνική Ολυμπιακή Ακαδημία 
(ΕΘΝ.Ο.Α.), η οποία λειτουργεί στην Εθνική Ολυμπια¬ 
κή Επιτροπή (Ε.Ο.Ε) καθίσταται ίδιο νομικό πρόσωπο 
ιδιωτικού δικαίου με την επωνυμία «Εθνική Ολυμπιακή 
Ακαδημία» («ΕΘΝ.Ο.Α».) και έδρα το Δήμο Χαλανδρίου». 

Άρθρο 42 

Θέματα Αρχής Διασφάλισης και Πιστοποίησης 
της Ποιότητας στην Ανώτατη Εκπαίδευση 

1. Στο τέλος της παραγράφου 3 του άρθρου 69 του 
ν. 4009/2011 (Α'195) προστίθενται τα εξής εδάφια: 

«Κατά την πρώτη εφαρμογή του παρόντος, το Συμ- 

βούλιο της Αρχής ορίζει με τη δημόσια προκήρυξη της 
θέσης τη διαδικασία, η οποία περιλαμβάνει και στάδιο 
συνέντευξης των υποψηφίων, τα κριτήρια επιλογής και 
τα ειδικότερα προσόντα του γενικού διευθυντή. Η επι¬ 
λογή γίνεται σύμφωνα με τα κριτήρια που καθορίζονται 
στην προκήρυξη, τηρούνται δε οι αρχές της δημοσιό¬ 
τητας της διαφάνειας, της αντικειμενικότητας και της 
αξιοκρατίας». 

2. Το τελευταίο εδάφιο της παραγράφου 5 του άρθρου 
69 του ν. 4009/2011 αντικαθίσταται ως εξής: 

«Οι αρμοδιότητες των διευθύνσεων, η περαιτέρω διάρ¬ 
θρωσή τους σε τμήματα, αυτοτελή γραφεία ή γραφεία, 
καθώς και οι κατηγορίες, οι κλάδοι και οι ειδικότητες 
των προϊσταμένων τους καθορίζονται στον Οργανισμό 
της Αρχής. Μέχρι την έκδοση του Οργανισμού για την 
πλήρωση των ως άνω θέσεων, οι κατηγορίες, οι κλάδοι 
και ειδικότητες ορίζονται με απόφαση του Συμβουλίου 
της Αρχής και εφαρμόζονται αναλόγως οι διατάξεις των 
παραγράφων 2 και 3 του παρόντος άρθρου». 

3. Η δεύτερη υποπαράγραφος της παραγράφου 7 του 
άρθρου 69 του ν. 4009/2011 αντικαθίσταται ως εξής: 
«Πρόσθετες και ειδικότερες αρμοδιότητες του Κέντρου, 
τα θέματα λειτουργίας αυτού, καθώς και τα όργανα, 
η διαδικασία και τα κριτήρια επιλογής και πλήρωσης 
της θέσης του διευθυντή Ερευνών και Μελετών καθο¬ 
ρίζονται στον Οργανισμό της Αρχής. Κατά την πρώτη 
εφαρμογή του παρόντος η πλήρωση της θέσης αυτής 
γίνεται με ανάλογη εφαρμογή των παραγράφων 2 και 
3 του παρόντος». 

4. Η παράγραφος 8 του άρθρου 69 του ν. 4009/2011 
αντικαθίσταται ως εξής: 

«8. Για τη διοικητική και επιστημονική υποστήριξη της 
Αρχής συνιστώνται 25 θέσεις ειδικού επιστημονικού 
προσωπικού και 20 θέσεις διοικητικού προσωπικού. Οι 
ως άνω θέσεις συνιστώνται ως θέσεις μόνιμου προσωπι¬ 
κού ή με σύμβαση εργασίας ιδιωτικού δικαίου αορίστου 
χρόνου και κατανέμονται ως ακολούθως: 

α) 25 θέσεις Ειδικού Επιστημονικού Προσωπικού εκ 
των οποίων οι 10 είναι μόνιμου προσωπικού και οι 15 
προσωπικού με σύμβαση ιδιωτικού δικαίου αορίστου 
χρόνου, 

β) 5 θέσεις ΠΕ Διοικητικού εκ των οποίων οι 3 είναι 
μόνιμου προσωπικού και οι 2 προσωπικού με σύμβαση 
ιδιωτικού δικαίου αορίστου χρόνου, 
γ) 2 θέσεις ΠΕ Διοικητικού-Οικονομικού εκ των οποίων 
η 1 είναι μόνιμου προσωπικού και η 1 προσωπικού με 
σύμβαση ιδιωτικού δικαίου αορίστου χρόνου, 
δ) 2 θέσεις ΠΕ Διοικητικού-Λογιστικού εκ των οποίων 
η 1 είναι μόνιμου προσωπικού και η 1 προσωπικού με 
σύμβαση ιδιωτικού δικαίου αορίστου χρόνου, 
ε) 2 θέσεις ΤΕ Διοικητικού-Λογιστικού εκ των οποίων 
η 1 είναι μόνιμου προσωπικού και η 1 προσωπικού με 
σύμβαση ιδιωτικού δικαίου αορίστου χρόνου, 
στ) 3 θέσεις ΠΕ Πληροφορικής εκ των οποίων οι 1 είναι 
μόνιμου προσωπικού και οι 2 προσωπικού με σύμβαση 
ιδιωτικού δικαίου αορίστου χρόνου, 
ζ) 2 θέσεις ΠΕ Μεταφραστών-Διερμηνέων εκ των οποί¬ 
ων η 1 είναι μόνιμου προσωπικού και η 1 προσωπικού με 
σύμβαση ιδιωτικού δικαίου αορίστου χρόνου, 
η) 2 θέσεις ΤΕ Πληροφορικής εκ των οποίων η 1 είναι 
μόνιμου προσωπικού και η 1 προσωπικού με σύμβαση 
ιδιωτικού δικαίου αορίστου χρόνου. 


Οι θέσεις μόνιμου προσωπικού καλύπτονται αποκλει¬ 
στικά με μετατάξεις μόνιμου προσωπικού. Μέχρι την 
έκδοση του Οργανισμού της Αρχής, οι ειδικότητες και 
τα ειδικότερα προσόντα του κλάδου Ειδικού Επιστημο¬ 
νικού Προσωπικού ορίζονται με τη δημόσια προκήρυξη 
για την κάλυψή τους. 

Με τον Οργανισμό της Αρχής είναι δυνατή η ανακατα¬ 
νομή των κενών θέσεων της παρούσας παραγράφου σε 
κλάδους, κατηγορίες ή ειδικότητες, τα ειδικά προσόντα 
διορισμού ή πρόσληψης, καθώς και η συγκρότηση υπη¬ 
ρεσιακού και πειθαρχικού συμβουλίου που επιλαμβάνε¬ 
ται των θεμάτων υπηρεσιακής κατάστασης και πειθαρ¬ 
χικού ελέγχου του προσωπικού και κάθε σχετικό θέμα». 

5. Η παράγραφος 9 του άρθρου 69 του ν. 4009/2011 
αντικαθίσταται ως εξής: 

«9. Οι υπηρεσιακές ανάγκες της Αρχής μπορεί να κα¬ 
λύπτονται με αποσπάσεις. Γ ια την κάλυψη υπηρεσια¬ 
κών αναγκών με απόσπαση προσωπικού μόνιμου ή με 
σχέση εργασίας ιδιωτικού δικαίου αορίστου χρόνου ή 
εκπαιδευτικών της πρωτοβάθμιας ή της δευτεροβάθμι¬ 
ας εκπαίδευσης εφαρμόζονται αναλόγως οι διαδικασί¬ 
ες που προβλέπονται στις διατάξεις των άρθρων του 
π.δ. 291/1998 (Α'210) με την επιφύλαξη των οριζομένων 
στην παρούσα και όπου στις διατάξεις αυτές αναφέρε- 
ται ο Συνήγορος του Πολίτη ως όργανο νοείται ο Πρό¬ 
εδρος της Αρχής. Η προεπιλογή για τις θέσεις γίνεται 
από τον Πρόεδρο της Αρχής επικουρούμενο από τον 
γενικό διευθυντή. Η αξιολόγηση των προς απόσπαση 
υπαλλήλων ανατίθεται σε τριμελή επιτροπή, η σύνθεση 
της οποίας ορίζεται από τον Πρόεδρο της Αρχής και 
αποτελείται από τον Πρόεδρο και δύο μέλη του Συμβου¬ 
λίου της Αρχής. Η επιτροπή εισηγείται αιτιολογημένα 
ενώπιον του Συμβουλίου της Αρχής το καταλληλότερο 
προς απόσπαση προσωπικό. 

Η απόσπαση διενεργείται με απόφαση του οικείου 
Υπουργού, ύστερα από πρόταση του Προέδρου της 
Αρχής, χωρίς να απαιτείται γνώμη των οικείων υπηρε¬ 
σιακών συμβουλίων κατά παρέκκλιση από κάθε γενική 
ή ειδική διάταξη. Για την υποβολή της πρότασης του 
Προέδρου απαιτείται προηγουμένως η σύμφωνη γνώμη 
του Συμβουλίου της Αρχής που διαμορφώνεται ύστερα 
από αιτιολογημένη εισήγηση της τριμελούς επιτροπής 
αξιολόγησης. Η απόσπαση διαρκεί 3 έτη, μπορεί να πα- 
ρατείνεται μια ή περισσότερες φορές για ίσο χρονικό 
διάστημα και είναι υποχρεωτική για την υπηρεσία του 
υπαλλήλου. Ο Πρόεδρος της Αρχής δύναται κατόπιν 
σύμφωνης γνώμης του Συμβουλίου και αξιολόγησης των 
υπαλλήλων να αποφασίζει την παράταση της απόσπα¬ 
σής τους εκδίδοντας σχετική διαπιστωτική πράξη. Η 
παράταση της απόσπασης του κατά τη δημοσίευση του 
παρόντος προσωπικού που υπηρετεί με απόσπαση στην 
Αρχή δύναται να πραγματοποιηθεί με τη διαδικασία του 
προηγούμενου εδαφίου, ύστερα από αίτηση του εν λόγω 
προσωπικού, κατά παρέκκλιση των κείμενων διατάξεων. 

Οι θέσεις του διοικητικού προσωπικού μπορεί να πλη¬ 
ρώνονται και με μετατάξεις προσωπικού μόνιμου ή με 
σχέση εργασίας ιδιωτικού δικαίου αορίστου χρόνου ή 
εκπαιδευτικών της πρωτοβάθμιας και δευτεροβάθμιας 
εκπαίδευσης με τουλάχιστον διετή διοικητική εμπειρία 
σε αντίστοιχο αντικείμενο, στις ως άνω συσταθείσες 
και κατανεμηθείσες θέσεις, σύμφωνα με τις ισχύουσες 
κατά περίπτωση διατάξεις. 

Οι ως άνω συσταθείσες θέσεις Ειδικού Επιστημονικού 

Προσωπικού δύνανται να καλύπτονται με μετατάξεις 
υπαλλήλων, μόνιμων ή με σύμβαση ιδιωτικού δικαίου 
αορίστου χρόνου, καθώς και εκπαιδευτικών πρωτο¬ 
βάθμιας και δευτεροβάθμιας εκπαίδευσης, ύστερα από 
διαδικασία επιλογής και εφόσον κατέχουν τα αναγκαία 
για τις θέσεις αυτές προσόντα. Για την προεπιλογή και 
επιλογή του προς μετάταξη προσωπικού σε θέση Ειδι¬ 
κού Επιστημονικού Προσωπικού ακολουθείται αναλόγως 
η ως άνω προβλεπόμενη διαδικασία για τις αποσπάσεις. 
Γ ια τον ορισμό των προσόντων για την πλήρωση των 
θέσεων με μετάταξη εφαρμόζεται το άρθρο 2 του π.δ. 
50/2001 (Α'39). Κατά τα λοιπά, εφαρμόζονται οι κατά 
περίπτωση ισχύουσες για τις μετατάξεις διατάξεις του 
Κώδικα Καταστάσεως Δημοσίων Πολιτικών Διοικητικών 
Υπαλλήλων και Υπαλλήλων Νομικών Προσώπων Δημοσί¬ 
ου Δικαίου (ν. 3528/2007, Α'26), του ν. 4024/2011 (Α'226), 
όπως εκάστοτε ισχύουν, καθώς και του Κώδικα Προσω¬ 
πικού Ιδιωτικού Δικαίου του Δημοσίου, των Ν.Π.Δ.Δ. και 
των Ο.Τ.Α. (π.δ. 410/1988, Α'191) όπως εκάστοτε ισχύει 
και του ν. 3801/2009 (ΑΊ63) ως προς το προσωπικό 
που απασχολείται με σύμβαση εργασίας ιδιωτικού δι¬ 
καίου. Μέχρι την έκδοση του Οργανισμού της ΑΔΙΠ, 
όπου απαιτείται, χρέη υπηρεσιακού συμβουλίου τελεί 
το Συμβούλιο της Αρχής. 

Οι κατά τη δημοσίευση του παρόντος υπηρετούντες 
με απόσπαση ή με πιστοποιημένη διάθεση στην Αρχή 
δύνανται ύστερα από αίτηση τους να μεταταχθούν στις 
ως άνω θέσεις διοικητικού προσωπικού και ειδικού επι¬ 
στημονικού προσωπικού, εφόσον κατέχουν τα απαιτού- 
μενα προσόντα, όπως αυτά ορίζονται στο άρθρο 2 του 
π.δ. 50/2001 (Α'39) και εφόσον πληρούν τις προϋποθέ¬ 
σεις για τη μετάταξη όπως αυτές προβλέπονται με τον 
Κώδικα Καταστάσεως Δημόσιων Πολιτικών Διοικητικών 
Υπαλλήλων και Υπαλλήλων Νομικών Προσώπων Δημο¬ 
σίου Δικαίου (ν. 3528/2007, Α'26) και τον Κώδικα Προ¬ 
σωπικού Ιδιωτικού Δικαίου του Δημοσίου, των Ν.Π.Δ.Δ. 
και των Ο.Τ.Α. (π.δ. 410/1988, Α'191) όπως ισχύει και το ν. 
3801/2009 (Α'163) ως προς το προσωπικό που απασχο¬ 
λείται με σύμβαση εργασίας ιδιωτικού δικαίου. Η ως άνω 
μετάταξη διενεργείται με απόφαση του κατά περίπτωση 
αρμόδιου Υπουργού και απόφαση του Συμβουλίου της 
ΑΔΙΠ ύστερα από πρόταση του Προέδρου της, χωρίς 
γνώμη του υπηρεσιακού συμβουλίου της υπηρεσίας 
προέλευσης κατά παρέκκλιση των κείμενων διατάξεων. 
Η απόφαση του Προέδρου για τη μετάταξη υπαλλήλου 
λαμβάνεται ύστερα από αξιολόγηση από τριμελή επι¬ 
τροπή αποτελούμενη από τον Πρόεδρο και 2 μέλη του 
Συμβουλίου της Αρχής και κατόπιν σχετικής αίτησης 
του προς μετάταξη υπαλλήλου. Η ως άνω επιτροπή 
συγκροτείται από το Συμβούλιο της Αρχής ύστερα από 
εισήγηση που Προέδρου. 

Το προσωπικό, μόνιμο ή με σύμβαση ιδιωτικού δικαίου 
αορίστου χρόνου, που μετατάσσεται σύμφωνα με τις 
διατάξεις του παρόντος στην ΑΔΙΠ εντάσσεται, με την 
απόφαση μετάταξής του, στο βαθμό της θέσης που με¬ 
τατάσσεται με βάση το βαθμό που ήδη κατέχει και τον 
πλεονάζοντα χρόνο στο βαθμό, έως τον τελευταίο ενι¬ 
αίο βαθμό της θέσης, καθώς και το μισθολογικό κλιμάκιο 
που κατέχει. Το ασφαλιστικό-συνταξιοδοτικό καθεστώς 
των μετατασσομένων ρυθμίζεται με ανάλογη εφαρμογή 
της παρ. 4 του άρθρου 3 του ν. 3234/2004 (Α'52)». 

6. Στο τέλος της παραγράφου 10 του άρθρου 69 του 
ν. 4009/2011 προστίθεται εδάφιο ως εξής: 


«Κατά την πρώτη εφαρμογή του παρόντος άρθρου οι 
αναγκαίες διαδικασίες για την πλήρωση των θέσεων 
ορίζονται με απόφαση του Συμβουλίου της Αρχής κα¬ 
τόπιν εισήγησης του Προέδρου αυτής». 

7. Η παράγραφος 11 του άρθρου 69 του ν. 4009/2011 
(Α'195) αντικαθίσταται ως εξής: 

«11. Οι αποδοχές του διοικητικού προσωπικού, μόνιμου 
ή με σύμβαση ιδιωτικού δικαίου αορίστου χρόνου, κα¬ 
θορίζονται με τις διατάξεις του ν. 4024/2011 (Α'226). Οι 
αποδοχές του ειδικού επιστημονικού προσωπικού της 
ΑΔΙΠ, μόνιμου ή με σύμβαση ιδιωτικού δικαίου αορίστου 
χρόνου, καθώς και του από μετάταξη προσωπικού στις 
θέσεις αυτές, καθορίζεται με την παράγραφο 3 του 
άρθρου 22 του ως άνω νόμου». 

8. Η παράγραφος 8 του άρθρου 67 του ν. 4009/2011 
(Α'195) αντικαθίσταται ως εξής: 

«8. Ο πρόεδρος του Συμβουλίου της Αρχής είναι πλή¬ 
ρους και αποκλειστικής απασχόλησης και λαμβάνει απο¬ 
δοχές και τα λοιπά μέλη του Συμβουλίου λαμβάνουν 
αποζημίωση για τη συμμετοχή τους στις συνεδριάσεις 
του Συμβουλίου. Το ύψος των αποδοχών του προέδρου, 
καθώς και το ύψος της αποζημίωσης ανά συνεδρίαση 
των λοιπών μελών καθορίζεται με κοινή απόφαση των 
Υπουργών Οικονομικών και Παιδείας και Θρησκευμάτων, 
Πολιτισμού και Αθλητισμού, η οποία δημοσιεύεται στην 
Εφημερίδα της Κυβερνήσεως». 

9. Η παράγραφος 9 του άρθρου 67 του ν. 4009/2011 
(Α'195) αντικαθίσταται ως εξής: 

«9. Οι δαπάνες και η αποζημίωση μετακίνησης των 
μελών του Συμβουλίου της Αρχής και του γενικού δι¬ 
ευθυντή για την άσκηση των καθηκόντων τους καλύ¬ 
πτονται από την Αρχή». 

10. α.'Εως τη συγκρότηση του Συμβουλίου που προ- 
βλέπεται στο άρθρο 67 του ν. 4009/2011 (Α'195) παρα- 
τείνεται η θητεία των μελών της Ολομέλειας με τη 
σύνθεσή της κατά τις 31.8.2012 και επαναφέρεται σε ισχύ 
το άρθρο 11 του ν. 3374/2005 (Α'189), όπως αυτό τροπο¬ 
ποιήθηκε με την περ. ιβ'του άρθρου 38 του ν. 3848/2010 
(Α'71). Η εν λόγω παράταση ισχύει έως τις 31.8.2013 κατά 
μέγιστο και ισχύει και για τα μέλη που έχουν συντα- 
ξιοδοτηθεί ή πρόκειται να συνταξιοδοτηθούν από την 
οργανική τους θέση έως την ανωτέρω ημερομηνία. 

β. Το ύψος των αποδοχών του προέδρου, καθώς και 
το ύψος της αποζημίωσης ανά συνεδρίαση των λοι¬ 
πών μελών, για το διάστημα αυτό, καθορίζεται με κοι¬ 
νή απόφαση των Υπουργών Οικονομικών και Παιδείας 
Πολιτισμού και Αθλητισμού και θρησκευμάτων, η οποία 
δημοσιεύεται στην Εφημερίδα της Κυβερνήσεως. 

11. Έως την έγκριση του Οργανισμού της ΑΔΙΠ, τα 
θέματα που θα ρυθμίζονται σε αυτόν αποφασίζονται 
από την Ολομέλεια ή το Συμβούλιο αφότου συγκροτη¬ 
θεί. Μέχρι τη συγκρότηση του Συμβουλίου της ΑΔΙΠ, ο 
νέος Πρόεδρος της ΑΔΙΠ, ο οποίος ορίσθηκε σύμφωνα 
με τις διατάξεις του ν. 4009/2011, υπέχει την θέση του 
Προέδρου της Ολομέλειας της ΑΔΙΠ και αναλαμβάνει 
όλες τις σχετικές αρμοδιότητες. 

Άρθρο 43 

Θέματα Οργανισμού Εκδόσεως Διδακτικών Βιβλίων 

1. Η παράγραφοι 12 και 13 του άρθρου 33 του ν. 3966/ 
2011 (Α'118), τροποποιούνται ως ακολούθως: 

«12. Απαιτήσεις, υποχρεώσεις και πόσης φύσεως εκ¬ 
κρεμότητες που υφίστανται κατά την κατάργηση του 

Ο.Ε.Δ.Β. αναλαμβάνονται από το Υπουργείο Παιδείας και 
Θρησκευμάτων, Πολιτισμού και Αθλητισμού, το οποίο 
συνεχίζει και τις εκκρεμείς δίκες. 

13. Ταμειακά υπόλοιπα του Ο.Ε.Δ.Β. έχουν μεταφερθεί 
στον κρατικό προϋπολογισμό και αποτελούν έσοδα του 
Δημοσίου. Οι ανειλημμένες υποχρεώσεις του Ο.Ε.Δ.Β. οι 
οποίες υφίσταντο κατά την κατάργησή του εκκαθαρίζο¬ 
νται και εξοφλούνται σε βάρος του προϋπολογισμού του 
Υπουργείου Παιδείας και θρησκευμάτων, Πολιτισμού 
και Αθλητισμού». 

2. Η παρ. 16 του άρθρου 33 του ν. 3966/2011 (ΑΊ18) 
καταργείται. 

3. Με απόφαση του Υπουργού Παιδείας και θρη¬ 
σκευμάτων, Πολιτισμού και Αθλητισμού καθορίζεται 
ειδικότερα ο τρόπος εκκαθάρισης του καταργηθέντος 
οργανισμού. 

Άρθρο 44 

Γενικές Διευθύνσεις Υπουργείου Παιδείας 
και Θρησκευμάτων, Πολιτισμού και Αθλητισμού 

Τα υπό στοιχεία γ' και στ'της παρ. 2 του άρθρου 1 του 
π.δ. 339/1990 (Α'135) «ΣΥΣΤΑΣΗ ΓΕΝΙΚΩΝ ΔΙΕΥΘΥΝΣΕΩΝ 
ΚΑΙ ΜΟΝΑΔΑΣ ΣΤΡΑΤΗΓΙΚΟΥ ΣΧΕΔΙΑΣΜΟΥ ΚΑΙ ΑΝΑ¬ 
ΛΥΣΗΣ ΠΟΛΙΤΙΚΗΣ ΣΤΟ ΥΠΟΥΡΓΕΙΟ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ», όπως τροποποιήθηκε και ισχύει, 
αντικαθίστανται αντίστοιχα ως εξής: 

«γ'της Γενικής Διεύθυνσης Διοίκησης Πρωτοβάθμιας 
και Δευτεροβάθμιας Εκπαίδευσης, υπάλληλος του κλά¬ 
δου ΠΕ1 Διοικητικού ή εκπαιδευτικός της Πρωτοβάθμιας 
και Δευτεροβάθμιας Εκπαίδευσης» και «στ'της Γενικής 
Διεύθυνσης Ευρωπαϊκών και Διεθνών Εκπαιδευτικών 
Θεμάτων, υπάλληλος του κλάδου ΠΕ 1 Διοικητικού». 

Άρθρο 44Α 

Επείγοντα θέματα αρμοδιότητας Υπουργείου 
Παιδείας και Θρησκευμάτων, 

Πολιτισμού και Αθλητισμού 

1. Το σύνολο των υπαλλήλων των καταργηθέντων 
Ο.Ε.Ε.Κ. και Ο.Ε.Δ.Β., που έχουν μεταφερθεί στην Κ.Υ. του 
Υπουργείου Παιδείας και Θρησκευμάτων, Πολιτισμού 
και Αθλητισμού η σε άλλες υπηρεσίες του ή εποπτευ¬ 
όμενους φορείς του, μετατάσσονται ή μεταφέρονται 
και τοποθετούνται σε αυτοδίκαια συνιστώμενες προ¬ 
σωποπαγείς θέσεις, αντίστοιχης κατηγορίας και κλά¬ 
δου ή ειδικότητας, οι οποίες προστίθενται, στις θέσεις 
της Κ.Υ. του Υπουργείου Παιδείας και Θρησκευμάτων, 
Πολιτισμού και Αθλητισμού ή των άλλων υπηρεσιών ή 
των εποπτευόμενων φορέων του, αντίστοιχα, και για 
τις οποίες κατέχουν τα τυπικά προσόντα. Η διαδικασία 
μετάταξης ή μεταφοράς και τοποθέτησης ολοκληρώνε¬ 
ται μέσα σε προθεσμία ενός μήνα από τη δημοσίευση 
του παρόντος. 

2. Η τοποθέτηση των υπαλλήλων της προηγούμενης 
παραγράφου στις προσωποπαγείς θέσεις γίνεται με 
απόφαση του Υπουργείου Παιδείας και Θρησκευμάτων, 
Πολιτισμού και Αθλητισμού, χωρίς γνώμη των οικείων 
υπηρεσιακών συμβουλίων, που δημοσιεύεται στην Εφη¬ 
μερίδα της Κυβερνήσεως και ενέχει τη διαπίστωση της 
σύστασης των προσωποπαγών θέσεων, την κατάργηση 
των αντίστοιχων προσωρινών και την παράλληλη δέ¬ 
σμευση κενών ή κενούμενων οργανικών θέσεων των 
υπηρεσιών ή των φορέων υποδοχής, καταρχήν, της ίδιας 
ή, αν δεν υπάρχει της ίδιας, άλλης κατηγορίας. 


3. Υπάλληλοι κατηγορίας ΠΕ, ΤΕ και ΔΕ με σχέση ερ¬ 
γασίας ιδιωτικού δικαίου αορίστου χρόνου που ανήκουν 
στο σύνολο των υπαλλήλων που προβλέπονται στην 
παράγραφο 1 και κατέχουν ειδικότητες οι οποίες δεν 
προβλέπονται στις διατάξεις των Οργανισμών των υπη¬ 
ρεσιών ή των φορέων υποδοχής του Υπουργείου Παι¬ 
δείας και Θρησκευμάτων, Πολιτισμού και Αθλητισμού, 
εντάσσονται σε ειδικότητα Διοικητικού της αντίστοιχης 
κατηγορίας. Υπάλληλοι κατηγορίας ΥΕ με σχέση εργα¬ 
σίας ιδιωτικού δικαίου αορίστου χρόνου που ανήκουν 
στο σύνολο των υπαλλήλων που προβλέπονται στην 
παράγραφο 1 και κατέχουν ειδικότητες οι οποίες δεν 
προβλέπονται στις διατάξεις των Οργανισμών των υπη¬ 
ρεσιών ή των φορέων υποδοχής του Υπουργείου Παι¬ 
δείας και Θρησκευμάτων, Πολιτισμού και Αθλητισμού, 
εντάσσονται σε ειδικότητα Επιμελητή ή άλλη συναφή 
ειδικότητα. Αν δεν υπάρχει ούτε ειδικότητα Επιμελητή ή 
άλλη συναφή οι υπάλληλοι της κατηγορίας ΥΕ εντάσσο¬ 
νται σε οποιαδήποτε άλλη ειδικότητα που προβλέπεται 
στις διατάξεις των Οργανισμών των υπηρεσιών ή των 
φορέων στους οποίους μεταφέρονται. 

4. Στις υπηρεσίες, στις οποίες δύνανται να μεταφέ- 
ρονται ή μετατάσσονται οι υπάλληλοι της παραγράφου 
1, συμπεριλαμβάνονται και οι Γ ενικές Γ ραμματείες του 
Υπουργείου Παιδείας και Θρησκευμάτων, Πολιτισμού 
και Αθλητισμού, καθώς και οι εποπτευόμενοι από αυτές 
φορείς. 

5. Στην Κ.Υ., στις άλλες υπηρεσίες και στους εποπτευ¬ 
όμενους φορείς του Υπουργείου Παιδείας και Θρησκευ¬ 
μάτων, Πολιτισμού και Αθλητισμού που μεταφέρονται ή 
μετατάσσονται οι υπάλληλοι της παραγράφου 1, μετα- 
φέρονται, αντίστοιχα, και οι πόροι του προϋπολογισμού 
των φορέων που καλύπτουν τη μισθοδοσία τους. 

6. Ο χρόνος υπηρεσίας των υπαλλήλων της παρα¬ 
γράφου 1 που έχει διανυθεί από την τοποθέτησή τους 
σε προσωρινές θέσεις της Κ.Υ. του Υπουργείου Παι¬ 
δείας και Θρησκευμάτων, Πολιτισμού και Αθλητισμού 
έως την τοποθέτηση τους στις προσωποπαγείς θέσεις 
θεωρείται χρόνος πραγματικής υπηρεσίας για τα θέ¬ 
ματα βαθμολογικής και μισθολογικής εξέλιξης, καθώς 
και για κάθε άλλη συνέπεια περιλαμβανομένης και της 
μονιμοποίησης όσων όφειλαν να συμπληρώσουν διετή 
δοκιμαστική περίοδο. 

7. Με κοινή απόφαση των Υπουργών Υγείας και Παι¬ 
δείας και Θρησκευμάτων, Πολιτισμού και Αθλητισμού 
που δημοσιεύεται στην Εφημερίδα της Κυβερνήσεως, 
ρυθμίζονται τα θέματα που αφορούν στους όρους και 
τον τρόπο υλοποίησης και λειτουργίας Κεντρικού Πλη¬ 
ροφοριακού Συστήματος, το οποίο θα αποσκοπεί ιδίως 
στην υποστήριξη των αρμοδιοτήτων του Ε.ΚΕ.Α. και των 
Μονάδων Αιμοδοσίας στην προώθηση της εθελοντικής 
αιμοδοσίας και στο συντονισμό των υπηρεσιών αιμοδο¬ 
σίας της χώρας για τη διακίνηση του αίματος και των 
παραγώγων του, από το Εθνικό Δίκτυο Έρευνας και 
Τεχνολογίας (ΕΔΕΤ Α.Ε.). 

8. Η διάταξη της περίπτωσης 1 του άρθρου 81 του ν. 
4009/2011, τροποποιείται από τότε που ίσχυσε ως εξής: 
«1. Ο ν. 5343/1932 (Α'86), εκτός των άρθρων 120 έως και 
123, 272 πλην του τελευταίου εδαφίου της παραγρά¬ 
φου 3, όπως ισχύει, 326,327 και 329 έως και 333». 

9. Η περίπτωση ε' της παραγράφου 3 του άρθρου 38 
του ν. 3205/2003 (Α'297), όπως αυτό αντικαταστάθηκε 
από το στοιχείο II της περίπτωσης 22 της υποπαρα- 

γράψου Γ.1. της παραγράφου Γ' του άρθρου πρώτου 
του ν. 4093/2012 (Α'222) καταλαμβάνει και τους Ειδικούς 
Λειτουργικούς Επιστήμονες της Ελληνικής Επιτροπής 
Ατομικής Ενέργειας (Ε.Ε.Α.Ε.). 

10. Στο τέλος του τελευταίου εδαφίου της περίπτωσης 
α' της παραγράφου 2 του άρθρου 9 του ν. 4009/2011 
(Α'195), όπως τροποποιήθηκε με την παράγραφο 1 του 
άρθρου 3 του ν. 4076/2012 (Α'159) προστίθεται εδάφιο 
ως εξής : «... για τετραετή θητεία».. 

11. α) Μέλη οικογενειών με τουλάχιστον ένα αναγνω¬ 
ρισμένο μέλος ως θύμα τρομοκρατικής επίθεσης δικαι¬ 
ούνται μετά από αίτησή τους χορήγηση υποτροφίας 
από το Ίδρυμα Κρατικών Υποτροφιών (Ι.Κ.Υ.) για τη διε¬ 
νέργεια μεταπτυχιακών ή διδακτορικών σπουδών στην 
αλλοδαπή ή ημεδαπή. 

β) Η διαδικασία χορήγησης της υποτροφίας, καθώς 
και κάθε άλλη αναγκαία λεπτομέρεια για την υλοποίηση 
της παρούσας παραγράφου ρυθμίζεται με απόφαση του 
Υπουργού Παιδείας και Θρησκευμάτων, Πολιτισμού και 
Αθλητισμού. 

12. α) Η παράγραφος 4 του άρθρου 6 του ν. 3027/2002 
(Α'152), όπως τροποποιήθηκε από την παράγραφο 5 του 
άρθρου 4 του ν. 3697/2008 (Α'159) αντικαθίσταται ως 
εξής: 

«4. Εκπαιδευτικοί πρωτοβάθμιας και δευτεροβάθμιας 
εκπαίδευσης, που είναι σύζυγοι καθηγητών ή λεκτόρων 
ή καθηγητών εφαρμογών ΑΕΙ, μπορούν με αίτηση τους 
να αποσπώνται, Κατ’ εξαίρεση της κείμενης νομοθεσίας 
και για όσο χρόνο υπηρετεί ο / η σύζυγος καθηγητής 
ή λέκτορας ή καθηγητής εφαρμογών στα ΑΕΙ, σε αντί¬ 
στοιχη εκπαιδευτική μονάδα της πόλης όπου είναι η 
έδρα του Τμήματος ή Παραρτήματος του ΑΕΙ στο οποίο 
υπηρετεί ο / η σύζυγος τους». 

β) Η περίπτωση γ' της παραγράφου 6 του άρθρου 31 
του ν. 3848/2010 (Α'71) καταργείται. 

13. Κατά την αληθή της έννοια, η διάταξη του πρώτου 
εδαφίου της παραγράφου 14 του άρθρου ενάτου του 
ν. 4057/2012 (Α'54) δεν εφαρμόζεται επί των αδειών 
υπηρεσιακής εκπαίδευσης των εκπαιδευτικών της ιδι¬ 
ωτικής εκπαίδευσης. 

14. Οι παράγραφοι 1 και 2 του άρθρου 2 του ν. 3376/2005 
(Α'191) αντικαθίστανται ως εξής: 

«1. Στο Σ.Ε.Π. εγγράφονται τα τέκνα των υπαλλήλων 
του Ευρωπαϊκού Οργανισμού για την Ασφάλεια Δικτύων 
και Πληροφοριών ή άλλων υπηρεσιών της Ευρωπαϊκής 
Ένωσης. Μπορούν ακόμη να εγγράφονται κατά προ¬ 
τεραιότητα: α) τέκνα υπαλλήλων των Διεθνών Οργα¬ 
νισμών και των διπλωματικών αποστολών που εδρεύ¬ 
ουν στο Ηράκλειο της Κρήτης, β) τέκνα των οποίων ο 
ένας τουλάχιστον από τους γονείς τους είναι πολίτης 
χώρας- μέλους της Ε.Ε. και γ) τέκνα εργαζομένων σε 
Οργανισμούς, ιδρύματα και άλλους φορείς των οποίων 
το αντικείμενο αφορά στην'Ερευνα και Ανάπτυξη. 2. Σε 
περίπτωση που ο αριθμός των αιτήσεων εγγραφής μα¬ 
θητών των περιπτώσεων α', β', και γ' της προηγουμένης 
παραγράφου υπερβαίνει τον αριθμό των υπολειπόμενων 
κενών θέσεων, η επιλογή των μαθητών που θα εγγρα- 
φούν γίνεται με βάση κριτήρια που καθορίζονται με την 
υπουργική απόφαση που εκδίδεται βάσει του άρθρου 
7 παράγραφος 3». 

15. α) Από την αγωνιστική περίοδο 2013-2014 στο πρω¬ 
τάθλημα Γ' Εθνικής Κατηγορίας Ποδοσφαίρου αγωνί¬ 
ζονται μόνο ερασιτεχνικά σωματεία. 


β) Μετά το τελευταίο εδάφιο της παραγράφου 1 του 
άρθρου 111 του ν. 2725/1999 (Α' 121), όπως τροποποιήθηκε 
με το ν. 2947/2001 (Α' 228), προστίθεται νέο εδάφιο ως 
εξής : «Κατ’ εξαίρεση οι Ποδοσφαιρικές Ανώνυμες Εται¬ 
ρείες (Π.Α.Ε.) όλων των κατηγοριών, που υποβιβάζονται 
σε Ερασιτεχνική Κατηγορία, υποχρεωτικώς εκκαθαρίζο¬ 
νται εντός τριών (3) μηνών από τον υποβιβασμό τους». 

16. Μετά την παρ. 6 του άρθρου 12 του ν. 4076/2012 
(Α'159) προστίθενται παράγραφοι 7 και 8 ως ακολούθως: 

«7. Η ανάδειξη όλων των μονομελών οργάνων των ΑΕΙ 
δύναται να λαμβάνει χώρα μέσω εκλογικής διαδικασίας 
με ηλεκτρονική ψήφο, χωρίς την προγενέστερη διενέρ¬ 
γεια αυτής με κάλπη. Κάθε αναγκαία λεπτομέρεια για 
την υλοποίηση της παρούσας παραγράφου ρυθμίζεται 
με απόφαση του Υπουργού Παιδείας και θρησκευμάτων, 
Πολιτισμού και Αθλητισμού. 

8. Έως την έκδοση του προεδρικού διατάγματος σύ¬ 
στασης των Σχολών σε κάθε ΑΕΙ, κάθε Τμήμα που δεν 
εντάσσεται σε Σχολή νοείται ως μία Σχολή». 

ΚΕΦΑΛΑΙΟ ΤΕΤΑΡΤΟ 
ΜΕΤΑΒΑΤΙΚΕΣ ΚΑΙ ΚΑΤΑΡΓΟΥΜΕΝΕΣ 
ΔΙΑΤΑΞΕΙΣ - ΕΝΑΡΞΗ ΙΣΧΥΟΣ 

Αρθρο 45 

Μεταβατικές διατάξεις 

1. Οι σχετικές διατάξεις για τις αμοιβές, αποδοχές 
και κάθε είδους αποζημιώσεις των μελών του Δ.Σ. των 
απορροφώντων φορέων συνεχίζουν να ισχύουν μέχρι 
την έκδοση των σχετικών αποφάσεων που προβλέπο- 
νται στα άρθρα 4 παρ. 2, 16 παρ. 6, 16 παρ. 9 και 17 
παρ. 6 του παρόντος. 

2. α. Μέχρι την έκδοση της απόφασης του πρώτου 
εδαφίου της παραγράφου 1 του άρθρου 4, το «Ιδρυμα 
Νεολαίας και δια βίου Μάθησης» διοικείται από το Δι¬ 
οικητικό Συμβούλιο, το οποίο έχει ορισθεί με την κοινή 
υπουργική απόφαση υπ’ αριθ. 127175/Η/4.11.2011 (Β'2508) 
κατά τις ισχύουσες διατάξεις που αφορούν στην λει¬ 
τουργία του. Με την έκδοση της ανωτέρω απόφασης, 
η θητεία των Μελών του Διοικητικού Συμβουλίου που 
έχει ορισθεί με την κοινή υπουργική απόφαση υπ’ αριθ. 
127175/Η/4.11.2011, λήγει αζημίως για το Δημόσιο. Οι θη¬ 
τείες των Προέδρων, Αντιπροέδρων, Διευθυνόντων Συμ¬ 
βούλων και μελών Δ.Σ. των φορέων που απορροφώνται 
από το «Ίδρυμα Νεολαίας και Δια Βίου Μάθησης» έχουν 
ήδη καταργηθεί σύμφωνα με την κοινή υπουργική από¬ 
φαση 127175/ Η/4.11.2011. 

β. Μέχρι την έκδοση της απόφασης της παραγράφου 
1 του άρθρου 16 του παρόντος, ο Ε.Ο.Π.Π.Ε.Π. διοικείται 
από το Διοικητικό Συμβούλιο του Ε.Ο.Π.Π. που έχει ορι- 
σθεί με την υπ’ αριθ. 155723/Η/8.12.2010 (ΦΕΚ ΥΟΔΔ 450) 
απόφαση του Υπουργού Παιδείας και θρησκευμάτων, 
Πολιτισμού και Αθλητισμού. Με την έκδοση της ανωτέρω 
απόφασης, η θητεία των Μελών του Διοικητικού Συμβου¬ 
λίου που έχει ορισθεί με την υπ’ αριθμ. 155723/Η/8.12.2010 
(ΦΕΚ ΥΟΔΔ 450) Απόφαση του Υπουργού Παιδείας και 
θρησκευμάτων, Πολιτισμού και Αθλητισμού, λήγει αζη¬ 
μίως για το Δημόσιο. Η υπηρεσία του Προέδρου του 
Δ.Σ. στη θέση αυτή, από την ημερομηνία συγκρότησης 
του Δ.Σ. του Ε.Ο.Π.Π. με την υπ’ αριθ. 155723/Η/8.12.2010 
(ΦΕΚ 405 ΥΟΔΔ) απόφαση του Υπουργού Παιδείας και 
θρησκευμάτων, Πολιτισμού και Αθλητισμού μέχρι και 
τη λήξη της θητείας του, για τη οργανική του θέση 
θεωρείται συνεχής για κάθε συνέπεια. 

3. α. Μέχρι να τεθεί σε ισχύ ο Κανονισμός Λειτουργίας 
του ΙΝΕΔΙΒΙΜ σύμφωνα με το άρθρο 7 του παρόντος 
ισχύουν οι διατάξεις που διέπουν τον απορροφώντα 
φορέα σύμφωνα με την κοινή υπουργική απόφαση 
127175/Η/4.11.2011. 

β. Μέχρι να τεθεί σε ισχύ ο Κανονισμός λειτουργίας 
του Ε.Ο.Π.Π.Ε.Π. σύμφωνα με το άρθρο 25 του παρό¬ 
ντος ισχύουν οι διατάξεις που διέπουν τον απορροφώ¬ 
ντα φορέα σύμφωνα με την κοινή υπουργική απόφαση 
119959/Η/20.10.2011 (Β'2351).'0λα τα σχετικά θέματα που 
ορίζονται στο άρθρο 25 του παρόντος και δεν ρυθμίζο¬ 
νται με τις διατάξεις της κοινής υπουργικής απόφασης 
του προηγούμενου εδαφίου ρυθμίζονται προσωρινά με 
αποφάσεις του Διοικητικού Συμβουλίου του Ε.Ο.Π.Π.Ε.Π.. 

4. Το προσωπικό του ΙΝΕΔΙΒΙΜ που έχει ενταχθεί στο 
καθεστώς εργασιακής εφεδρείας του άρθρου 34 παρ. 
7 του ν. 4024/2011 παραμένει στο καθεστώς σύμφωνα 
με τα όσα ορίζουν οι κείμενες διατάξεις. 

5. α. Μέχρι να τεθεί σε ισχύ ο Κανονισμός Προμηθειών 
του ΙΝΕΔΙΒΙΜ σύμφωνα με το άρθρο 8 του παρόντος, 
εφαρμόζεται ο αντίστοιχος Κανονισμός του απορροφώ- 
ντος φορέα σύμφωνα με την κοινή υπουργική απόφαση 
127175/Η/4.11.2011. 

β. Μέχρι να τεθούν σε ισχύ οι Κανονισμοί Οικονομικής 
Διαχείρισης και Προμηθειών του Ε.Ο.Π.Π.Ε.Π. σύμφωνα 
με το άρθρο 26 του παρόντος, εφαρμόζονται οι αντί¬ 
στοιχοι Κανονισμοί που έχουν εκδοθεί με τις υπ’ αριθμ. 
23238/Η/5.3.2012 (Β' 620) και υπ’ αριθμ. 23237/Η/5.3.2012 
(Β' 619) αποφάσεις του Υπουργού Παιδείας και Θρη¬ 
σκευμάτων, Πολιτισμού και Αθλητισμού. 

6. α. Οι οργανικές θέσεις του ΙΝΕΔΙΒΙΜ, οι οποίες προσ¬ 
διορίζονται στο άρθρο 11 του παρόντος πληρώνονται 
με το προσωπικό που έχει το Ίδρυμα Νεολαίας και δια 
Βίου Μάθησης μετά τη συγχώνευση που έγινε με την 
κοινή υπουργική απόφαση 127175/Η/4.11.2011 και της 
μεταφοράς προσωπικού και αρμοδιοτήτων που έγινε 
με τις κοινή υπουργική απόφαση 127176/Η/4.11.2011 και 
127177/Η/4.11.2011. Η μισθοδοσία του προσωπικού και των 
δικηγόρων των συγχωνευθέντων φορέων συνεχίζει να 
καταβάλλεται από το Ίδρυμα Νεολαίας και Δια Βίου 
Μάθησης κατ’ εφαρμογή των εκάστοτε ισχυουσών δι¬ 
ατάξεων. 

β. Οι θέσεις του Ε.Ο.Π.Π.Ε.Π., οι οποίες προσδιορίζονται 
στο άρθρο 29 του παρόντος πληρώνονται με το, πάσης 
φύσης και σχέσης, προσωπικό που έχει ο Εθνικός Ορ¬ 
γανισμός Πιστοποίησης Προσόντων και Επαγγελματικού 
Προσανατολισμού (Ε.Ο.Π.Π.Ε.Π.) μετά τη συγχώνευση 
που έγινε με την υπ' αριθμ. 119959/Η/20.10.2011 (Β'2351) 
κοινή υπουργική απόφαση και την υπ’ αριθμ. ΓΠ/3799/ 
30.12.2011 απόφαση του Προέδρου του Διοικητικού Συμ¬ 
βουλίου του Οργανισμού Πιστοποίησης Προσόντων 
και Επαγγελματικού Προσανατολισμού (Ε.Ο.Π.Π.Ε.Π.) η 
οποία κυρώθηκε με την παρ. 2α του άρθρου 329 του 
ν. 4072/2012 (Α'86). Η ένταξη του ανωτέρω προσωπικού 
στις προβλεπόμενες θέσεις, βάσει των προσόντων που 
διαθέτουν κατά το χρόνο ένταξης, πραγματοποιείται με 
διαπιστωτική πράξη του Δ.Σ. του Οργανισμού η οποία 
δημοσιεύεται στην Εφημερίδα της Κυβερνήσεως. 

7. Το πάσης φύσης και σχέσης, προσωπικό που μετα¬ 
φέρθηκε και υπηρετεί στο ΙΝΕΔΙΒΙΜ και τον Ε.Ο.Π.Π.Ε.Π. 
αντίστοιχα διατηρεί το ασφαλιστικό και συνταξιοδοτικό 
καθεστώς στο οποίο υπαγόταν πριν την μεταφορά του. 

8. α. Ο συνολικός χρόνος υπηρεσίας του ενταχθέντος ή 


μεταφερθέντος προσωπικού στο ΙΝΕΔΙΒΙΜ που έχει δια- 
νυθεί στους φορείς προέλευσής του και ο χρόνος που 
αναγνωρίστηκε ως χρόνος υπηρεσίας κατά τις κείμενες 
διατάξεις θεωρείται χρόνος πραγματικής υπηρεσίας για 
τα θέματα βαθμολογικής και μισθολογικής εξέλιξης και 
για κάθε άλλη έννομη συνέπεια. 

β. Ο συνολικός χρόνος υπηρεσίας του ενταχθέντος 
ή μεταφερθέντος προσωπικού στον Ε.Ο.Π.Π. και μετέ- 
πειτα στον Ε.Ο.Π.Π.Ε.Π. που έχει διανυθεί στους φορείς 
προέλευσής του θεωρείται χρόνος πραγματικής υπη¬ 
ρεσίας για τα θέματα βαθμολογικής και μισθολογικής 
εξέλιξης και για κάθε άλλη έννομη συνέπεια. Αρμόδιο 
για την αναγνώριση της προϋπηρεσίας του ανωτέρω 
προσωπικού η οποία αποκτήθηκε πριν την πρόσληψη ή 
μεταφορά του στους φορείς προέλευσης είναι το Δ.Σ. 
του Ε.Ο.Π.Π.Ε.Π. σύμφωνα με τις κείμενες διατάξεις για 
τα Ν.Π.Ι.Δ. και το νομοθετικό καθεστώς που ίσχυε πριν 
την ημερομηνία δημοσίευσης της υπ’ αριθμ. 119959/Η/ 
20.10.2011 (Β'2351) κοινή υπουργική απόφαση Η κατά 
τα ανωτέρω, αναγνωρισθείσα προϋπηρεσία θεωρείται 
χρόνος πραγματικής υπηρεσίας για τα θέματα βαθμο¬ 
λογικής και μισθολογικής εξέλιξης και για κάθε άλλη 
έννομη συνέπεια. 

9.α. Οι υφιστάμενοι, έως ημερομηνία συγχώνευσης, 
τραπεζικοί λογαριασμοί των συγχωνευόμενων φορέ¬ 
ων με την κοινή υπουργική απόφαση 127175/Η/4.11.2011 
(Β'2508) συνεχίζουν να λειτουργούν επ’ ονόματι και για 
λογαριασμό του Ιδρύματος Νεολαίας και Δια Βίου Μά¬ 
θησης συνεχίζοντας να εξυπηρετούν τους σκοπούς, για 
τους οποίους συνεστήθησαν, όσο αυτό είναι αναγκαίο. 
Τα ταμειακά υπόλοιπα και τα υπόλοιπα τραπεζικών λο¬ 
γαριασμών των απορροφώμενων φορέων με την κοινή 
υπουργική απόφαση 127175/Η/4.11.2011 εξυπηρετούν από 
την ημερομηνία συγχώνευσης τις ανάγκες του Ιδρύμα¬ 
τος Νεολαίας και Δια Βίου Μάθησης. 

β. Οι υφιστάμενοι έως την 20.11.2011 τραπεζικοί λο¬ 
γαριασμοί των συγχωνευόμενων φορέων με την κοι¬ 
νή υπουργική απόφαση 119959/Η/20.10.2011 συνεχίζουν 
να λειτουργούν επ’ ονόματι και για λογαριασμό του 
Ε.Ο.Π.Π.Ε.Π. συνεχίζοντας να εξυπηρετούν τους σκο¬ 
πούς, για τους οποίους συνεστήθησαν, όσο αυτό είναι 
αναγκαίο. Τα ταμειακά υπόλοιπα και τα υπόλοιπα τρα¬ 
πεζικών λογαριασμών των απορροφώμενων φορέων με 
την κοινή υπουργική απόφαση 119959/ Η/20.10.2011 εξυ¬ 
πηρετούν από την 20.11.2011 τις ανάγκες του Ε.Ο.Π.Π.Ε.Π.. 

ΙΟ.α.Έργα, δράσεις και προγράμματα συγχρηματοδο- 
τούμενα από την Ε.Ε. ή χρηματοδοτούμενα από ευρω¬ 
παϊκούς ή εθνικούς πόρους τα οποία έχουν αναληφθεί 
και υλοποιούνται από τους συγχωνευόμενους φορείς 
με την κοινή υπουργική απόφαση 127175/Η/4.11.2011, 
υλοποιούνται εφεξής από το Ίδρυμα Νεολαίας και Δια 
Βίου Μάθησης, το οποίο είναι καθολικός διάδοχος των 
συγχωνευόμενων με την κοινή υπουργική απόφαση 
127175/Η/4.11.2011 φορέων ως προς όλα τα δικαιώματα 
και τις υποχρεώσεις που απορρέουν από τις ανωτέρω 
πράξεις, δράσεις και προγράμματα, καθώς και δικαι¬ 
ούχος των τραπεζικών λογαριασμών των φορέων για 
τη χρηματοδότηση αυτών των πράξεων, δράσεων και 
προγραμμάτων. Στις υποχρεώσεις και τα δικαιώματα 
αυτά περιλαμβάνονται και όσα προκύπτουν από αναλη- 
φθείσες συμβάσεις έργου μέχρι τη λήξη τους. 

β.ΊΞργα, δράσεις και προγράμματα συγχρηματοδοτού- 
μενα από την Ε.Ε. ή χρηματοδοτούμενα από ευρωπαϊ- 

κούς ή εθνικούς πόρους τα οποία έχουν αναληφθεί και 
υλοποιούνται από τους συγχωνευόμενους φορείς με την 
κοινή υπουργική απόφαση 119959/Η/20.10.2011, υλοποι¬ 
ούνται εφεξής από την 20.11.2011 από τον Ε.Ο.Π.Π.Ε.Π., ο 
οποίος είναι καθολικός διάδοχος των συγχωνευόμενων 
με την κοινή υπουργική απόφαση 119959/Η/20.10.2011 φο¬ 
ρέων ως προς όλα τα δικαιώματα και τις υποχρεώσεις 
που απορρέουν από τις ανωτέρω, πράξεις, δράσεις 
και προγράμματα, καθώς και δικαιούχος των τραπε¬ 
ζικών λογαριασμών των συγχωνευόμενων φορέων για 
τη χρηματοδότηση αυτών των πράξεων, δράσεων και 
προγραμμάτων. Στις υποχρεώσεις και τα δικαιώματα 
αυτά περιλαμβάνονται και όσα προκύπτουν από αναλη- 
φθείσες συμβάσεις έργου μέχρι τη λήξη τους. 

ΙΙ.α. Τα υπόλοιπα των πιστώσεων των εγκεκριμέ¬ 
νων προϋπολογισμών του έτους 2011 των απορρο- 
φώμενων φορέων με την κοινή υπουργική απόφαση 
127175/Η/4.11.2011, ύστερα από την εξόφληση των ήδη 
ανειλημμένων υποχρεώσεων, μεταφέρθηκαν ως επιχο¬ 
ρήγηση στο Ίδρυμα Νεολαίας και Δια Βίου Μάθησης. 

β. Τα υπόλοιπα των πιστώσεων των εγκεκριμένων προ¬ 
ϋπολογισμών του έτους 2011 των απορροφώμενων φορέ¬ 
ων με την κοινή υπουργική απόφαση 119959/Η/20.10.2011 
καθώς και ταμειακά υπόλοιπα και υπόλοιπα τραπεζι¬ 
κών λογαριασμών αυτών, μεταφέρονται με εντολή του 
Υπουργού Παιδείας και Θρησκευμάτων, Πολιτισμού και 
Αθλητισμού, ως επιχορήγηση στον Ε.Ο.Π.Π.Ε.Π.. 

12. α. Όπου στις διατάξεις της κείμενης νομοθεσίας 
προβλέπεται συμμετοχή εκπροσώπων των απορροφώ¬ 
μενων με την κοινή υπουργική απόφαση 127175/Η/4.11.2011 
φορέων σε Διοικητικά Συμβούλια, σε Επιτροπές Παρακο¬ 
λούθησης και σε κάθε είδους συλλογικά όργανα, νοείται 
από την ημερομηνία συγχώνευσης η συμμετοχή εκπρο¬ 
σώπου του Ιδρύματος Νεολαίας και Δια Βίου Μάθησης. 

β. Από την 20.11.2011 όπου στις διατάξεις της κείμε¬ 
νης νομοθεσίας προβλέπεται συμμετοχή εκπροσώπων 
των συγχωνευόμενων φορέων ή του απορροφώντος 
φορέα σύμφωνα με την κοινή υπουργική απόφαση 
119959/Η/20.10.2011 σε Διοικητικά Συμβούλια, σε Επιτρο¬ 
πές Παρακολούθησης και σε κάθε είδους συλλογικά 
όργανα ή όργανα και επιτροπές του δημόσιου τομέα, 
νοείται η συμμετοχή εκπροσώπου του Ε.Ο.Π.Π.Ε.Π.. 

13. α. Από την 20.11.2011 εκκρεμείς δίκες των συγχω¬ 
νευόμενων φορέων με την κοινή υπουργική απόφαση 
127175/Η/4.11.2011 συνεχίζονται από το Ίδρυμα Νεολαίας 
και Δια Βίου Μάθησης, χωρίς να επέρχεται βίαιη δια¬ 
κοπή τους και χωρίς να απαιτείται άλλη διατύπωση για 
τη συνέχισή τους. 

β. Από την 20.11.2011 εκκρεμείς δίκες των συγχω¬ 
νευόμενων φορέων με την κοινή υπουργική απόφαση 
119959/Η/20.10.2011 συνεχίζονται από τον Ε.Ο.Π.Π.Ε.Π. ως 
καθολικό διάδοχο αυτών, χωρίς να επέρχεται βίαιη δι¬ 
ακοπή τους και χωρίς να απαιτείται οποιαδήποτε άλλη 
διατύπωση για τη συνέχισή τους. 

14. Κατά τα λοιπά και για όσα θέματα ειδικότερα δεν 
ρυθμίζονται στον παρόντα νόμο, συνεχίζουν να ισχύουν 
οι διατάξεις που ίσχυαν για τους απορροφώντες φορείς. 

15. α. Από την ημερομηνία συγχώνευσης, όπου στις 
κείμενες διατάξεις αναφέρεται ένας εκ των συγχω¬ 
νευόμενων φορέων με την κοινή υπουργική απόφαση 
127175/Η/4.11.2011, νοείται το ΙΝΕΔΙΒΙΜ. 

β. Από την ημερομηνία συγχώνευσης, όπου στις 
κείμενες διατάξεις αναφέρεται ένας εκ των συγχω¬ 


νευόμενων φορέων με την κοινή υπουργική απόφαση 
119959/Η/20.10.2011, νοείται ο Ε.Ο.Π.Π.Ε.Π.. 

16. Διατάξεις και αποφάσεις, οι οποίες αφορούν στην 
καταβολή τελών και χρηματικών ποσών για την παροχή 
υπηρεσιών ελέγχου, αδειοδότησης, πιστοποίησης δο¬ 
μών, αξιολόγησης και ένταξης σε μητρώα, πιστοποίησης 
προσόντων και ισοτίμησης τίτλων από τον Ε.Ο.Π.Π.Ε.Π., 
τον Οργανισμό Πιστοποίησης Προσόντων (Ε.Ο.Π.Π.), το 
Εθνικό Κέντρο Πιστοποίησης Δομών Δια Βίου Μάθη¬ 
σης (Ε.ΚΕ.ΠΙΣ.) και το Εθνικό Κέντρο Επαγγελματικού 
Προσανατολισμού (Ε.Κ.Ε.Π.) συνεχίζουν να ισχύουν για 
τον Ε.Ο.Π.Π.Ε.Π. μέχρι την εφαρμογή των διατάξεων 
του άρθρου 20 για τα ανταποδοτικά τέλη και τα τέλη 
εποπτείας. 

17. Στο τέλος της παρ. 13 του άρθρου 24 του 
ν. 3879/2010 (ΑΊ63) προστίθεται το ακόλουθο εδάφιο: 
«Με απόφαση του Υπουργού Παιδείας και Θρησκευμά¬ 
των, Πολιτισμού και Αθλητισμού καθορίζονται τα θέματα 
μεταφοράς, φύλαξης και διαχείρισης του υπάρχοντος 
αρχείου του Ο.Ε.Ε.Κ. και κάθε άλλο ειδικότερο τεχνικό 
ή λεπτομερειακού χαρακτήρα θέμα». 

18. Οι κοινές αποφάσεις των Υπουργών Οικονομικών 
και Παιδείας, Δια Βίου Μάθησης και Θρησκευμάτων υπ’ 
αριθ. 119959/Η/20.10.2011 και υπ’ αριθ. 127175/Η/ 4.11.2011, 
καθώς και το σύνολο των ενεργειών που έχει λάβει 
χώρα δυνάμει αυτών και μετά τη δημοσίευσή τους θεω¬ 
ρούνται νόμιμες μέχρι την έναρξη ισχύος του παρόντος 
νόμου. 

19. Το σύνολο των ενεργειών που έχει λάβει χώρα 
δυνάμει και μετά τη δημοσίευση της υπ’ αριθ. 127177/ 
Η/4.11.2011 κοινής απόφασης των Υπουργών Διοικητικής 
Μεταρρύθμισης και Ηλεκτρονικής Διακυβέρνησης, Οικο¬ 
νομικών και Παιδείας, Δια Βίου Μάθησης και Θρησκευ¬ 
μάτων, θεωρούνται νόμιμες. Όσον αφορά στη μισθο- 
λογική και βαθμολογική εξέλιξη του προσωπικού που 
έχει μεταφερθεί με βάση την ως άνω κοινή υπουργική 
απόφαση έχουν εφαρμογή οι διατάξεις του ν. 4024/2011 
όπως εκάστοτε ισχύουν. 

20. Έως την έναρξη εφαρμογής της υποπαραγράφου 
Θ.3. της παραγράφου Θ'του άρθρου πρώτου του ν. 
4093/2012 (Α'222), κατά τα οριζόμενα στην περίπτωση 
3 της υποπαραγράφου Θ.17. της παραγράφου Θ'του άρ¬ 
θρου πρώτου του ίδιου νόμου, η αρμοδιότητα έκδοσης 
άδειας ίδρυσης και λειτουργίας Ιδιωτικού Ινστιτούτου 
Επαγγελματικής Κατάρτισης (Ι.Ι.Ε.Κ.) ασκείται από τον 
Εθνικό Οργανισμό Πιστοποίησης Προσόντων και Επαγ¬ 
γελματικού Προσανατολισμού (Ε.Ο.Π.Π.Ε.Π.). 

21. Έως τη δημοσίευση των προεδρικών διαταγμάτων 
και των υπουργικών αποφάσεων που προβλέπονται από 
τις διατάξεις του παρόντος νόμου, τα σχετικά θέματα 
ρυθμίζονται από τις κατά τη δημοσίευση του παρόντος 
νόμου ισχύουσες διατάξεις. 

Άρθρο 46 

Τροποποιούμενες και καταργούμενες διατάξεις 

1. Από την έναρξη ισχύος του παρόντος νόμου κα- 
ταργούνταί: 

α) η υπ’ αριθ. 127175/Η/4.11.2011 (Β'2508) κοινή απόφα¬ 
ση των Υπουργών Οικονομικών και Παιδείας, Δια Βίου 
Μάθησης και Θρησκευμάτων, 

β) η υπ’ αριθ. 119959/Η/20.10.2011 (Β' 2351) κοινή απόφα¬ 
ση των Υπουργών Οικονομικών και Παιδείας, Δια Βίου 
Μάθησης και Θρησκευμάτων, όπως τροποποιήθηκε με 

την αριθμ. 147726/Η/23.12.2011 (Β'2957) κοινή υπουργική 
απόφαση, 

γ) οι διατάξεις του πρώτου εδαφίου της περίπτωσης 
Α' της παραγράφου 2 του άρθρου 329 του ν.4072/2012 
(Α' 38) καθ’ ο μέρος με το οποίο κυρώθηκε η υπ’ αριθ. 
119959/Η/20.10.2011 κοινή υπουργική απόφαση, 
δ) οι διατάξεις των παραγράφων 4, 5, 6, 7, 8, 11, 12, 
13 και 14 του άρθρου 11, των περιπτώσεων β'και γ'της 
παραγράφου 4 του άρθρου 16 και της παραγράφου 22 
του άρθρου 24 του ν. 3879/2010 (Α'163), 
ε) κάθε διάταξη που έρχεται σε αντίθεση με τον πα¬ 
ρόντα νόμο. 

στ) το άρθρο 4 του π.δ. 91/2005 (Α'129), η περίπτωση 
γ' της παραγράφου 1 του Κεφαλαίου Α', το τελευταίο 
εδάφιο της παραγράφου 2 του Κεφαλαίου Β' και η 
παράγραφος 3 του Κεφαλαίου Β' του άρθρου 11 του 
π.δ. 50/1996 (Α'45). 

2. Από την έναρξη ισχύος του παρόντος τροποποι¬ 
ούνται, αντικαθίστανται ή συμπληρώνονται οι κάτωθι 
διατάξεις: 

α) Η παράγραφος 3 του άρθρου 3 του ν. 3879/2010, 
(Α'163). 

β) Το άρθρο 85 του νόμου ν. 3528/2007, (Α'51) στο 
τελευταίο εδάφιο της περίπτωσης α' και στις παρα¬ 
γράφους 1, 2 και 3. 

γ) Το άρθρο 68 του ν. 3386/2005, (Α'212). 
δ) Το εδάφιο β' της παρ. 1 του άρθρου 329 του ν. 
4072/2012 (Α'86). 

ε) Η παρ. 3 του άρθρου 19 του ν. 4027/2011 (Α'233). 
στ) Η παρ. 5 του άρθρου 26 του ν. 3549/2007, (Α'69). 
ζ) Το πρώτο εδάφιο της περίπτωσης α'της παραγρά¬ 
φου 11 και η παράγραφος 2 του άρθρου 80, το δεύτερο 
εδάφιο της παραγράφου 5, το εδάφιο γ'της παραγρά¬ 
φου 4, το εδάφιο α'της παραγράφου 5 του άρθρου 77, 
η παράγραφος 4 του άρθρου 32, οι παράγραφοι 1 και 5, 
καθώς και το εδάφιο ε'της παραγράφου 4 του άρθρου 
24, οι παράγραφοι 3, 5, η δεύτερη υποπαράγραφος της 
παραγράφου 7, οι παράγραφοι 8, 9,10 και 11 του άρθρου 
69, οι παράγραφοι 8 και 9 του άρθρου 69, η παράγραφος 
5 του άρθρου 16 και η παράγραφος 4 του άρθρου 19 
του ν. 4009/2011 (Α'195). 

η) Οι παράγραφοι 2, 8, 13,14, 21, του άρθρου 34 του 
ν. 2725/1999 (Α'121). 

θ) Η περίπτωση α της παραγράφου 3 του άρθρου 6 
του π.δ. 130/2000, (Α'113 ). 

ι) Το πρώτο εδάφιο της παραγράφου 6α του άρθρου 
18 του ν. 2947/2001, (Α'228). 

ια) Οι παράγραφοι 12 και 13 του άρθρου 33 και το 
άρθρο 16 του ν. 3966/2011, (Α'118). 
ιβ) Το άρθρο 2 παράγραφος 23 του ν. 2621/1998 (Α'136). 
ιγ) Η παράγραφος Ια του άρθρου 1 του ν. 3899/2010 
(Α'212). 

ιδ) Η παράγραφος 4 του άρθρου 5 του ν. 2552/1997 
(Α'266). 

ιε) Τα άρθρα 4 και 30 του ν. 3848/2010 (Α'71). 
ιστ) Το άρθρο 4 του ν. 3699/2008 (Α'199). 
ιζ) Τα άρθρα 28 και 29 του ν. 682/1977 (Α'244). 
ιη) Τα άρθρα 3 και 12 του ν. 1566/1985 (Α'167). 
ιθ) Η παράγραφος 2 του άρθρου 19 του ν. 3879/2010 
(Α'163). 

κ) Η παράγραφος 13 του άρθρου 24 του ν.3879/2010 
(Α'163). 


Άρθρο 47 

Όσοι μαθητές, τέκνα πολύτεκνων οικογενειών, απο¬ 
φοίτησαν το σχολικό έτος 2010-2011 και μετέχοντας στις 
πανελλαδικές εξετάσεις εισαγωγής στην τριτοβάθμια 
εκπαίδευση, πέτυχαν σε Πανεπιστήμια ή Τ.Ε.Ι. από τα 
οποία όμως διεγράφησαν διότι σύμφωνα με το τότε 
ισχύον νομοθετικό καθεστώς, δεν εντάχθηκαν στην 
ειδική κατηγορία των πολυτέκνων, δύνανται να επα- 
νεγγραφούν στις σχολές εισαγωγής τους εντός δέκα 
εργασίμων ημερών από τη δημοσίευση του παρόντος 
νόμου. 

Άρθρο 48 

Η παρ. 6 του άρθρου 5 του ν. 4076/2012 αντικαθίσταται 
ως εξής: 

«Οι υπηρετούντες Αναπληρωτές Καθηγητές Πανεπι¬ 
στημίων και Τ.Ε.Ι. μπορούν να υποβάλουν αίτηση εξέ¬ 
λιξης στη βαθμίδα του Καθηγητή με τη συμπλήρωση 
τριετούς υπηρεσίας από τη δημοσίευση της πράξης 
διορισμού τους στο ΦΕΚ». 

Άρθρο 49 

Στους Εκπαιδευτικούς του Τεχνικού Επαγγελματικού 
Εκπαιδευτηρίου Α' Κύκλου του Γενικού Νοσοκομείου 
Θεσσαλονίκης «Παπανικολάου», οι οποίοι έχουν ήδη 
μεταταχθεί σε αντίστοιχες οργανικές θέσεις και αντί¬ 
στοιχους κλάδους εκπαιδευτικών του Υπουργείου Παι¬ 
δείας και Θρησκευμάτων, Πολιτισμού και Αθλητισμού 
αναγνωρίζεται η προϋπηρεσία τους στο παραπάνω 
Εκπαιδευτήριο ως προς τον υπολογισμό των μορίων 
της στη συνολική εκπαιδευτική υπηρεσία. 

Άρθρο 50 

Επίκουροι με θητεία Καθηγητές που υπηρετούν κατά 
τη δημοσίευση του παρόντος νόμου, υποβάλλουν αίτηση 
για ανανέωση της θητείας τους, μονιμοποίηση στη βαθ¬ 
μίδα τους ή εξέλιξη στην ανώτερη βαθμίδα ύστερα από 
τη συμπλήρωση τριετίας από τη δημοσίευση της πράξης 
διορισμού τους στην Εφημερίδα της Κυβερνήσεως. Κατά 
τα λοιπά εφαρμόζονται οι διατάξεις των παραγράφων 
2 και 3, οι οποίες εφαρμόζονται αναλόγως και για τη 
διαδικασία της μονιμοποίησης. Σε περίπτωση μονιμοποί¬ 
ησής τους, οι θέσεις τους μετατρέπονται αυτοδικαίως 
σε προσωποπαγείς θέσεις μόνιμων επίκουρων καθη¬ 
γητών, τις οποίες και καταλαμβάνουν έως την εξέλιξή 
τους σύμφωνα με τις διατάξεις του παρόντος νόμου, 
έχοντας τη δυνατότητα να υποβάλουν αίτηση εξέλιξης 
οποτεδήποτε, χωρίς να απαιτείται η συμπλήρωση επι¬ 
πλέον χρονικού διαστήματος. Σε περίπτωση αρνητικής 
κρίσης για την ανανέωση ή την εξέλιξή τους και εφόσον 
δεν έχουν μονιμοποιηθεί κατά τα ανωτέρω, αποχωρούν 
από το ίδρυμα κατά τη λήξη της θητείας τους. 

Άρθρο 51 

Στην παρ. 5 του άρθρου 21 του ν. 4024/2011 (Α'226) 
προστίθεται δεύτερο εδάφιο ως εξής: 

«Με όμοια απόφαση καθορίζονται οι αποζημιώσεις των 
συμμετεχόντων στην οργάνωση και διεξαγωγή σχολι¬ 
κών αγώνων και διοργανώσεων (αθλητικοί αγώνες και 
διοργανώσεις, ενδοσχολικής ή τοπικής ή περιφερεια¬ 
κής ή πανελλήνιας ή διεθνούς εμβέλειας), καθώς και 
κάθε είδους συναφείς και αναγκαίες δαπάνες, όπως 
οι δαπάνες αποζημίωσης (ημερήσιας, ανά αγώνα, ανά 

διοργάνωση κ.λπ.), μετακίνησης, διαμονής, διατροφής, 
καθώς και λοιπές δαπάνες οι οποίες θα περιγράφονται 
στην εν λόγω κοινή υπουργική απόφαση, μη τηρούμενων 
των διατάξεων της παραγράφου 4». 

Άρθρο 52 

Εξομοιώνονται με τους πολύτεκνους εκπαιδευτικούς, 
οι εκπαιδευτικοί, που τυγχάνουν γονείς δύο (2) αναπή¬ 
ρων τέκνων, με ποσοστό αναπηρίας 67% και, κατά συνέ¬ 
πεια, θα έχουν την ίδια αντιμετώπιση που ο ν. 3848/2010 
(Α'71) επιφυλάσσει στους πολύτεκνους. 

Άρθρο 53 

Ιεροδιδάσκαλοι της μουσουλμανικής μειονότητας 
της Θράκης και ενίσχυση της φοίτησης 
μουσουλμανοπαίδων στα δημόσια σχολεία 
της Θράκης 

1. Τα άρθρα 36 έως και 39 του ν. 3536/2007 (Α'42) 
αντικαθίστανται ως εξής: 

«Αρθρο 36 

1. Για την αρωγή στο έργο της θρησκευτικής και πνευ¬ 
ματικής καλλιέργειας των μουσουλμάνων της Θράκης, 
συνιστώνται στις Μουφτείες διακόσιες σαράντα (240) 
θέσεις ιεροδιδασκάλων ισλαμικής θρησκείας, οι οποίες 
θα καλυφθούν από μονίμους κατοίκους Θράκης, μέλη 
της μουσουλμανικής μειονότητας. Το έργο των ιεροδι¬ 
δασκάλων είναι η διδασκαλία του Κορανίου στα Τεμένη 
της Θράκης. Οι ιεροδιδάσκαλοι μπορούν, εφόσον το 
επιθυμούν, κατόπιν σχετικής απόφασης του αρμοδίου, 
κατά περίπτωση, διευθυντή πρωτοβάθμιας ή δευτερο¬ 
βάθμιας εκπαίδευσης, να διδάξουν το Κοράνιο και σε 
δημόσια σχολεία της πρωτοβάθμιας και δευτεροβάθ¬ 
μιας εκπαίδευσης της Θράκης, σε μαθητές μέλη της 
μουσουλμανικής μειονότητας που έχουν απαλλαγεί 
από το μάθημα των Θρησκευτικών και όπου προκύπτει 
σχετική ανάγκη, εντός του ωραρίου διδασκαλίας, χω¬ 
ρίς η διδασκαλία αυτή να εντάσσεται στο ωρολόγιο 
πρόγραμμα σπουδών. Όλες οι αναγκαίες λεπτομέρειες 
για τον καθορισμό, ανά σχολικό έτος ή ανά μικρότερες 
χρονικές περιόδους εντός αυτού, των σχολείων υποδο¬ 
χής ιεροδιδασκάλων και των τάξεων που θα παρέχουν 
τις υπηρεσίες τους, την επιλογή των ιεροδιδασκάλων 
που θα διδάξουν στα σχολεία και γενικώς τον τρόπο 
εκτέλεσης της διδασκαλίας αυτής, θα καθοριστούν με 
απόφαση του Υπουργού Παιδείας και Θρησκευμάτων, 
Πολιτισμού και Αθλητισμού. 

Η κατανομή των θέσεων έχει ως εξής: 

Μουφτεία Ξάνθης: Ογδόντα (80) 

Μουφτεία Κομοτηνής: Εκατόν Είκοσι (120) 

Μουφτεία Διδυμότειχου: Σαράντα (40) 

2. Οι υποψήφιοι Ιεροδιδάσκαλοι πρέπει να είναι Έλ¬ 
ληνες πολίτες της μουσουλμανικής μειονότητας, κάτο¬ 
χοι πτυχίου Ισλαμικών Σπουδών Ανώτατης Θεολογικής 
Σχολής της ημεδαπής ή αλλοδαπής αναγνωρισμένου 
από το ΔΟΑΤΑΠ. Σε περίπτωση που οι υποψήφιοι με τα 
ανωτέρω τυπικά προσόντα υπολείπονται των θέσεων 
που έχουν προκηρυχθεί, επιτρέπεται ο διορισμός σε 
θέση Ιεροδιδασκάλου και κατόχων πτυχίου Ανώτατου 
Εκπαιδευτικού Ιδρύματος της ημεδαπής, εφόσον οι τε¬ 
λευταίοι είναι απόφοιτοι των Ιεροσπουδαστηρίων της 
Θράκης. Κατ’ εξαίρεση, κατά την πρώτη πενταετία από 
τη δημοσίευση του παρόντος νόμου στην Εφημερίδα 


της Κυβέρνησης, επιτρέπεται η πρόσληψη σε θέσεις 
Ιεροδιδασκάλων, Ελλήνων πολιτών της μουσουλμανικής 
μειονότητας που είναι απόφοιτοι των Ιεροσπουδαστη¬ 
ρίων Εχίνου και Κομοτηνής ή απόφοιτοι πρωτοβάθμιας 
ή δευτεροβάθμιας εκπαίδευσης και έχουν υπηρετήσει 
επί δεκαετία ως Ιεροδιδάσκαλοι. 

3. Τα ειδικότερα προσόντα των ιεροδιδασκάλων ανά 
κατηγορία τυπικών προσόντων, τα κριτήρια επιλογής 
κάθε κατηγορίας, καθώς και η διαδικασία προσλήψεως 
των ιεροδιδασκάλων καθορίζονται με κοινή απόφαση 
των Υπουργών Διοικητικής Μεταρρύθμισης και Ηλεκτρο¬ 
νικής Διακυβέρνησης και Παιδείας και Θρησκευμάτων, 
Πολιτισμού και Αθλητισμού, κατά παρέκκλιση των ισχυ- 
ουσών διατάξεων προσλήψεως προσωπικού με σχέση 
εργασίας ιδιωτικού δικαίου στο Δημόσιο. 

4. Με απόφαση του Υπουργού Παιδείας και Θρησκευ¬ 
μάτων, Πολιτισμού και Αθλητισμού, μετά από γνώμη 
της Επιτροπής του άρθρου 38 και του οικείου Μουφτή, 
κατανέμονται εντός της κάθε Μουφτείας, οι ανωτέρω 
θέσεις των ιεροδιδασκάλων, ανάλογα με τις ανάγκες 
της κάθε περιοχής. 

Άρθρο 37 

1. Οι ιεροδιδάσκαλοι προσλαμβάνονται με σύμβαση 
εργασίας ορισμένου χρόνου, διάρκειας μέχρι εννέα (9) 
μηνών, κατόπιν δημόσιας προκηρύξεως. Η σύμβαση υπο¬ 
γράφεται από τον Υπουργό Παιδείας και Θρησκευμά¬ 
των, Πολιτισμού και Αθλητισμού και ορίζει και τον τόπο 
άσκησης των καθηκόντων του κάθε ιεροδιδασκάλου, 
ανάλογα με τις τοπικές ανάγκες, ο οποίος μπορεί να 
περιλαμβάνει περισσότερα τεμένη. Σε περίπτωση που ο 
ιεροδιδάσκαλος αποδεχθεί να προσφέρει τις υπηρεσίες 
του σε σχολείο, σύμφωνα με τις διατάξεις της πρώτης 
παραγράφου του προηγούμενου άρθρου, τεκμαίρεται 
ότι τροποποιείται ανάλογα η σύμβαση εργασίας με σύμ¬ 
φωνη γνώμη και των δύο μερών, με αντίστοιχη μείωση 
της απασχόλησής του στα τεμένη όπου τοποθετήθηκε. 
Προς τούτο, ενημερώνεται άμεσα και ο οικείος Μουφτής. 
Οι ιεροδιδάσκαλοι θα ασφαλίζονται υποχρεωτικά στο 
ΙΚΑ-ΕΤΑΜ. 

2. Το ύψος των αποδοχών τους καθορίζεται με κοινή 
απόφαση των Υπουργών Οικονομικών και Παιδείας και 
Θρησκευμάτων, Πολιτισμού και Αθλητισμού. Η σχετική 
δαπάνη βαρύνει τον προϋπολογισμό του Υπουργείου 
Παιδείας και Θρησκευμάτων, Πολιτισμού και Αθλητι¬ 
σμού. Ιεροδιδάσκαλοι που παρέχουν τις υπηρεσίες τους 
σε δημόσια σχολεία της πρωτοβάθμιας και δευτερο¬ 
βάθμιας εκπαίδευσης, σύμφωνα με τη διαδικασία της 
πρώτης παραγράφου του προηγούμενου άρθρου, δεν 
θεωρείται ότι παρέχουν πρόσθετες υπηρεσίες, πέραν 
των συμβατικών υποχρεώσεών τους, ούτε δικαιούνται 
καμία πρόσθετη αμοιβή. 

3. Με απόφαση του οικείου Μουφτή και προς κάλυψη 
επειγουσών αναγκών, οι ιεροδιδάσκαλοι μπορούν να 
προσφέρουν τις υπηρεσίες τους στην Κεντρική Υπηρε¬ 
σία της Μουφτείας, ως βοηθητικό διοικητικό προσωπικό 
και εντός του νομίμου ωραρίου, με αντίστοιχη μείω¬ 
ση της βασικής απασχόλησής τους, χωρίς πρόσθετες 
αποδοχές. 

4. Με κοινή απόφαση των Υπουργών Διοικητικής Με¬ 
ταρρύθμισης και Ηλεκτρονικής Διακυβέρνησης και Παι¬ 
δείας και Θρησκευμάτων, Πολιτισμού και Αθλητισμού 
προκηρύσσονται κάθε φορά ο ακριβής αριθμός των 

προς κάλυψη θέσεων ανά Μουφτεία, η διάρκεια των 
συμβάσεων, οι μήνες που θα παρέχεται η εργασία και 
όλες οι αναγκαίες λεπτομέρειες για την πρόσληψη. 

Αρθρο 38 

Η επιλογή των ιεροδιδασκάλων γίνεται από πεντα¬ 
μελή Επιτροπή, η οποία αποτελείται από: α) τον οικείο 
Μουφτή, ως Πρόεδρο, β) έναν υπάλληλο του Υπουργείου 
Παιδείας και Θρησκευμάτων, Πολιτισμού και Αθλητισμού, 
με τον αναπληρωτή του, γ) ένα μέλος Δ.Ε.Π. ειδικευμένο 
στις Ισλαμικές σπουδές με τον αναπληρωτή του, δ) 
έναν έγκριτο μουσουλμάνο θεολόγο με τον αναπληρωτή 
του, ο οποίος ορίζεται από τον Υπουργό Παιδείας και 
Θρησκευμάτων, Πολιτισμού και Αθλητισμού και ε) έναν 
έγκριτο μουσουλμάνο θεολόγο με τον αναπληρωτή του, 
ο οποίος προτείνεται από τον οικείο Μουφτή. Χρέη 
γραμματέα χωρίς δικαίωμα ψήφου αναλαμβάνει δημό¬ 
σιος υπάλληλος. Η Επιτροπή συγκροτείται με απόφαση 
του Υπουργού Παιδείας και Θρησκευμάτων, Πολιτισμού 
και Αθλητισμού. 

Αρθρο 39 

Για την επιλογή των καταλληλότερων στις θέσεις 
αυτές, η Επιτροπή του άρθρου 38 προκειμένου να απο¬ 
φασίσει, επιπλέον των τυπικών προσόντων, σχηματίζει 
συνολική εικόνα για την ικανότητα των υποψηφίων, συ- 
νεκτιμώντας το ήθος, τη δραστηριότητα και την όλη 
προσωπικότητά τους, όπως επίσης και την προηγουμένη 
σταδιοδρομία τους ως ιεροδιδασκάλων». 

Άρθρο 54 

1. Μπορεί ο Σύλλογος των διδασκόντων του Σχολείου, 
αποφασίζοντας σχετικά με την δικαιολόγηση απουσιών 
μαθητών, να κάνει δεκτά ή να απορρίπτει εκπρόθεσμα 
δικαιολογητικά: 

α. ιατρικές βεβαιώσεις 

β. αιτήσεις - βεβαιώσεις κηδεμόνων 

που προσκομίστηκαν μετά από δέκα (10) εργάσιμες 
ημέρες από την επιστροφή του μαθητή στο σχολείο, 
εξετάζοντας κάθε περίπτωση αναλυτικά και χωριστά και 
έχοντας τη δυνατότητα να συγχωρήσει την εκπρόθεσμη 
υποβολή τους με αιτιολογημένη απόφασή του. 

2. Ο Σύλλογος των Διδασκόντων του Σχολείου έχει 
τη δυνατότητα να δικαιολογεί απουσίες μαθητών για 
λόγους υγείας, με ιατρική βεβαίωση ή χωρίς ιατρική 


βεβαίωση αν η πάθηση είναι εμφανής και μη χρήζουσα 
απόδειξης: 

α. Για μεμονωμένες ή συνεχείς ώρες ημερήσιου προ¬ 
γράμματος και χωρίς την άδεια του Διευθυντή αν δεν 
καταχωρίστηκε σχετική παρατήρηση στο ημερήσιο δελ¬ 
τίο απουσιών (π.χ. γιατί από αμέλεια δεν ζητήθηκε άδεια 
ή από αμέλεια δεν καταχωρίστηκε σχετική παρατήρη¬ 
ση), εφόσον εξετάζοντας κάθε περίπτωση αναλυτικά 
και χωριστά ο σύλλογος κρίνει ότι αδικούνται άλλως 
οι μαθητές από υπαιτιότητα του Σχολείου, 

β. για πρώτες ώρες, εφόσον δικαιολογείται η μη έγκαι¬ 
ρη προσέλευση στο Σχολείο (κινητικά προβλήματα - 
αναπηρία). 

Άρθρο 55 
Ισχύς 

Η ισχύς του παρόντος νόμου αρχίζει από τη δημο¬ 
σίευσή του στην Εφημερίδα της Κυβερνήσεως, εκτός 
αν ορίζεται διαφορετικά σε επί μέρους διατάξεις του. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 29 Ιανουάριου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΙΩΑΝΝΗΣ ΣΤΟΥΡΝΑΡΑΣ ΕΥΡΙΠΙΔΗΣ ΣΤΥΛΙΑΝΙΔΗΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΑΝΤΩΝΙΟΣ ΜΑΝΙΤΑΚΗΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

Θεωρήθηκε καί τέθηκε η Μεγάλη Σφραγίδα του Κρά¬ 
τους. 

Αθήνα, 30 Ιανουάριου 2013 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοο(Ρή ΡΥΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΐ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί·^) 


Ηλεκτρονική Διεύθυνση: ήίίρ://νννννν.β1.9Γ - θ-πιαΐΙ: ννβόπΐ33ίθΓ.β1@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


















































































